
Lukijalle 


Linnut voivat antaa paljon sisältöä elämään. Lintujen luomien hieno- 
jen sävelkulkujen tunteminen ja kuunteleminen rikastuttaa luonnon 
kokemista ja siitä nauttimista. Itselleni on käynyt näin, kun jo lapsuu- 
dessa Pohjois-Savossa pääsin tutustumaan lintumaailmaan. 

Ensi retkeni suuntautuivat jokea reunustavalle laajalle peltoau- 
kiolle. Sieltä lähtemättömästi ”kuulomieleen” ovat jääneet ensimmäi- 
set äänet, jotka opin tuntemaan: kuovien soidinhuikkailut, kiurujen 
liverrykset lennossa, töyhtöhyyppien kissamaiset naukunat sekä kel- 
tasirkkujen tsutsutsu tsii -säelaulut. 

Lintujen elämän seuraaminen on ajankohtaisempaa kuin kos- 
kaan. Linnut toimivat ympäristömme tilan indikaattoreina ja ker- 
tovat, miten luontomme on muuttumassa. Esimerkiksi monien 
maatalousympäristöissä elävien tavallistenkin lintulajien määrät ovat 
tippuneet, kun pelloillamme on käytetty rikkaruohokemikaaleja ja 
muita myrkkyjä. Liian voimaperäinen metsätalous on taas harventa- 
nut eräitten kanalintujen ja petolintujen kantoja sekä vaikeuttanut 
niiden pesintämahdollisuuksia. 

Linnuillamme on edessään muitakin uhkia. Ilmastonmuutos 
voi heikentää pohjoisten lajien elinmahdollisuuksia samalla kun se 
tuo eteläisempiä lintuja maamme luontoon. Ongelmana on myös 
lintuihin kohdistuva virkistysmetsästys, joka on riittämättömästi 
säännösteltyä. Edelleen vuonna 2013 metsästyksen kohteena on 
parikymmentä uhanalaiseksi todettua ja vähenevää lajia, kuten met- 
säkanalintuja ja vesilintuja. 

Onneksi Suomen linnusto on rikas, elinvoimainen ja runsaslukui- 
nen, joten siitä nauttiminen onnistuu. 

Tähän kirjaan on valittu ääninäytteitä maamme yleisimmistä ja 
parhaiten laulavista linnuista sekä lajeista, jotka muuten ovat tär- 
keässä asemassa linnustossamme. Äänitykset, joiden takana on 
kuopiolaisen Lauri Hallikaisen kahden vuosikymmenen kokemus ja 


taito, ovat luomutavaraa. Lintujen laulun sävyä, nopeutta ja säkeiden 
välisiä taukoja ei ole muutettu. Äänet on taltioitu mahdollisimman 
häiriintymättömissä olosuhteissa. 

Linnuston esittelyssä on luotettu siihen, että tutuimmat lintumme 
tunnistetaan ulkonäön perusteella, mutta tähän löytyy myös apua 
monista lintujen määritysoppaista. Tässä kirjassa kerrotaan lintu- 
jen äänien lisäksi niiden käyttäytymisestä ja suojelutilanteesta sekä 
niihin liitetyistä uskomuksista ja kansanperinteistä. Lisäksi otetaan 
esille niitä keinoja, joilla tiettyjä siivekkäitämme voi itse kukin meistä 
auttaa. 

Tekijöitten toivomuksena on, että äänikirjasta olisi hyötyä kou- 
luissa ja päiväkodeissa ja että ympäristökasvatus ja luonnon tuntemus 
sekä kiintymys ja kiinnostus lintuihimme lisääntyisivät. 

Kiitokset kirjatyön valmistumisesta kuuluvat perheelleni, erityi- 
sesti Koda-pojalle, jonka tuore ja omanlainen näkökulma lintujen 
kuvaukseen on antanut pontta koko projektille. Kodan osuus kirjan 
kuvituksessa on merkittävä. Jade- ja Leia-tyttäret ovat iloisella ener- 
giallaan luoneet työniloa myös isälle. 

Kiitokset kuuluvat myös Moreeni-kustantamolle pitkämieli- 
syydestä työn eri vaiheissa sekä kuvaajille, jotka ovat sallineet lin- 
tukuviensa julkaisun tässä teoksessa. Petri Clusiuksen paneutuva 
osaaminen kirjan taitossa ja kuvankäsittelyssä on ollut arvokasta. Tie- 
donjulkistamisen neuvottelukunta on tukenut kirjan aikaansaamista. 

Kirja on omistettu BirdLife Suomi -järjestölle ja Suomen Luon- 
nonsuojeluliitolle, jotka tekevät tärkeää työtä linnustomme hyväksi. 


Riku Cajander 
9.10.2013 Kirkkonummella, kun vielä punarinnat ja tiltaltit laulavat 
ruskan joukossa syyslaulujaan. 


T” ensimmäiset lintuäänitteeni vuoden 1996 keväällä. Tuolloin 
en aavistanut, että se johti pitkäaikaiseen, jatkuvaan työskente- 
lyyn aiheen parissa, josta on sittemmin muotoutunut elämäntapa. 
Tällä hetkellä, lokakuussa 2013, on arkistossani 6 330 äänitiedostoa: 
näytteitä linnunlaulusta, varoitusäänistä, kutsuäänistä ja kerjäysää- 
nistä sekä erikoisuutena kokoelma lintujen siipiääniä. Arkisto sisäl- 
tää myös hyönteisten, nisäkkäiden ja sammakoiden ääninäytteitä. 
Näiden lisäksi olen kerännyt äänimaisemia hyvin monentyyppisistä 
luonnon ympäristöistä sekä näiden vaihetusvyöhykkeistä. Myös erit- 
täin eksoottisena ja kiinnostavana sekä myöskin haasteellisimpana 
työnäni olen tallentanut jään ääniä. Tästä alueesta täytyy mainita, 
että jään äänet ovat monentyyppisiä ja -sävyisiä eikä läheskään kaik- 
kia ole vielä tallennettu. Vähintään yhtä haastavaa on ollut tuulen 
aiheuttamien äänien tallentaminen. Vuonna 2004 syksyyn mennessä 
olin saanut sen verran riittävästi tuulimateriaalia kasaan, että pys- 
tyin julkaisemaan Tunnelmakuvia luonnosta osa III — Tuulien syli -CD- 
albumin. Tämä julkaisu on herättänyt paljon mielenkiintoa luonnon 
ääniä kohtaan yleisesti. Lisäksi olen tallentanut erityyppisiä veden 
ääniä, pieniä puroja, hitaasti virtaavia jokia sekä koskia, järvien ran- 
noilta erilaisia laineäänimaisemia ja vaikuttavimpana merien rantojen 
äänimaisemia. 

Lintu ja ääni -kirjan CD-äänite on 24. julkaisuni ja omassa tuo- 
tannossani ensimmäinen kirjan liitteenä tehty äänitejulkaisu. Tällä 
julkaisulla kaikki 75 ääniraitaa on tallennettu stereoparimikrofoneilla 
käyttäen keinopääasetelmaa. Näin on saatu mahdollisimman luon- 
nollinen ja tarkka ääninäyte laulavasta linnusta niin, että myös äänit- 
teen tausta on luonnollinen. 

Haluan kiittää kaikkia, jotka ovat edesauttaneet tämän ääniteko- 
koelman ja kirjan syntymisessä. Erityinen kiitos avustajilleni, jotka 
ovat mahdollistaneet äänitysretket. 


Lauri Hallikainen 
Äänittäjä, tuottaja 
Kuopiossa 17.10.2013 





innut, nuo höyhenpeitteiset, siivekkäät ilmojen taiturit, ovat 
Lao lähes kaikkialla. Lintujen mitä moninaisimpia 
ääniä on kuultavissa miltei aina ihmisen lähistöllä joka puolella 
maailmaa lukuun ottamatta äärimmäisiä napa-alueita, autiomaiden 
keskustoja tai merten kaukaisimpia ulapoita. 

Maapallollamme linnut ovat eläneet jo todella kauan aikaa. Ne 
polveutuivat hirmuliskoista, dinosauruksista. Osalle niistä kehittyi 
höyhenpeitteettömiä siipiä, joillekin kaksi ja joillekin neljä kappaletta, 
mikä takasi niille lentotaidon. Lintujen katsotaan kehittyneen näistä 
lentoliskoista noin 200 miljoonaa vuotta sitten. 

Verrattuna ihmiseen lintujen tarina elämästä planeetallamme on 
noin 400 kertaa pidempi. Ja mikä merkittävää, kun ihmisen suku 
alkoi kehittyä noin puoli miljoonaa vuotta sitten, niin jo silloin useim- 
mat nykyisistä noin 9 600 lintulajista olivat olemassa. 

Linnut ja niiden äänet ovat siis olleet osa koko ihmiskunnan histo- 
riaa. Linnun hahmoa on käytetty symbolieläimenä, vallan merkkinä 
ja tuonpuoleisen kuvaajana pitkin historiaa. Lintukuvat ovat voineet 
esittää jumalia, keisareita, kuninkaita ja valtakaupunkien vaakunoita. 
Linnut äänineen ovat innoittaneet lukuisia taiteilijoita, säveltäjiä ja 
runoilijoita tuhansia vuosia. 

Nykyään linnut ovat mukana niin urheilujoukkueiden kuin auto- 
merkkienkin tunnuksissa sekä monissa kaupallisissa tuotteissa. Ja kun 
ihminen siirtyy ajassa toiseen ulottuvuuteen, linnut saavat koristaa 
hänen hautapaikkaansa tai kuolinilmoitustaan. 

On vankkoja viitteitä siitä, että linnuilla on ollut suuri merkitys 
musiikin alkuvaiheisiin ja kehitykseen. Tämän taustana on paitsi elä- 
minen samoilla alueilla myös se, että verrattuna muihin eläinryhmiin 
sekä ihmisellä että linnulla äänikommunikaatio on ollut näköaistin 
ohella aivan keskeisessä osassa elämää. 

Tällä hetkelläkin lintujen äänimaailma on tärkeä tunnistettu tai 
tiedostamaton osa elämäämme. Kelläpä ei lintujen ääniin liittyisi 
muistoja, tunnelmia, elämyksiä ja kokemuksia elämänpolun varrelta? 

Lintujen laulu voi antaa paljon — ja vielä enemmän, jos haluaa ja 
osaa sitä kuunnella. 





Järeät havumetsät ovat mieluisia ympäristöjä rastaille. 


Äänet ovat lintujen puhetta 
Lintujen äänien ja laulun tarkoituksena on pitää yhteyttä muihin 
samaan lajiin kuuluviin lintuyksilöihin - kommunikoida. 
Varoitusäänillä linnut voivat kiinnittää toisten lintujen huomion 
vaikka lähestyvään haukkaan, ihmiseen tai kissaan. Varoitusää- 
niä on vaikea tunnistaa tietylle lintulajille kuuluvaksi, ja ne voivat 
olla niin korkeita, että vain nuoren ihmisen korvat pystyvät niitä 
havaitsemaan. 
Kutsu- ja yhteysäänien tehtävänä on esimerkiksi lintujen ruokail- 
lessa tai lentäessä parvessa pitää huoli siitä, että ryhmä pysyy yhdessä 
eikä pääse hajaantumaan. 











YLLÄ Pensaskerttu ilmoittaa pesimäalueensa 
sijainnin ahkeralla säelaulullaan. 


KESKELLÄ Punarinnan laulu on luonteeltaan 


lavertelua, kuin kesäillan hopeakellon sointia. 


ALLA Tikkojen sukulainen käenpiika taas 
esittää kutsunsa naaraslinnuille ja valitse- 
mansa pesäpöntön sijainnin piipitysääntä 
toistamalla. 


Lintujen poikasilla esiintyy taas 
omanlaisiansa kerjuuääniä, joilla ne 
yrittävät houkutella emojaan antamaan 
niille ruokaa ja myös vahvistamaan ruo- 
kinnan jatkamista. Erityisen kuuluvia 
kerjuuääniä on mm. pöllöjen, tikkojen 
ja haukkojen jälkikasvulla. Myös naa- 
raslinnut hautoessaan munia pesässään 
saattavat tietyllä tavalla ääntelemällä 
houkutella koiraan tuomaan itselleen 
ruokamakupaloja. 

Yleisimmin lintujen äänet ja monien 
lajien varsinainen laulu liittyvät lisään- 
tymis- ja pesintätapahtumiin. 


Kumppanin etsintää, kodin 
perustamista 

Keväällä koiraat alkavat kuuluttaa 
laulullaan, että sopiva elinpiiri ja pesi- 
mäympäristö on löytynyt ja valittu. Tätä 
reviirilaulua esitetään yleensä mahdol- 
lisimman kuuluvasti ja usein näkyvältä 
paikalta puun latvasta tai muulta maan- 
pintaa korkeammalta paikalta. 

Laulua esittäessään koiraslinnut 
ilmoittavat muille saman lajin koi- 
raille, että tämä alue tai tietty pesä- 
paikka on varattu, jolloin muiden koi- 
raiden kannattaa pysyä poissa aivan 
lähiympäristöstä. 

Keskeinen laulun merkitys liittyy 
oman lajin naaraan tai useampienkin 
naaraiden houkutteluun koiraan valit- 
semalle alueelle. Tämä tähtää siihen, 

Lintujen laulumestarit, kuten kerttuset, viihtyvät kosteikkojen lähistöillä. 


että linnut pariutuisivat ja voisivat käynnistää lisääntymistapahtumat 
pesän rakentamiseksi ja poikasten saattamiseksi maailmaan. 

Monet koiraslinnut joutuvat jatkamaan laulua vielä naaraan saa- 
vuttua reviirille, koska kilpailu ”tytöistä” voi olla kovaa. Vieras koiras 
saattaa tulla reviirin rajalle ja houkutella naaraan omalle pesimä- 
paikalleen. Toisaalta naaraat voivat arvioida koiraiden laulutaidon 
perusteella, kuinka terveitä ja kyvykkäitä oman lajin eri koirasyksilöt 
ovat. Taitavasti luritteleva koiras saattaa joskus houkutella naaraan 
syrjähyppyyn ja toisen pesäpaikan valintaan. 

Kullakin lintulajilla on omanlaisensa, muutamia sekunteja kes- 
tävä säelaulu, kuten vaikkapa peipolla tai leppälinnulla. Toisilla 
lajeilla laulu on moninainen laverteleva sävelketju, joka voi kestää 
minuuttikaupalla. Osalla linnuista reviirilaulu ei ole kovin taidokasta 


11 





Vanhemmissa lajirikkaissa metsissä voi keväinen linnunlaulu- 
konsertti olla runsasta ja tarjota hienoja melodisia elämyksiä. 


visertelyä, vaan se muistuttaa enemmän kunkin lajin kutsuäänien ja 
yhteysäänien toistelua. Näin vaikkapa varpusella ja västäräkillä. 


Monenlaisia reviirilauluja 
Tikoilla varsinainen reviirilaulu on korvautunut rummutuksella, jota 
ne tuottavat iskemällä nokallaan voimakkaasti tietyllä rytmillä puuta 
tai muuta kovaa materiaalia, jossa on kaikupohjaa. Esimerkiksi ylei- 
sellä käpytikalla on omanlaisensa, noin yhden sekunnin kestävä, 4-8 
lyönnistä koostuva iskusarja. 

Pöllöillä taas tyypillinen lisääntymiseen kuuluva ääntely koostuu 
erilaisista huhuiluista. Monilla hanhilla, lokeilla, petolinnuilla ja 

sorsilla reviirilaulu voi muodostua kutsu- ja lentoäänien tapaisista 
huudoista. 

Osalla linnuista lisääntymiseen liittyviä ääniä esitellään soidin- 
tapahtumissa, missä ryhmä saman lajin yksilöitä kokoontuu yhteen 
esittämään keväisiä rituaalitansseja ja ääntelyä. Tunnetuimpia näistä 
ovat kurkien tanssit sekä metson ja teeren keväiset soitimet. 

Joidenkin lajien koiraat tehostavat laulunsa vaikutusta naaraisiin ja 
reviirinsä ilmoittamista tekemällä lentonäytöksiä, laululentoja. Näin 
toimivat mm. kiurut, metsä- ja niittykirviset, viherpeipot, kuovit ja 
useat muutkin kahlaajat, joiden esitykset ovat kauttaaltaan hienoa 
seurattavaa. Joskus laululento voi olla vain lyhyt pyrähdys, kuten vaik- 
kapa kivitaskulla tai västäräkillä. Toisilla lajeilla näytös saattaa kestää 
puolikin tuntia, kuten kiurulla. 

Myös siivistä lähtevillä mekaanisilla lentoäänillä voivat tiettyjen 
lajien koiraat saada naaraiden huomion kiinnittymään itseensä. 
Varsinkin kyhmyjoutsenilla, telkillä ja täyhtöhyypillä siivet päästä- 
vät lajityypillistä vinkuvaa tai humputtavaa ääntä. Sepelkyyhky taas 
tehostaa soidinlentoaan lyömällä siipiään yhteen, ja kahlaaja taivaan- 
vuohen pyrstösulista kuuluu mäkättävää ääntä linnun lentäessä soi- 
dinalueensa yllä. 

Laulutaito ja sen muodot linnuilla vaihtelevat, mutta yhtä kaikki, 
laulun merkitys on aina sama: saada kumppani — tilapäinenkin — 
lisääntymään ja turvata ravintoa ja suojaa sekä poikasille että itselle. 


Laulun oppiminen alkaa varhain 
Uusien tutkimustietojen mukaan lintuemot voivat jo hautoessaan 
”jutella” tuleville poikasilleen. Munan sisällä kehittyvät lintujen sikiöt 
pystyvät ainakin jossain määrin vastaanottamaan ja muistamaan 
lajilleen tyypillisiä yhteys-, kutsu- ja lauluääniä. Osa varpuslintukoi- 
raista saattaa esittää vielä hautomisvaiheessa reviirilauluaan pesän 
lähistöllä. 

Varsinaisesti kuoriutuneet poikaset alkavat leimautua niitä ruokki- 
viin emoihin — niiden ääniin, ulkomuotoon ja käyttäytymiseen — parin 
ensimmäisen elinviikkonsa aikana, ja tämä vaihe kestää noin kuukau- 


den päivät. Varsinaisen laulun oppiminen vaihtelee. Jotkut lajit, kuten 
mustarastas, osaavat synnynnäisesti laulunsa peruskuviot, perussetin. 

Tyypillisempää on, että laulutaidon kehittyminen vaatii oppimista 
ja täydellistyy vähitellen. Valmista tulee monilla linnuilla vasta aikui- 
sena. Nuoret linnut alkavat vähitellen matkia oman lajinsa ääniä. 
Näin tekevät esimerkiksi kiurut ja hempot. Osa linnuista lisää ääni- 
valikoimaansa matkintoja muilta lajeilta. Matkijoilla laulutaito muo- 
dostuu usein yksilölliseksi, eli miltei jokainen lintu laulaa hieman eri 
tavalla kuin toinen saman lajin yksilö. 

Tutuista lajeistamme kutsuääniä ja laulua muilta linnuilta lainaavat 
mm. talitiainen ja närhi, joiden erikoiset äänilainaukset voivat täysin 
hämätä kuulijan. Närhi matkii esimerkiksi lähes täydellisesti kana- ja 
hiirihaukkojen huutoa. 

Matkijoiden joukkoon kuuluvat osin myös kivitasku, punarinta, 
mustapääkerttu, kiuru, ruokokerttunen, pensastasku, laulurastas, 
kottarainen ja monet muut, mutta silti jokaisella näistä lajeista on 
oma tunnistettava, lajityypillinen lauluäänensä. 

Oman lukunsa muodostavat linnuston varsinaiset mestarilaula- 
jat, kuten viitakerttunen, luhtakerttunen, mustarastas ja laulurastas, 
joiden laulu on yksilöllistä. Ne voivat myös koko elinikänsä aikana 
monipuolistaa lauluaan uusilla kuvioilla ja lainausäänillä. 

Kaiken kaikkiaan useimmilla lintulajeilla on ”varastossaan” kyky 
tuottaa 10-20 erilaista ääntä, mutta niiden reviirilaulua luonnehtii 
aina tietty samankaltaisuus. Lintujen ”kieltä” voidaan siis pitää mel- 
koisen rikkaana koko eläinkunnan joukossa. 


Paras konserttikausi keväällä 
Lintujemme laulukausi on parhaimmillaan kevättalvella ja keväällä 
aina juhannuksen tienoille asti, karkeasti arvioituna Suomen oloissa 
välillä 15.3.-15.6. Eri lajeilla on kuitenkin oma etsikkoaikansa, jolloin 
laulu on voimallisinta. Muuttolinnuilla laulu on aktiivisinta silloin kun 
niiden koiraat alkavat saapua maahamme. 

Laulamista säätelevät linnun hormonit. Ennen pesimäkauden 
alkua koirailla niiden ”mieshormonin”, testosteronin, määrä nousee 

Monipuoliset viljelyalueiden ympäristöt ovat hyviä kohteita linnunlauluretkille. 


ja päässä alkavat pyöriä hieman muutkin asiat kuin syöminen ja 
vaarojen välttäminen. Muuttolinnuilla laulu saattaa puhjeta esille jo 
ennen pesimäalueille saapumista, ja sitä voi kuulla lintujen pysäh- 
tyessä matkan varrella välillä ruokailemaan ja lepäämään. Esimerkiksi 
pohjoisemmaksi matkalla oleva kahlaaja valkoviklo saattaa jo etelä- 
rannikolla intoutua esittämään kuuluvaäänistä laululentoaan. 
Eräillä talvilinnullamme on havaittu, että laulukausi alkaa kaupun- 
geissa ja isoissa taajamissa aiemmin verrattuna 1960-80-lukuihin. 
Yleistyneen lintujen ruokinnan takia talitiaiset, viherpeipot ja eräät 
muut runsaimmat talvilintumme ovat paremmassa kunnossa käyn- 
nistämään lisääntymistapahtumat varhemmin. Maamme ”kanarialin- 
nulla”, viherpeipolla, laulukausi on aikaistunut parissa vuosikymme- 
nessä yli toista kuukautta, ja se alkaa nykyään selvästi jo tammikuun 

Metsä- ja Tunturi-Lapin rajamailla on aivan omanlaisensa lintulajisto. 


puolella. Pöllöt taas alkavat luontaisesti huhuilla jo helmikuusta 
lähtien. 

Suurempien kaupunkien keskustoissa myös talven ja alkavan 
kevään lämpötilat ovat keskimäärin hieman korkeampia ja keinova- 
laistusta on enemmän kuin maaseudulla, mikä nostattaa koiraitten 
hormonitasoja ylöspäin aiemmin. 

Koiraat jatkavat lauluaan erityisen innokkaasti siihen asti kunnes 
oman lajin naaraita on saapunut paikalle. Kun lintujen pariside on 
valmis, laulu alkaa heikentyä. Laulukausi päättyy yleensä silloin kun 
poikaset kuoriutuvat ja aika kuluu niiden ruokkimiseen. Niiden lajien 
koiraslinnut, jotka eivät osallistu jälkikasvusta huolehtimiseen, lopet- 
tavat niin ikään laulamisen. 

Mikäli linnulla on vuodessa kaksi pesintää, niin ensimmäistä lau- 
lujaksoa seuraa toinen. Niinpä huhtikuussa innolla laulavat puna- 
rinnat, rastaat ja kiurut intoutuvat uuteen laulukauteen kesäkuussa. 
Sepelkyyhky, jolla voi olla kolmekin munapesää kesän aikana, jatkaa 
huhuiluaan pöllömäisesti vielä elokuussa. 

Myös syksyllä osa linnuista esittää tyypillistä lauluaan, joskin 
hieman vaimeammin ja epätäydellisemmin kuin keväällä. Tunnet- 
tuja syyslaulajia ovat esimerkiksi tiltaltti, punarinta ja peukaloinen. 
Pääskyillä on tapana kokoontua suurina ryhminä puhelinlangoille 
loppukesällä opettelemaan ja kehittämään kuorossa laulutaitoaan. 

Useimmin syksyisin äänessä ovat nuoret linnut, jotka harjoittelevat 
laulua jo seuraavaa kevättä varten. Myös pöllöt saattavat intoutua 
huhuilemaan syksyn täydenkuun öinä. Kirkkaina syysaamuina teeret 
voivat mennä esittämään soidinkukerrustaan koivujen latvoihin, jol- 
loin ne ovat samalla vaaralle alttiina käynnissä olevan metsästyskau- 
den takia. 


Kesällä ei kannata nukkua 

Jokaisella lintulajilla on oma päivärytminsä, joka määrää, milloin ne 
ovat eniten äänessä. Kun valo lisääntyy kevään edetessä, niin linnut 
aloittavat reviirilaulunsa ja soidinmenonsa yhä varhemmin. Touko- 
kesäkuussa hyvin monet varpuslinnut, kahlaajat, vesilinnut ja lokit 
ovat äänessä jo auringon noustessa. Koko joukko lintuja herää vielä- 
kin aikaisemmin, koska aamu valkenee jo tuntia ennen kuin aurinko 
nousee horisontin yläpuolelle. Kesäkuun puolenvälin tienoilla osa 
linnuista on aktiivisia lähes koko yön. Näitä ovat mm. rastaat, lep- 
pälintu, pensastasku ja keltasirkku. 

Linnuston varsinaiset yölaulajat pääsevät ääneen iltahämärän koit- 
taessa ja jatkavat lauluaan yhtäjaksoisesti auringon nousuun saakka. 
Näistä linnuista tunnetuimpia ovat satakieli, luhtakerttunen ja viita- 
kerttunen, jotka ovat laulutaidoiltaan arvostetuimpia solistejamme. 
Muita läpi yön äänteleviä lajeja on kahlaajien ja lokkien joukossa, 
kuten naurulokki, rantasipi, töyhtöhyyppä, lehtokurppa, ja tietysti 
öisin äänessä ovat myös pöllöt. 


A 


Aamu-unisiin lintuihin kuuluvat monet haukat sekä peippo, 
viherpeippo ja vihervarpunen. Silti peipponenkin on energinen lau- 
luniekka. On arvioitu, että se ehtii esittää säkeensä yli satatuhatta 
kertaa pesimäkautensa aikana. Kiurun on laskettu nousevan 15-30 
minuuttia kestävään laululentoonsa 500 kertaa kesässä. Tästä kertyy 
kesäämme olennaisena osana kuuluvaa liverrystä yli sata tuntia joka 
vuosi. 

Keskipäivän molemmin puolin parin-kolmen tunnin ajan linnut 
ovat hiljaisimmillaan. Osa lepää ja osa keskittyy ravinnon hankintaan. 
Useimmat linnut nukkuvat touko-kesäkuussa vain 1-3 tuntia vuoro- 
kaudessa. Sade ja tuulisuus päivän mittaan yleensä vähentävät lin- 
tujen lauluhaluja, samoin sään nopea viileneminen ja kylmät aamut. 
Toisaalta sateen lakattua jotkut lajit intoutuvat erityisen energiseen 
laulun esittämiseen, tästä esimerkkinä vaikkapa kulorastas. 


Lintujen äänimaailmaan tutustuminen 

Linnuista voi nauttia monella tavalla. Suomen oma runsas siivekäs- 
lajisto ja sen lisäksi lähes miljoonien lintujen muutto maamme yli 
Venäjän rajojen taakse antavat mahdollisuuksia nähdä ja oppia tun- 
nistamaan runsaasti eri lajeja. Lintujen aktiivinen bongaaja voi jo 
vuoden parin aikana saada näkemiensä siivekkäiden listaan sata tai 
useampiakin lajeja. 

Toinen tapa harrastaa lintuja on keskittyä niiden äänimaailmaan. 
Tähän hienoon tunne- ja kauneuselämyksiä tarjoavaan maailmaan 
antavat apua linnuista tehdyt äänitteet sekä oman äänityslaitteen 
hankinta. Lintujen laulun taltiointiin tarvittavat laiteet ovat nykyään 
helppokäyttöisiä, pienikokoisia, hinnaltaan melko edullisia ja 
hyvälaatuisia. 

Tärkein tekijä lintujen laulun opettelussa on liikkua mahdollisim- 
man paljon erilaisissa ympäristöissä luonnossa eri aikoina — varhaisia 
aamuja ennen auringonnousuja sekä illan hämärähetkiä unohtamatta. 

Lajin tunnistamista helpottaa, mikäli kuullun linnun äänen jakaa 
osiin niin kuin kirjoitetun lauseen sanoihin. Jo laulutyyppi kertoo 
linnusta paljon. 





Lintujen äänet eivät rajoitu vain luonnonympäristöön. Viime vuosina kaupungeissa 
pesivät huuhkajat ovat ilahduttaneet kivitalojen asukkaita keväisellä huhuilullaan. 


Säelaulajilla sama sävelkulku toistuu pienin muunnoksin saman- 
laisena. Miellyttävä ääni on esimerkiksi leppälinnulla, peipolla ja 
pajulinnulla. Lavertelijoilla taas on laulussaan monipuolista vapaata 
livertelyä ja matkintoja muilta lajeilta. Niiden välissä kuullaan lyhyitä 
kutsu- ja yhteysääniä. 

Lavertelijoiden alaluokkalaisiin kuuluvat vähemmän monipuoli- 
suuttaan laulussaan esittävät hemppo, vihervarpunen, viherpeippo, 
pensaskerttu ja tikli. Yläluokkalaisia ovat mm. mustarastas, kulo- 
rastas, laulurastas, viitakerttunen, luhtakerttunen, lehtokerttu ja 


mustapääkerttu, joiden säkeistä voi löytää aivan uusiakin piirteitä ja 
kuvioita, kun niitä tarkemmin kuuntelee ja analysoi. 

Osalla linnuista esiintyy puolilaulua, joka on voimakkuudeltaan 
ja vaihtelevuudeltaan heikompaa kuin varsinainen lavertelu mutta 
kuitenkin yllättävän monivivahteista. Tällaista rupattelua, jota aika 
harvat ovat päässeet kuuntelemaan ja osanneet kuunnella, tavataan 
vaikkapa peukaloisella, kivitaskulla, västäräkillä, hernekertulla ja 
joillakin yksipuolisina laulajina pidettävillä lajeilla, kuten närhillä ja 
harakalla. 

Oman aivan erityisen lukunsa lintulaulajien joukossa tarjoaa 
punakylkirastas. Sen laulu alkaa säkeentoistolla, jota seuraa laverte- 
luvaihe. Punakylkirastaalla laulusäkeen sisältö vaihtelee voimakkaasti 
maamme eri osissa etelästä pohjoiseen ja idästä länteen. Siltä on 
eroteltu ainakin sata erilaista ”laulumurretta”. Punakylkirastas olisi- 
kin tämän ominaisuutensa takia perusteltu valinta vaikka maamme 
toiseksi kansallislinnuksi laulujoutsenen ohella. 

Lintujen laulun tunnistamista voi helpottaa, kun arvioi sen luon- 
netta: onko laulu esimerkiksi sävellajiltaan iloista, surullista, tai 
vaisua? Myös laulun nopeus tai hitaus voi paljastaa lajin. Mestari- 
laulaja luhtakerttunen on laulurytmiltään vuolaan nopea, kun taas 
viitakerttunen on rauhallinen kaunosielu, joka ikään kuin kuuntelee 
omia säkeitään. Myös kuullun laulun ajankohta tai vuorokaudenaika 
saattaa paljastaa lajin lopullisesti. On aika harvinaista saada kuulta- 
vakseen satakieltä huhtikuun alussa, mutta toukokuun lopussa se 
saattaa onnistua. 

Ehkä tärkeintä, mitä lintujen konsertointi voi meille antaa, ei saa 
analyyseistä tai laulupinnametsästyksistä, vaan tärkeämpiä ovat tun- 
nelmat, muisti- ja mielikuvat, esteettisten elämysten kokemukset. 


Linnunlauluretkiä jälkikasvulle kouluissa, 

kotona ja päiväkodeissa 

Lintulauluretket sopivat hyvin koulujen ja päiväkotien luontokas- 
vatukseen. Retket antavat tietoa linnuista ja niiden ympäristöstä 
sekä ennen kaikkea mahdollisuuden keskittymiseen ja kuuntelemi- 

Iso lapsiryhmä pitää liikkuessaan väkisinkin kovaa ääntä, siksi linturetkillä kannattaa 


jakautua pienempiin ryhmiin. 


seen — olemiseen konkreettisesti mukana ja osana luonnon erikoista 
äänimaailmaa. 

Nuoruus on etu linnunlaulun kuuntelemisessa. Lapset ja nuoret 
kuulevat siivekkäiden ääntelyn täyteläisempänä ja monivivahteisem- 
pana kuin jo yli 40-vuotiaat aikuiset. Varsinkin korkeitten sävellajien 
aistimisessa, joita joidenkin lajien äänissä voi olla valtaosa, on kuu- 
loaistimuksessa lasten ja aikuisten välillä suurta eroa. 

Parhaiten lintutunnelmiin pääsee, kun liikutaan maastossa mah- 
dollisimman hiljaisina ja melko rauhallista vauhtia. Välillä pysäh- 
dytään keskittymään kuultavissa olevaan linnun lauluun. Tämä 
järjestely onnistuu parhaiten, jos luokka tai ryhmä voidaan jakaa 


21 


retkellä pienemmiksi porukoiksi, 3-6 lapsen ryhmiksi. Etenkin 
nuoremmilla, päiväkoti- ja eskarilapsilla, on vielä luontainen kyky 
kiinnostua uusista luontoasioista ja -äänistä, jolloin retkien onnistu- 
misille on hyvät mahdollisuudet. 

Sää on linnunlauluretkellä tärkeä. Mahdollisuuksien mukaan olisi 
etukäteen ennusteista selvittämällä pyrittävä varaamaan reissulle 
aika, jolloin on mahdollisimman lämmintä, tuuletonta ja sateetonta. 

Ajankohta on tärkeä. Hienointa olisi kevään kuluessa tehdä kolme 
lauluretkeä, jolloin eri aikoina ovat eri linnut äänineen eniten esillä. 
Parhaat lintuajat voisivat olla, tietysti kuluvan talven ja kevään sää- 
tilanteeseen sovellettuna: 


e maaliskuun loppupuoli, jolloin monet talvilintumme ovat voimal- 
lisesti äänessä 

e huhtikuun puoliväli-loppupuoli, jolloin monet tutut muuttolin- 
nut ovat jo saapuneet laulamaan maahamme, kuten peipponen, 
kiuru, rastaslinnut, sepelkyyhky ja västäräkki 

e toukokuun loppupuoli, jolloin äänimaailma on täydellisimmillään 
sekä täydentynyt myöhemmin saapuvien muuttolintujen joukolla, 
kuten lehtokerttu, käki, kirjosieppo jne. 


Mikäli suinkin mahdollista, kannattaisi yrittää ainakin kouluissa 
järjestää linturetkiä lasten vanhempien myötävaikutuksella varsinai- 





Talitiaisen poikasen kutsuu 
ruokkijaansa. 


Lapset kuulevat lintujen laulun 
vivahteekkaampana ja moni- 





puolisempana kuin aikuiset. 

sen koulutyöskentelyajan ulkopuolella. Liikkeelle lähtö jonakin kau- 
niina kevätaamuna kello viiden pinnassa on varmasti myös oppilaille 
mieleenpainuvampi elämys kuin pistäytyminen lyhyellä metsäkäve- 
lyllä keskipäivällä. 

Parhaita retkikohteita ovat lähiseudulta löytyvät vanhat, monipuo- 
liset metsät, lehtoalueet, kosteikot rannoilla sekä alkukevään puolella 
tulvivat pellot. 

Ääniin keskittymistä auttaa, jos kouluikäisille antaa tehtäväksi kir- 
jata kuulluista äänistä joitakin mieleen jääneitä tietoja ylös: linnun 
laulupaikka, laulun tyyppi (säelaulaja, lavertelija, kutsuääniä toistava 
jne.), laulusäkeen kesto, laulun luoma tunnelma, mielleyhtymät ym. 

Ja tietysti, aina kun retkeillään luonnossa, niin tunnelmaa paran- 
tavat mukaan varatut herkulliset eväät! 

Kotioloissa hyvät mahdollisuudet saada jälkipolvi kuuntelemaan 
ja kiinnostumaan lintujen äänistä on seurata aluksi niiden elämää 
omalla pihalla tai puutarhassa. Lintujen ruokkiminen talvella mah- 
dollistaa sen, että samalla voi tutustua myös monien lajien kutsu- 
ja yhteysääniin sekä kevätpuolella jo varsinaiseen lauluunkin. Kun 
yrittää myös valokuvata lintuja kodin piirissä ja lähialueilla, niin se 
kasvattaa lasten ja nuorten kiinnostusta siivekkäisiin. 

Omalle pihalle lintuja voi houkutella seurattavaksi lisää sijoit- 
tamalla sinne pönttöjä lintujen pesimäpaikoiksi ja kasvattamalla 
hyönteisten suosimia perennoja sekä kukkivia ja marjoja tuottavia 
pensaita. 





Levinneisyyskartat 


Kartat havainnollistavat pesimälintulajien levinneisyyttä Suomessa. 
Vihreä kuvaa aluetta, jolla laji esiintyy pesimäaikana tai ympärivuoti- 
sesti. Sininen kuvaa aluetta, jolla lajia voidaan havaita sen muutto- tai 
vaellusaikana. Lajia voi havaita myös näiden alueiden ulkopuolella. 
Alueet eivät kerro lajin yleisyydestä, vaan laji saattaa olla hyvin harvalu- 
kuinen pesimäalueellaan. 

66 00 Pa 


AANL 


Lintu 1 JA 


01 Alli 39” 8.5.2011 Pohjois-Norja, 
Andoya, Nygärd 


02 Haahka 44” 24.4.2006 Korppoo 

03 Haarapääsky 1' 2” 4.6.2001 Maaninka 
04 Harakka 29” 13.10.2012 Kuopio 

05 Harmaalokki 34” 19.04.2005 Korppoo 
06 Hemppo 1' 23” 26.04.2006 Korppoo 
07 Hernekerttu 1' 3” 11.05.2004 Kuopio 
08 Huuhkaja 33” 25.4.2013 Kuopio 

09 Kalalokki 21” 01.05.2004 Kristiina 

10 Kalasääksi 23” 07.08.1999 Pieksämäki 
11 Kanahaukka 48” 11.4.2010 Kaavi 

12 Kaulushaikara 40” 28.4.2013 Kuopio 
13 Keltasirkku 1' 11” 04.05.2008 Kuopio 
14 Kirjosieppo 1' 19” 10.05.2006 Kuopio 
15 Kiuru 1’ 39” 03.05.2008 Viro Matsalu 


16 Kivitasku 1' 55” 06.05.2011 Pohjois- 
Norja, Andoya, Andenes 


17 Korppi 35” 20.05.2004 Pelkosenniemi 


18 Kottarainen 1' 46” 27.04.2006 
Korppoo 


19 Kuikka 38” 1.6.2010 Lammi 

20 Kulorastas 1' 54” 25.4.2011 Kuopio 
21 Kuovi 30” 9.6.2010 Tohmajärvi 

22 Kurki 48” 21.4.2010 Kuopio 

23 Käki 35” 11.06.2002 Pelkosenniemi 
24 Käpytikka 42” 25.04.2002 Riistavesi 


25 Laulujoutsen 46” 31.4.2009 
Pelkosenniemi 


26 Laulurastas 1' 24” 30.05.2008 
Hyrynsalmi 


-levyn tiedot 


27 Lehtokerttu 1' 54” 13.6.2012 Kuopio 
28 Lehtokurppa 26” 13.6.2012 Kuopio 


29 Lehtopöllö 58” 14.04.2006 
Rautalampi 


30 Leppälintu 1' 31” 08.06.2007 
Sodankylä 


31 Liro 41” 06.06.2006 Pelkosenniemi 


32 Luhtakerttunen 1' 19” 12.06.1998 
Maaninka 


33 Merihanhi 29” 30.04.2004 Kristiina 


34 Merikotka 41” 29.04.2007 Pohjois- 
Norja, Andoya, Nygärd 

35 Metso 1' 15” 29.4.2009 Savukoski 

36 Metsäkirvinen 1’ 6” 02.05.2012 
Kuopio 

37 Mustapääkerttu 1' 4” 01.06.2010 
Lammi 

38 Mustarastas 1' 30” 14.6.2012 Kuopio 

39 Naakka 29” 24.04.2006 Korppoo 


40 Naurulokki 36” 22.04.2007 
Rautalampi 


41 Niittykirvinen 1' 11” 08.06.2006 
Pelkosenniemi 


42 Närhi 39” 10.9.2010 Kuopio 
43 Pajulintu 1' 03” 14.05.1999 Hirvilahti 
44 Palokärki 47” 30.4.2011 Kuopio 


45 Peippo 1' 21” 10.05.2008 Latvia 
Kemeri 


46 Pensaskerttu 1' 52” 08.06.2003 
Siilinjärvi 
47 Pensastasku 1' 38” 1.6.2012 Värtsilä 

48 Peukaloinen 1' 36” 12.06.2003 
Pelkosenniemi 


49 Pikkuvarpunen 41” 15.03.1998 
Kuopio 

50 Punakylkirastas 2 06” 23.04.2010 
Kuopio 

51 Punarinta 1' 34” 14.5.2012 Kuopio 

52 Punatulkku 1’ 00” 09.04.2009 Kaavi 

53 Rantasipi 1' 21” 18.05.2007 Karttula 

54 Riekko 47” 22.05.2007 Pelkosenniemi 

55 Ruisrääkkä 30” 10.07.1999 Siilinjärvi 


56 Ruokokerttunen 1' 25” 14.06.2003 
Maaninka 


57 Räkättirastas 44” 1.6.2010 Lammi 


58 Satakieli 1' 39” 03.05.2008 Viro 
Matsalu 


59 Sepelkyyhky 44” 27.4.2009 Kuopio 

60 Sinisorsa 46” 20.10.2008 Leppävirta 
61 Sinitiainen 1' 13” 11.4.2011 Kuopio 
62 Talitiainen 1' 41” 7.4.2012 Hirvilahti 


63 Teeri 50” 02.05.2003 Savukoski 

64 Telkkä 39” 30.04.2009 Savukoski 

65 Tervapääsky 27” 25.06.2006 Kuopio 

66 Tikli 1' 11” 04.05.2008 Viro Matsalu 

67 Tiltaltti 58” 12.05.1999 Kuopio 

68 Töyhtöhyyppä 48” 21.4.2011 Kuopio 


69 Valkoposkihanhi 32” 04.05.2008 Viro 
Matsalu 


70 Valkoviklo 25” 15.5.2010 
Pelkosenniemi 


71 Varpunen 44” 20.07.1997 Kuopio 

72 Viherpeippo 1' 34” 25.03.2009 Kuopio 

73 Vihervarpunen 1' 25” 9.5.2011 
Pohjois-Norja, Andoya, Björskin 

74 Viitakerttunen 1' 45” 31.05.2003 
Rantasalmi 


75 Västäräkki 42” 09.06.2002 
Pelkosenniemi 


Kokonaiskesto 79' 42” 





Komeaääniset kuikat kesäöisellä kalastusretkellään. 

A lh, i L l á raita ^ 


Clangula byemalis 1 





Alli on Jäämeren ja tundran lintu, jota pesii vähäinen määrä aivan 
pohjoisimmassa Suomen Lapissa. Muuttoaikoina ja talvisin tätä vuo- 
denkierron mittaan höyhenpukunsa värejä vaihtavaa, kaunista sorsaa 
voi kuitenkin tavata myös Etelä- ja Lounais-Suomen rannikko- ja 
ulkomerialueilla. Alli on saanut nimensä soidinäänensä mukaan. 

Keväisin allit esittävät nenäsointista lauluaan, a-al-ali, jonka tavu- 
jen välillä on vähäinen tauko. Usein ne yltyvät esiintymään suure- 
nakin parvena, jolloin niiden kuorolaulu on merellä varsin hienoa, 
kauaksi kantautuvaa kuultavaa. 

Allilla on linnuista kurjen, joutsenen ja käen ohella keskeisin asema 
Kalevalan ja muun kansanperinteen kirjoituksissa. Kansalliseepokses- 
samme alli on Tuonelan joutsenen rinnakkaisnimi. Vertauskuvallisesti 
alli on tarkoittanut kaunista nuorta neitoa. Kantelettaressa allista 
runoillaan näin: 


Sorsall' on siansa suojat, 
tyynet allilla asunnot, 
johon sorsa suojeleksen, 
alli laitto laajeleksen. 


Linnusta on kirjoitettu runsaasti hienoa runoutta, josta osa on 
syntynyt jo 1000-luvun alkuvuosisatoina. Oman aikamme isovanhem- 
matkin ovat lapsille laulaneet tuutulaulua: 


Aa aa allin lasta, 
pientä linnun poikaa, 
Fi ole isää, äitiä, 
joka lasta hoitaa. 
Suomen nykyinen allikanta on noin 1 500 paria. Muuttoaikoina 
voi etenkin Suomenlahdella nähdä jopa satojatuhansia alleja lentä- 
mässä hienoissa muodostelmissa kohti kaakkoa ja Siperiaa. Syksyisin 

allit palaavat loka-marraskuussa talvehtimaan eteläiselle Itämerelle 
ja Pohjanmerelle. 

Allin kovana kohtalona on ollut rajusti kärsiä ihmisen toiminnan 
seurauksista. Laivoista mereen joutunut öljy on ollut sadoilletuhan- 
sille alleille kohtalon paikka. Talveksi allit kerääntyvät laajalta alueelta 
pohjoisesta Itämerelle, missä niiden kanta on 1-2 miljoonaa. Niiden 
määrä on supistunut 1990-luvun alusta 2010-luvulle tultaessa kah- 
della kolmasosalla, 65 %. 

Alleja on vähentynyt myös metsästys. Suomessa alleja tapetaan 
syksyn pyyntikauden lisäksi kevään muuttoaikoina, jolloin ne ovat 
valmistautumassa lisääntymistapahtumiin, vaikka Euroopan unioni 
on vuonna 2005 kieltänyt lintujen kevätmetsästyksen. 
Maamme allisaalis on viime vuosina ollut 6 000-13 000 
lintua, ja pyyntikauden pituus on edelleen kolme 
kuukautta. 

Alli on yksi niistä harvoista lajeista, jotka on maail- 
manlaajuisesti määritelty uhanalaisiksi. Tämä monin 
tavoin Suomelle arvokas lintulaji kaipaisi maassamme 
turvakseen lisää suojelua. 

Haahka | rata? 





Somateria mollissima 2 


Haahka on yleinen rannikolla ja ulkosaaristossa elävä suurehko, pari- 
kiloinen ja komea sorsalintu. Se saapuu talvehtimisalueiltaan suurina 
parvina merialueillemme sulapaikkoihin maalis-huhtikuussa jäiden- 
lähtöä seuraillen. 

Keväällä on mahdollista kuulla koiraitten kumeaa a-uuu-huutoa, 
jota ne esittävät varsinkin polskiessaan naaraitten lähistöllä. Soidinai- 
kana ne myös nykivät päätä taaksepäin ja nousevat puoliksi vedestä 
ylös. Naarailla esiintyy motkottavaa got got got -ääntä. 

Eniten haahkoja pesii Suomenlahdella ja Saaristomerellä. Niiden 
määrä on pudonnut lähes puoleen 1990-luvun jälkeen. Euroopan 

unionin kaikista haahkoista neljäsosa pesii maassamme. 
Suomen kokonaiskanta on sadantuhannen parin 
tienoilla. 

Uhanalaisuusluokittelussa haahka on määritelty sil- 
mälläpidettäväksi lajiksi. Varsinkin naaraitten ja poi- 
kasten kuolleisuus on ollut suurta. Syinä voivat olla 
lajin pääravinnon sinisimpukan vähentyminen, lisään- 
tynyt vesiliikenne ulkosaaristossa, Itämeren myrkkyjen Haahka 
aiheuttamat taudit ja metsästys. Suomessa voi pyytää 
haahkakoiraita jo kesäkuun alusta lähtien. Erityispiirteenä Ahvenan- 
maalla on sallittu koirashaahkojen pyynti myös lisääntymisaikana 
keväällä. 

Haahkakoiraat eli kalkaat kokoontuvat omiin ryhmiinsä jo tou- 
kokuussa ulkoluodoille sulkasatoa varten. Ne talvehtivat eteläisellä 
Itämerellä. 

Naaraat jäävät yksin vastaamaan pesinnästä. Pesä on luodolla 
usein katajan juurella. Kun naaras poistuu munien päältä, se peittää 
munat omilla höyhenillään, joita se nyppii munien suojaksi. Naaraat 
ovat sosiaalisia, ja poikasten synnyttyä osa niistä liittyy parviksi, jotka 
hoitavat porukalla untuvikkojaan ikään kuin lastentarhoissa. 

Haarapääsky  & 


Hirundo rustica 3 








Haarapääsky on tyypillinen, maalaismaisemien rakastettu lintu. Se 
laulaa ahkeraan rupattelevaa pitkää säettään, joka päättyy pingottu- 
neeseen narinaan. 

Etenkin ennen lähtöään pitkälle 20 000 kilometrin muuttomat- 
kalle eteläiseen Afrikkaan elokuussa haarapääskyt kokoontuvat jou- 
kolla puhelinlangoille kuin nuotit nuottiviivastolle istumaan ja viser- 
tävät kuorossa. Linnun varoitusääni on terävä tsii viit. 

Ihmiset ovat kautta vuosisatojen seuranneet pääskyjen elämää, 
ja pääskyihin liittyykin runsaasti uskomuksia ja tarinoita: Niiden on 
ajateltu viettävän talvensa järvien pohjassa. Tuttu sanonta ”ei yksi 
pääskynen kesää tee” viittaa siihen, että kevätmuuton ensimmäi- 
set pääskytulokkaat eivät vielä merkitse kesän saapumista. Pääskyn 
muuttomatkasta oli uskomus, että kurkien täytyy tulla niiden avuksi 
loppumatkalla ja kantaa ne siipiensä päällä, jotta ne selviävät Suo- 
meen asti. 

Haarapääskyä on pidetty myös Vapahtajan onnea tuovana lintuna: 
Jeesus-lapsen kerrotaan leiponeen savesta pääskysen rakkaimman 
linnun vertauskuvaksi. Neitsyt Marialta pääskysen sanotaan 
ryöstäneen sakset ja punaisen lankakerän, minkä seurauk- 

sena sillä on punainen kurkku. 
Vanhan kansan tieto, jonka mukaan pääskyt 
ennustavat sadetta lentäessään maanpin- 
nan lähellä, pitää paikkansa. Matala- 
paineen edellä monet hyöntei- 















set laskeutuvat lentämään matalammalle ja pääskyt seuraavat niitä. 
Haarapääskyt ovat etenkin maatiloilla suureksi hyödyksi, sillä ne 
voivat napsia ruoakseen tuhansia kärpäsiä kesän aikana. 
Haarapääskyt pesivät rakennuksissa, navetoissa ja ladoissa vaikka 
puupaalun päällä, jonne ne rakentavat savella muuratun pesänsä. 
Ne ovat löytäneet myös kaupungeista pesäpaikkoja, kuten 
siltojen alusista ja huoltoasemien katoksista. Pääsky voi 
tulla vanhaan pesäänsä pesimään uudelleen. 
Tehostunut maatalous on selvästi vähentänyt haara- 
pääskyjen määrää, joksi nyt arvioidaan 150 000 paria. 
Hyönteisravintoa on maaseudulla niille vähemmän maa- 
talouskemikaalien käytön lisääntyessä ja karjan määrän 
vähetessä. < 
Haarapääsky 

Harakka 


Pica pica 





Harakan nauru ja komea mustaval- 
koinen frakkipuku ovat tuttuja sekä 
maaseudulla että kaupunkialueilla. 
Harakka on ollut kauan kansan seu- 





raama lintu, joka on mukana monissa uskomuksissa ja tarinoissa. 

Harakan tyypillinen ääni on rykivä, käheä naurunremakka. Sillä 
on kevättalvella myös hiljaisempi, yllättävän monivivahteinen lau- 
lutapa, joka koostuu litisevistä, kirskuvista ja rupattelevista osista. 
Alkukeväällä ja muulloinkin harakat kokoontuvat jopa kymmenien 
yksilöiden parviin pitämään ryhmäsoidinta ja valitsemaan puolisoa. 
Linnulla on tapana härnätä kohdatessaan kissoja, koiria, päiväpeto- 
lintuja ja pöllöjä. 

Harakkaa voidaan pitää arkana lintuna, joka tarkkailee ympäris- 
töään huolellisesti. Sen menestymistä on edesauttanut kekseliäs ja 
oppivainen käyttäytyminen, jonka avulla se pystyy hyödyntämään 
monenlaisia ravintolähteitä. Tämä selkäpuoleltaan hienon vihreän- 
metallinkiiltoinen lintu syö mm. hedelmiä, hyönteisiä, siemeniä, tois- 
ten lintujen munia ja ihmisen tuottamia talousjätteitä. 

Entisaikaan harakkaa vainottiin, mutta nyt se tekee yleisesti pyö- 
reän, katollisen pesänsä puutarhojen tiheisiin puihin. Kansanperin- 
teen mukaan harakan naurun katsottiin kylvävän epäsopua naapurei- 
den kesken tai ennustavan huonoa kalansaalista. Linnun 
pitkän pyrstön on sanottu olevan perua siitä, että se on 
tarttunut tervaan kiinni ja venynyt. 

Varpusen tapaan harakka on ihmisen seuralainen, 
joka ei viihdy harvaanasutulla maaseudulla. Eniten sitä 
tavataan taajamissa, missä on runsaasti puutarhoja ja 
pensaita. Harakan lukumäärä on viime vuosina kasva- 


nut ja on nyt noin 0,2 miljoonaa paria. = 
Harakka 

Harmaalokki at 


Larus argentatus 5 


Isokokoinen, näyttävä harmaalokki pesii melkein koko Suomessa 
vesien äärellä ja soillakin. Sen raikuva soidinääni, klaio kla kla, kuuluu 
kauas, ja lintu esittää sitä sekä taivaalla liitäessään että maassa. 

Harmaalokin varoitusääniä ovat matala haukunta, honottava ha, 
haha, sekä au-huudot. Samannäköisen mutta pienemmän kalalokin 
ääniin verrattuna harmaalokin äänet ovat matalampia. Varsinkin 
keväisin linnun monenlaiset huudot kuuluvat olennaisena osana 
merenrantojen ja saariston tunnelmaan. 

Harmaalokki tulee sukukypsäksi 3-vuotiaana. Sen hienot soidin- 
menot kumarruksineen ja siipien levityksineen ovat komeaa katselta- 
vaa. Sama lintupari kihlautuu aina uudelleen talven jälkeen. Keväällä 
jo maaliskuun puolella harmaalokit saapuvat maahamme auramuo- 
dostelmissa, melkein kuten kurjet, joiden ohella niitä voidaan pitää 
kevääntulon airuina. 





Tämä reilun kilon painoinen lokki oli vielä harvinainen 
1950—-60-luvuilla, mutta se on sen jälkeen runsastunut. Parimäärä on 
nykyään 30 000—40 000. Aiemmin kaatopaikat suosivat harmaalokin 
ravinnonhankintaa. Jätehuollon tehostuessa tämä etu on vähentynyt 
ja lintujen määrä ei ole enää lisääntynyt. Kaatopaikoilta on myös 
tapettu tuhansittain harmaalokkeja, osin kyseenalaisin perustein. 

Harmaalokkia voidaan pitää sopeutuvaisena ja älykkäänä lintuna. 
Kekseliäänä se hyödyntää monenlaista ravintoa ja löytää monenlaisia 
pesäpaikkoja, mm. kaupunkien kerrostalojen katoilta Helsingissä. 
Saaristossa harmaalokit voivat suojella sorsalintujen pesiä pedoilta, 
mutta ne myös itse saattavat napata alkukesällä ravinnokseen linnun- 
poikasia. Syksyn aikana suuri osa harmaalokeista muuttaa eteläiselle 
Itämerelle, jäätilanteen mukaan. 


s 


Harmaalokki 

Hemp | it 


Carduelis cannabina 6 


Kauniinvärinen hemppo on Etelä-Suomen laji, joka on peippolin- 
nuista monipuolisin laulutaidoiltaan. Sen hauskalta kuulostavaa ään- 
telyä voi kuulla avoimissa ympäristöissä taajamissa ja maaseudun 
kulttuurimaisemissa. 

Koirashemppo, jolla on keväisin punaväriä rinnassa ja otsassa, 
laulaa yleensä näkyvällä paikalla sähkölangalla, katon harjalla tai 
muulla näkyvällä kohdalla istuen. Sen laulussa yhdistyvät visertelevät, 
huilumaiset ja kirahtavat äänet ja rullaavat soinnut, joissa on mukana 

myös kutsu- ja lentoääniä. Vaikka hempon laulu on huomiota herät- 
tävää, vain harvat tuntevat itse linnun. 

Hempon yhteys- ja kutsuäänet, joita lintu toistaa myös aaltoilevan 
lentonsa aikana, ovat du du du, dyk dyk tai chit chit chit. Naaraan ja 
koiraan välillä esiintyy rupattelevia ääniä. Upean laulutaitonsa takia 
hempon kohtalona on ollut joutua häkkilinnuksi, kanarialinnun 
korvikkeeksi. 

Hemppo viihtyy teollisuus- ja varastoalueilla, rikkaruohokentillä ja 
katajikkokedoilla. Myös puutarhoihin ja pihoille sen voi saada asuk- 
kaaksi, mikäli sieltä löytyy sen suosikkiravintoa, siemeniä tuottavia 
mykerö-, sarja- ja ristikukkaisia koriste- ja hyötykasveja. Pesäpaikak- 
seen lintu voi valita puupinon, katajan, tuijan tai muun tiheän pen- 
saan tai köynnöskasvin. 

Eri vuosina hemppojen määrä voi vaihdella voimakkaasti. Nyky- 
kannan kooksi arvioidaan noin 16 000 paria, ja linnun on todettu 
hieman harvinaistuneen Keski-Suomessa. Englannissa maatalouden 
tehostuminen ja rikkakasvimyrkkyjen käyttö ovat vähentäneet hemp- 
pojen määrää. 

Hempot muuttavat syys-lokakuussa Länsi-Eurooppaan ja palaavat 
kotomaahansa maalis-huhtikuussa. 


< 


Hemppo 


36 


Hernekerltu 


Sylvia curruca 





Katajikot, puitten tai- 
mikot, — metsäaukiot 

sekä nykyisin myös puu- 
tarhat ja pihat ovat har- 
maan ja valkeakurkkuisen 
hernekertun elinpaikkoja. 
Sen ääni muistuttaa kuivien 
herneitten ravistusta peltipur- 
kissa tai, kuten Englannissa sano- 
taan, punnan kolikoiden heilutta- 
mista rasiassa. 

Hernekertun laulu on kuivaa, pari sekun- 
tia kestävää säksätystä, ter ter ter tai tsek tsek tsek. 

Sitä voi edeltää hiljaisempi kitisevä lavertelu. Laulaessaan 

lintu liikkuu vilkkaan oloisesti oksistossa. Hernekertun varoitusääni 
on tunnusomainen terävästi naksahtava, kerran tai useammin tois- 
tettava tsäk. 

Lähes koko Suomi kuuluu hernekertun esiintymisalueeseen. Sen 
parimääräarvio on 300 000, eikä määrässä ole havaittu suurempia 
muutoksia viime vuosikymmeninä. Pesimäpaikkoina hernekertut 
suosivat pieniä kuusia ja katajia, joihin koiras voi rakentaa useitakin 
soidinpesiä. Metsä- ja loma-asuntotonteilla tätä lintua 
voikin auttaa säästämällä katajat hakkuilta. 

Hernekertut suunnistavat tähtikuvioiden perusteella 
toukokuussa maahamme Afrikan itäosista. Puutarhojen 
asukkaina ne ovat hyödyllisiä, sillä ne syövät runsaasti 
pensaiden hyönteisiä. 












Hernekerttu 

Huuhkaja o nia 


Bubo bubo 8 





Euroopan pöllöistä suurin, 2—4 kilon painoinen huuhkaja, on Etelä- ja 
Keski-Suomen lintu, jonka huuto voi kantaa tyyninä öinä jopa viisi 
kilometriä. Lintu pesii mieluiten kallioisissa metsissä ja hakkuualuei- 
den liepeillä. 

Huuhkajan soidinhuutoa voi kuulla auringon laskiessa helmi-huh- 
tikuussa ja joskus syksylläkin. Kymmenen sekunnin välein toistuvassa 
kumeassa, pelottavaltakin kuulostavassa uu hu u -äänessä paino on 
ensimmäisellä tavulla. Huuhkajan pesä on kallionjyrkänteellä tai 
kannon suojassa, missä sen poikaset päästävät räyh räyh -ääntä. Van- 
hemmat hoitavat poikasia puoli vuotta. 

Kreikkalaiset pitivät huuhkajaa ja muitakin pöllöjä viisauden ja tie- 
teen jumalattaren, Pallas Athenen, symbolina. Myös Amerikan intiaa- 
neille pöllöt olivat viisauden tunnuksia. Suomessa huuhkajan maine 
oli olla pahana ennelintuna, jonka tulinen katse viittasi paholaiseen. 

Huuhkajaa on meillä aiempina vuosina ankarasti vainottu — vailla 
järjellisiä perusteita — ja siitä on maksettu tapporahaa. Rauhoituksen 
jälkeen huuhkajien määrä kasvoi vuoteen 1995 asti, mutta sen jäl- 
keen lintu on taantunut. Arvioitu parimäärä on pudonnut 3 000:sta 
nykyiseen noin 1 200:aan. Eniten huuhkaja on voinut vähentyä Etelä- 
Suomessa, Ahvenanmaalla ja Pohjanmaalla. Nykyään laji luetaan 
uhanalaisuusluokituksessa silmälläpidettäväksi. 

Talvisin huuhkajat voivat hakeutua taajamien lähistölle ja jopa kau- 
punkeihin. Onpa huuhkaja pesinytkin Helsingissä kerros- 
talojen kattorakenteissa. Ravintoa ne käyvät pyytämässä 
kaatopaikoilta, joiden väheneminen ei tietenkään niitä 
suosi. Huuhkajat syövät myös pikkulintuja, variksia, lok- 
keja, rottia ja muita pikkunisäkkäitä. 

Isona ja pääosin arkana lintuna huuhkajan tulevaisuus 
on epävarma. Lintu on pesintäaikana hyvin herkkä hylkää- 


mään pesänsä, mikä lisää sen haavoittuvuutta. N 


Huuhkaja 

Kalalokki JN 





Larus canus 


Kauniin puhtaanvalkoinen, pyöreäpäinen ja kiltinnäköinen lokki on 
todennäköisesti kalalokki. Sen erottaa selvästi suuremmasta, myös 
yleisestä harmaalokista kellertävien jalkojen, siromman nokan sekä 
kaikkiaan ystävällisemmän olemuksensa perusteella. Sen kimeä, soin- 
tuva huuto keau ja gliiu ovat pidetyimpiä ääniä vesistöjen äärellä, 
kaupunkien toreilla ja pelloilla kyntötraktoria seuraamassa. 

Kalalokin soidinhuuto on komeasti kuuluva ka ka ka kaija kaiija 
kej kea. Lintu tuntuu olevan äänessä tiuhaan. Kaikkiruokaisena se 
etsii matoja kosteilta nurmikoilta ja pelloilta sekä viihtyy kalasata- 
missa. Kaatopaikoilta kalalokkeja tapaa harvemmin kuin muita koti- 
maamme lokkilajeja. 

Kalalokit saapuvat meille huhtikuun alkupuolella. Ennen pesi- 
määaikaa ne kosiskelevat, riehuvat ja tappelevatkin keskenään vilk- 
kaasti ja ovat äänessä myös öisin. 

Kalalokki pesii meren saaristossa, Sisä-Suomen järvillä, kivikko- 
rannoilla ja myös rehevämmillä lintujärvillä. Sopeutumiskykyisenä 
lintuna kalalokki on löytänyt pesimätilaa myös kaupunkien puistoista 
ja talojen katoilta. Talveksi valtaosa kalalokeista muuttaa Etelä-Skan- 
dinaviaan ja Pohjanmerelle. 

Tämän maisemiemme kaunistuksen parimäärä on noin 70 000. 
Kalalokin kanta on kasvanut ja levinnyt pohjoiseen päin viime puo- 
livuosisadan aikana. Lintu toimii ahkerana terveyspoliisina syömällä 
pilaantuvia ruoantähteitä ja kalastuksen yhteydessä poisheitettävää 
jätettä satamissa ja vesillä. 





Kalalokki 








Pandion haliaetus 


Kalasääski ~x raita” 


Uljas petolintu, siipiväliltään puolitoistametrinen kalasääski on eri- 
koistunut nimensä mukaisesti pyydystämään ravinnokseen kalaa. 
Tämän ison haukan äänet ovat melko hiljaisia, miltei pikkulinnun 
vihellykseltä kuulostavia. 

Soidinaikana keväällä kalasääski ääntelee pji yyh, pji yyyh. Useam- 
min kuultavissa olevana äänenä sillä on kutsuvihellys pjyp, jota se 
esittää myös lennossa. 

Kalasääski on tarkimmin seurattuja ja suojeltuja siivekkäitä maas- 
samme. Linnun pesäpaikkoja tarkastetaan ja poikasia rengastetaan 
vuosittain. Sen kanta on pysynyt viime vuosina vakaana ollen noin 
1 200 paria. Kalasääski suosii runsasvesistöisiä metsäalueita, soitten 
reunametsiä ja merenrannikkoa koko maan alueella. Sen suuri risu- 
pesä on korkeassa männyssä. 

Tämän puolitoistakiloisen linnun pyytämät kalat ovat painol- 
taan noin 300 gramman luokkaa. Kalasääski lekuttelee paikallaan 
taivaalla 10-30 metrin korkeudessa ennen loiskahtamistaan veteen 
kalan kimppuun. Suosituimpia saalislajeja sille ovat lahnat, ahvenet, 
särjet ja ruutanat. Koiraslintu tuo naaraalle ja poikasille viitisen kalaa 
evääksi päivässä. 

Kalasääski on nimetty Kanta-Hämeen maakuntalinnuksi. Se on 
määritelty uhanalaisuusluokittelussa silmälläpidettäväksi lajiksi. 





s 


Kalasääski 

Kanal 


Accipiter gentilis 





Kanahaukka on vankkojen sek 
sien petolintu, jonka voi nähdä talvi- 
sin saalistelemassa myös taajamissa. 
Tämä komea ilmestys lentää nopein 
siiveniskuin ja välillä liitää lyhyesti. 

Soidinaikana koiras lentää koroste- 
tun hitain siiveniskuin ja päästää terävää 
kui kui kui -ääntä. Varoitusääni on voima- 
kas kjii kjäk kjäk. Pesimäpaikoillaan van- , 
hassa kuusimetsässä poikasten ruoanker- 
juuääni kviia gviia voi kuulua kauaksikin. 

Kanahaukan saalistus perustuu 
hyvään näkökykyyn, joka on kahdeksan 
kertaa tarkempi kuin ihmisellä. Lintu saalistaa jäniksiä, kyyhkyjä ja 
muita saman kokoluokan lintuja. Tämä teräväkatseinen lintu elää 
Suomen lisäksi laajalti koko Euroopassa. 

Vanhempien metsien hakkuut ja vuosikymmeniä sitten harrastettu 
petolintujen vainoaminen ovat aiemmin vähentäneet kanahaukan 
määriä. Tiheä metsäautotieverkosto häiritsee linnun pesimärauhaa. 
Ennen kanahaukan rauhoitusta vuonna 1989 metsästäjät tappoivat 
tuhansia kanahaukkoja vuosittain, koska se saalistaa ravinnokseen 
myös kanalintuja. 

Onneksi kanahaukkakanta ei viime vuosikymmeniltä 
lähtien ole suuremmin enää heikentynyt, ja linnun koko 
maan lukumääräksi arvioidaan nyt noin 5 000 paria. 
Tulevaisuudessa Etelä-Suomessa laajempien yhtenäisten 
metsäalueitten pirstoutuminen sekä kanalintujen vähe- 
neminen eivät ole kanahaukalle kuitenkaan eduksi. 

Kanlushaikara © ia 


Botaurus stellaris 12 


Ruskehtavan kirjava kaulushaikara on jännittävä-ääninen ja piileske- 
levä yölintu, jota tavataan Etelä- ja Keski-Suomen rehevillä lintujär- 
villä ja merenlahtien järviruovikoissa. Sen erikoinen soidinpuhallus 
voi kantautua jopa viiden kilometrin päähän tyynessä kesäyössä. 

Haikaran ääni muistuttaa kumeaa, bassomaista pasuunan ääntä 
tai sumusireeniä, kuin avoimeen pulloon puhaltaisi. Laulaessaan 
lintu on liikkumattomana paikallaan nokka ja kaula pystyssä, jolloin 
se sulautuu väritykseltään täysin ympäristöönsä. Lennossa kaulus- 
haikaraa voi nähdä vain harvoin. 

Vaikka lintu on harvalukuinen Suomessa — vain 
1 000-1 500 paria — niin sen ääni oli entisaikojen ihmi- 
sillekin tuttu. Pelottavantuntuisen äänen perusteella kau- 






lushaikaraa nimitettiin pirunlinnuksi ja kummituslinnuksi. Tutkimuk- 
sissa on todettu, että jokaisella lajin koiraalla on hieman toisistaan 
eroava, omanlaisensa äänipuhallus. 

Kaulushaikara talvehtii Länsi-Euroopassa. Siellä talvet ovat tulleet 
keskimäärin lauhemmiksi, ja niinpä tämän eteläisen lajin määrä on 
Suomessa viime vuosikymmenenä kasvanut, etenkin Pohjanmaan 
rannikolla. Lajin esiintymisen painopiste on Itä-Euroopassa. 

Vesistöjen rehevöityminen on saattanut suosia lajia uusia suojaisia 
pesimäympäristöjä luomalla. Natura-suojelualueverkoston aikaansaa- 
minen on myös ollut hyväksi tälle erikoiselle yön puhaltajalle. 


Keltas ikku raita? 


Emberiza citrinella 13 


Talven vielä pitäessä otettaan helmi-maaliskuussa voi peltojen reu- 
nojen puhelinlangoilta, latojen tienoilta, hakkuuaukioilta ja metsän- 
reunoilta kantautua keltaisen-ruskean-viirukkaan ja pitkäpyrstöisen 
keltasirkun laulua. Pontevaa säettä voi kuvailla tavuilla tsi tsi tsi tsi tsii 
tsyy. Keltasirkun voi tunnistaa myös aaltoilevasta lentotyylistä sekä 
pehmeästä kutsuäänestä dsip. 

Kauniisti kellertäväksi värjäytyneen keltasirkun laulu pääsee täy- 
teen vauhtiinsa usein vasta huhtikuussa, jolloin sen säettä voi kuulla 
useita kertoja minuutin aikana. Englantilaisille keltasirkku lintu 
laulaa sanoin little bit of bread and no cheese ("pieni pala leipää ja ei 
juustoa”), lintu ikään kuin ottaa henkeä laulusäkeen lopussa. 

Keltasirkku on karaistunut lintu, joka pääosin viihtyy meillä myös 
talvella. Laji kestää jopa -35 asteen pakkasia. Keltasirkut viihtyvät 
pensaikko- ja hakkuualueilla, peltojen liepeillä ja pihapiirienkin reu- 
noilla. Pieni osa linnuista muuttaa talveksi Itämeren eteläosiin. 

Suomessa laji pesii koko maassa ja lintuja on yhteensä noin mil- 
joona paria. Vielä 40-50 vuotta sitten pelloilla käytettävät elohopea- 
pitoiset peittausaineet myrkyttivät runsaasti keltasirkkuja, ja linnun 
kanta on edelleen kolmanneksen pienempi kuin 1980-luvun alussa. 

Entisaikaan ja vielä nykyisinkin Lounais- ja Etelä-Euroopassa kel- 
tasirkkuja on pyydystetty ruoaksi. Aiemmin uskottiin, että jos syö 
keltasirkun raakana, niin paranee keltataudista. Keltasirkulla oli myös 
kerrottavaa: jos se seurasi kyntömiestä, saatiin syksyllä suuri viljasato. 

Keltasirkku tekee pesän aluskasvillisuuden tai pensaikon 
suojaan maahan. Poikasille se syöttää hyönteisravintoa, 
mutta muuten lintu pitää siemenistä ja viljasta. Kel- 
tasirkkuja voi auttaa talvella tarjoamalla niille kauraa, 
hirssiä ja muita pieniä siemeniä lintulaudalle tai maahan 
asetettuna; rasvasta ja auringonkukan siemenistä ne 
eivät kovin paljon välitä. Vaikka keltasirkku on leimalli- 
sesti maaseutulintu, voivat ne kerääntyä joskus ryhmänä 
yöpymään taajamien puihin ja reheviin puutarhoihin. 





Keltasirkku 








Kiros eppo raita 


Ficedula hypoleuca 14 


Kirjosieppo on pihojemme yleisimpiä pönttölintuja. Myös lehti- ja 
sekametsissä viihtyvä lintu on aktiivinen laulaja, jonka ponnekasta 
ääntelyä voi kuulla touko-kesäkuussa runsaasti. 

Mustavalkoisen koiraan hidasrytminen säelaulu on kirkassointi- 
nen ja vähän jankkaava. Lintu saattaa parhaimmillaan esittää sitä 
jopa 500 kertaa tunnissa eli useita tuhansia säkeitä päivässä. Välistä 
on kuultavissa kirjosiepon tiukkaa pit pit -varoitusääntä. Paikalla 
ollessaan se liikuttelee usein pyrstöään ja siipiään hermostuneenkin 
oloisesti. 

Pihoilla ja puutarhoissa lintu tulee melko luottavaiseksi ihmistä 
kohtaan. Kirjosiepon ruokalistaan kuuluvat sekä lentävät että maassa 

olevat hyönteiset ja hämähä- 
kit, joten se pitää puutarhan 
itikoita ja kärpäsiä kurissa. 
Laji on melko helppo 
saada pesimään sopivanko- 
koisessa pöntössä. Useam- 
man pöntön voi laittaa pienel- 
läkin pihalla siepoille tarjolle. 
Hyvissä olosuhteissa omako- 
tialueilla ja puistoissa, missä on 
harrastettu runsaammin pönttö- 
jen ripustamista, saattaa kirjosie- 
pon tiheys nousta jopa 100-200 
pariin neliökilometriä kohti. Kylmät, 
viileät sadekesät heikentävät lajin 
pesintämenestystä. 
Koska kirjosieppo palaa muuttomat- 
kaltaan kuumasta Länsi-Afrikasta Suomeen 
muita yleisiä pönttölintujamme myöhemmin, 
niin monesti pihan pöntöt ovat jo varattuja. Mikäli 
haluaa suosia tätä pihoille viihtyisyyttä luovaa lintua, voi 
pitää joidenkin pönttöjen suuaukkoa tukittuna vappuun asti. 
Kirjosieppo voi myös vallata jo asutun tiaisen pöntön omaan käyt- 
töönsä. Laji on moniavioinen, ja koiraalla voi olla monta ruskeanval- 
keaa naarasta yhtä aikaa pesintäpuuhissa. ”Isä” osallistuu kuitenkin 
vain ensimmäisen pesyeen poikashoitoon. 

Viehkeän näköinen kirjosieppo pesii koko Suo- 
messa, ja sen kanta on meillä puolen miljoonan luok- 
kaa. Kirjosieppojen määrä on kasvanut maassamme 
pikkuhiljaa 1980-luvun alkupuolelta lähtien. 








Kirjosieppo 

K L NYU | TE raita ` 


Alauda arvensis 15 


Kiurun riemukas liverrys on merkinnyt perinteisesti suomalaiselle 
kesää, kukkia, aurinkoa ja onnea. Yhä edelleen tämä leimallisesti 
peltolinnun laulu maaseutuympäristössä on tärkeimpiä kesään kuu- 
luvia ääniä. 

Kiuru on ahkera laulaja. Sen konsertointikausi kestää maaliskuusta 
heinäkuulle. Laulupaikka on aamuyöstä usein multakasan päällä tai 
aidan tolpalla. Yleensä pääsee kuitenkin seuraamaan kiurun upeaa 
lentonäytöstä. 


51 


Koiraan laululennossa lintu nousee aluksi lepattavin siivin suo- 
raan ylöspäin ja jatkaa kaarrellen yhä korkeammalle. Kun laululento 
saavuttaa lakipisteensä noin 50-100 metrin korkeudessa, lintu alkaa 
kaarrellen laskeutua alaspäin. Lopulta, noin 10-15 minuutin jälkeen 
kiuru pudottautuu siivet supussa äkillisesti maahan. 

Kiurun laulu koostuu kiihkeästä liverryksestä ja sisältää matki- 
misääniä vaikkapa kahlaajalinnuilta. Sen kurahtavan lentoäänen, 
drliu, kuulee myös usein. 

Kansan yhtenä lemmikkilintuna kiuru on ollut jo kauan. Sille on 
annettu nelisenkymmentä lempinimeä, kuten leivonen, leipiäinen, 
viirulintu ja kivenpudottaja. Tuttu on myös Erkki Melartinin sävel- 
tämä ja Aleksanteri Rahkosen jo vuonna 1867 kiurulle omistettu runo 
Leivo. 


Miks leivo lennät Suomehen Miks äänes soreasti soi 
Niin varhain kevähällä, Vaan Suomen taivaan alla, 
Et viihdy, lintu riemuinen Ja vaikka puut ne vihannoi, 
Sä maalla lämpimällä? Sä lennät korkealla? 


Myös monet runoilijat, kuten Koskenniemi, Manninen ja Poh- 
janpää ovat riimeissään tarttuneet kiuruun. ”Kuu kiurusta kesään, 
puolikuuta peipposesta...” taas edustaa ensi kiurujen saapumisen ja 
kesän tulon odotusta. Myös säveltäjämestari Sibeliuksen Finlandia- 
hymnissä, maamme varsinaisessa kansallislaulussa, kiuru esiintyy 
sanoituksessa: 


...ja aamun kiuru kirkkaudessa soittaa 
kuin itse taivahan kansi sois’ 


Maatalouden tehostuminen on heikentänyt kiurun elinmahdolli- 
suuksia maamme luonnossa. Peltopinta-alaamme laajasti koskettava 
rikkakasvimyrkkyjen ja hyönteistorjunta-aineiden käyttö, avo-ojien 
korvaaminen salaojilla, kevätviljojen lisääntyminen sekä karjata- 

louden vähentyminen ovat olleet epäedullisia toimia 
kiurulle. 

Kevätviljojen yleistyminen johtaa kiurun maassa 
sijaitsevien pesien tuhoutumiseen helpommin, koska 
alkukesällä pellot ovat vielä paljaita vailla kasvillisuu- 
den suojaa. Kiuru kuuluukin maamme taantuneimpien 
lintulajien joukkoon. Neljänkymmenen viime vuoden 
aikana kiurun pesimäkanta on vähentynyt noin 70 %, 
eniten 1970-80-luvuilla. Nykyinen kanta-arvio on noin 
0,4 miljoonaa paria. 

Kiurulle ystävällisempiä maatalouden piirteitä ovat syysviljojen vil- 
jely, laidunmaat, pakettipellot ja laajat kesannointialat. Lintu vaatii 
pesimäalueekseen vähintään 10 hehtaarin laajuisen aukion. Myös 
avosuot ovat kiurun elinympäristönä. Metsässä se ei pysty helposti 
lentämään. 

Kiuru on pariuskollinen. Ravinto koostuu siemenistä, hyönteisistä 
ja toukista. Syys-lokakuussa alkava muutto suuntautuu Keski- ja 
Etelä-Eurooppaan, missä valitettavasti kiuruja edelleen pyydetään 
syötäväksi. 











Kivitasku it 


Oenanthe oenanthe 16 


Vilkas, rauhattomaltakin vaikuttava ja väritykseltään kaunis kivitasku 
elää monenlaisessa avoimessa ympäristössä. Välillä lintu päästää 
nimeensä viittaavan äänen, joka muistuttaa kivien hankautumista 
taskussa toisiaan vasten. 

Kivitaskun varsinainen laulu koostuu kiihkeistä viserryksistä ja 
matkimisäänistä, joihin usein liittyy lepattava laululento. Laulua 
esitetään etenkin yöllä ja hämärässä, jolloin lintu voi laulaa katolla, 
kivenpäällä tai muulla näköalapaikalla. Väliin lintu tekee nopeita 
juoksupyrähdyksiä ja tasajalkahyppyjä ja niiailee pyrstöllään kuin 
tanssien. Linnun liikkuessa näkyville saattaa tulla sen hyvä tunto- 

merkki, valkea pyrstö. Levottomana lintu päästää tsi 
tsak-tsak -maiskutusääntä. 

Kivitaskulle on tunnettu laji jo vanhastaan. Kan- 
sanomaisina nimityksinä sitä on kutsuttu kivittiksi, kivi- 
nassakaksi ja hiistakaksi. Varsinkin loppukesällä söpön 
näköiset nuoret ja kirjavapukuiset kivitaskut herättävät 
ihastusta. < 

Kivitaskun avoimissa elinympäristöissä on kivikoita. Kivitasku 
Laji esiintyy taajamien joutomailla, teollisuusalueilla, pel- 
tojen liepeillä, soilla, rannoilla ja saaristossa ja pohjoisen rakkakivi- 
koissa saakka. Kivitasku tekee pesänsä kivien alle tai rakennusten 
koloihin. Linnun menestymistä pihapiireissä ja mökkitonteilla voikin 
auttaa jättämälle sinne kivikasoja tai säilyttämällä tontin vanhan 
kiviaidan. 

Eteläisessä Suomessa kivitasku on vähentynyt voimakkaasti 1970- 
lukuun nähden. Uusimmassa uhanalaisarvioinnissa se luetaan vaa- 
rantuneiden lajien joukkoon. Syynä vähenemiseen pidetään erityi- 
sesti maatalouden tehostumista, joka on vähentänyt peltoalueiden 
kivikasoja ja karjan laiduntamista. Kivitasku muuttaa elo-syyskuussa 
Pohjois-Afrikkaan, missä ilmastonmuutos ja aavikoituminen ovat 
myös saattaneet vaikuttaa sen elinmahdollisuuksiin heikentävästi. 

Pirteää ja viehkeää kivitaskua voi ihailla kuitenkin koko maassa 
yleisesti. Lajin Suomen kannaksi arvioidaan noin 100 000 paria. 








Korppi o raita? 


Corvus corax P 


Kiiltävänmusta, vaikuttavannäköinen korppi on perinteisesti ollut 
suomalaisille yksi tärkeimmistä lintulajeista. Rauhallisista erämaista 
yhä lähemmäksi taajamien asutuksia siirtynyt suurin varislintumme 
on perustellusti myös älykäs ja käyttäytymiseltään kiinnostava lintu, 
jonka äänivalikoima on monipuolinen. 

Korpin soidinääni on kuulakas, metallinen klong klongg ja len- 
toääni karhea kraak kraak. Sillä on myös useita matkimisääniä sekä 
erilaisia raakunnan variaatioita. 

Soidinaikana vielä lumen peittäessä maata korppi esittää hienoja, 
taidokkaita lentonäytöksiä. Se kaartelee siivet vaakasuorina, tekee 
nopeita syöksykäännöksiä ja heittäytyy välistä selälleenkin. Samalla 
soivat linnun äänet kuuluvasti. Korpin pesintä alkaa jo helmi-maalis- 
kuussa, ja pari pysyy yhdessä siitä eteenpäin puoli vuotta. 

Korppi on kaikkialla laajalla esiintymisalueellaan Euroopassa ja 
Aasiassa ollut hyvin seurattu lintu, ja siihen liittyy runsaasti vanhoja 
uskomuksia ja tarinoita. Altailaiset pitivät korppia heimon esi-isänä ja 
toteemieläimenä. Suomalais-ugrilaisella alueella se on ollut mukana 
monissa kansanrunoissa. Kreikassa sitä pidettiin viisauden jumalan 
vertauskuvana, ja Intiassa se oli auringon arvostettu lintu. Yleinen 
uskomus oli, että korppi elää satoja vuosia. Todellisuudessa se onkin 
linnuista pitkäikäisimpiä saavuttaen 10-20 vuoden iän. 

Mustan höyhenpuvun takia korppi on ollut myös pahan tuojana, ja 
noitien sanottiin ottavan korpin muodon. Sillä uskottiin olevan myös 
kyky muuttua näkymättömäksi, ehkä siksi, että korpin suurikokoista 
risupesää männyn latvassa on vaikea huomata ja löytää. Suomalai- 
seen perinteeseen liittyy tarina, jonka mukaan sen takia, että muut 
linnut haukkuivat korpin poikasia mustiksi, korpin täytyi ruveta pesi- 
mään jo lumen aikaan, jotta poikaset muuttuisivat valkeiksi. 


56 





Aiemmin korppeja, toiselta nimeltään kaarneita, on vainottu run- 
saasti. Nykyään linnun voi tavata aivan etelässäkin kaupunkien lähis- 
töllä. Korppi on kuitenkin edelleen melko arka ja epäluuloinen lintu 
eikä päästä ihmistä lähelle. 

Suomen korppikanta on noin 20 000 parin suuruinen. Muutama 
vuosikymmen aikaisemmin sen runsaudeksi arvioitiin vain noin 
puolet tästä. Korppi on hyötynyt kaatopaikkojen tar- 
joamista ravintomahdollisuuksista, mutta nykyisin jäte- 
huollon tehostuessa ja keskittyessä tämä etu niille on 
vähenemässä. 

Korppi on rauhoitettu poronhoitoalueen eteläpuo- 
lella. On perusteltua, että tämä monella tapaa ainutlaa- 
tuinen lintu saisi rauhan myös Pohjois-Suomessa. 





Kottarainen 


Sturnus vulgaris 





Vielä 1960-70-luvuilla oli mus- 
tassa höyhenpuvussa komei- 
leva ja =metallinkiiltoisilla 
täplillä väritetty kottarainen 
odotettu ja yleinen pönttölintu 
monilla pihoilla. Sittemmin on 
tämän linnun monipuolinen 
soidinlaulu vähentynyt lähes 
kaikkialla maassamme. 

Kottaraisen vivahteikas 
laulu sisältää viserrystä sekä 
huilu-, naksutus- ja näppäi- 
lyääniä rikkaana yhdistelmänä. 
Laulussa on usein mukana sel- 
keästi tunnistettavia lainauksia 
muiden lintujen äänistä, kuten 
kanalta, isokuovilta, mustaras- 
taalta, pajulinnulta ja harakalta. Kevätlaulun yhteydessä lintu intou- 
tuu ravistelemaan ruumistaan ja siipiään. Laulupaikkana on yleensä 
sen valitseman pesäpöntön tai luonnonkolon läheisyys. Kottaraisella 
esiintyy myös syyslaulua. 

Kottarainen viihtyy parhaiten maaseutumaisessa ympäristössä 
pihapiireissä, pellonreunametsiköissä ja karjatilojen läheisyydessä. 
Sen kanta on runsain Lounais-Suomessa. Usein kottarainen esiintyy 
parvena, etenkin pesimäajan ulkopuolella. Varsinkin syysmuutoilla se 
yöpyy iltaisin isoina porukoina ruovikkolahdilla. Nuoret, ruskeapu- 
kuiset kottaraiset lähtevät etelää kohti jo kesä-heinäkuusta lähtien, 
kun taas vanhempien lintujen muutto käynnistyy vasta myöhemmin 
alkusyksyllä. 





Kottaraiskanta on lähtenyt viime vuo- 
sien aikana kasvuun. Eloisasti liverteleviä 
lintuja voi houkutella omaan pihapiiriin 
linnunpöntöillä. 

Kottarainen on pidetty lintu. Tätä kuvaa vaikkapa se, että Helsin- 
gin slangissa pojat nimittivät aiemmin tyttöjä kottaraisiksi. 

Kottarainen alkoi nopeasti vähentyä 30—40 vuotta sitten, eniten 
maamme pohjoisosissa. Sen kanta putosi nopeasti lähes puolesta 
miljoonasta sataantuhanteen. Viime vuosina kottaraisten määrä on 
vähitellen alkanut taas kasvaa. Maatalous on tehostunut sekä yksi- 
puolistunut, ja siten linnun suosimat ruokailuniityt ovat vähenty- 
neet. Monin paikoin emot eivät ole löytäneet tarpeeksi hyönteisiä 
ja matoja poikasilleen. Manner-Euroopassa, missä kottaraiset voivat 
hakeutua satojen tuhansien lintujen jättiparvina viljelyalueille, niitä 
on pyydetty kymmeniä tuhansia. Myös tämä toiminta on voinut hei- 
jastua maamme kottaraisien kannankehitykseen. 

Kottaraista voi auttaa tarjoamalla sille pesäpaikkoja. 
Pönttöjä voi ripustaa useampiakin lähekkäin puutarhoi- 
hin, mökkitonteille ja peltoalueitten metsäsaarekkeisiin. 
Kevättalvella ennen pesintäkautta kottaraisille kelpaavat 
myös lintulautojen antimet. Niille kelpaavat lisäksi koti- 


pihojen pihlajien ja aronioiden marjat. 
< 


Kottarainen 





Kuikka on suurten karujen ja kirkasvetisten järvien lintu, jota tava- 
taan miltei koko Suomessa. Parhaat mahdollisuudet kuulla sen jän- 
nittävää, voimakasta soidinhuutoa ovat iltaisin touko-kesäkuussa 
maamme keski- ja itäosissa. 

Kuikan ääntä, kaikuvaa kuik ku, kuik kui -huutoa, on verrattu jopa 
suden ulvontaan. Sillä on myös erilaisia lyhyitä yhteys- ja varoitusää- 
niä, ja kullakin koiraalla on hieman omanlaisensa reviirinpuolusta- 
misääni. Lennossa kuikka on yleensä äänetön. 





Kehityshistorialtaan kuikka on vanha ”alkulintu”. Se on meillä erit- 
täin pidetty, ja se valittiin rakkaimmaksi mökkilinnuksi maassamme 
vuonna 2010. Laji on myös Pohjois-Savon maakuntalintu. 

Vanhan kansanperinteen mukaan ”kun kuikka kuikahtaa, niin 
lumikin luikahtaa”. Saamelaiset käyttivät ennen kuikan nokkaa 
keihäissään, ja kuikan munia kerättiin ruoaksi. Kansa antoi kui- 
kalle myös nimen tohottaja, joka voi viitata sen kutsuyhteysääniin. 
Kuikan läheisellä sukulaislajilla, kaakkurilla, on taas ollut merkitystä 
toteemieläimenä samojedien, Luoteis-Siperian alkuperäiskansan, 
lauluissa. 

Kuikat syövät pikkukaloja ja kerääntyvät pyytämään niitä ryh- 
mässä. Ne voivat sukeltaa jopa 50 metrin syvyyteen. Maamme kuik- 
kakannan suuruudeksi on arvioitu 12 000 paria, eikä siinä ole tapah- 
tunut muutoksia viime vuosikymmeninä. Rauhallisten ranta-alueitten 
joutuminen lomarakentamisen kohteeksi, lisääntyvä moottoriveneily 
sekä metsästyksen ja kalastuksen seurauksena veteen joutuva lyijy 
eivät ole kuikalle kuitenkaan eduksi. 

Muuttoaikoina, varsinkin toukokuun lopulla, nähdään ”omien 
kuikkiemme” lisäksi Pohjanlahden ja Suomenlahden rannikolla 
kymmeniätuhansia Luoteis-Venäjälle muuttomatkalla olevia kuikkia. 
Syysmuutto suuntautuu Etelä-Euroopan itäosiin, Mustallemerelle ja 
Välimerelle. 

Maamme luonnossa kuikka tarjoaa komealla ulkomuodollaan, 
äänillään ja muuttoparvillaan hienoja elämyksiä kaikille luonnon- 
ystäville. 










raita ` 


Kulorastas 


Turdus viscivorus 

Kulorastas on rastaslinnuistamme kookkain, kuin suuri laulurastas. 
Sen koko Suomessa kuultavissa oleva huilumainen laulu kuulostaa 
samantyyliseltä kuin mestarisolisti mustarastaan laulu, mutta tuntuu 
kuivakkaammalta, vaikkakin hyvin taidokkaalta. 

Kulorastaan monivivahteiset huiluvihellykset ovat pingottuneen 
oloisia ja säkeet melko lyhyitä — laulu ikään kuin esitetään kiireessä. 
Linnun tuntee kuitenkin helposti tunnusomaisesta varoitusäänes- 
tään, ja mutta toisaalta sen reviirilaulu soi huonossakin säässä, 
sateessa ja tuulessa. 

Omimmat elinympäristöt kulorastaalle ovat valoisat, vanhanpuo- 
leiset mänty- ja sekametsät sekä kalliomänniköt. Linnun kanta on 
kohonnut nelinkertaiseksi 30 vuodessa, ja runsastumista on tapah- 
tunut varsinkin Pohjois-Suomessa. Parimääräarvio on nykyisin noin 
150 000. 

Meitä etelämpänä Euroopassa kulorastas on paljolti puistojen ja 

puutarhojen lintu. Suomessakin tätä syvään aaltomaisesti tikan 
tapaan lentävää lintua on alkanut näkyä varsinkin syksyisin 
taajamien omakotitaloalueilla, mutta suurin osa niistä on 
edelleen melko arkoja, syrjässä eläviä metsälintuja. 





kokuvvi (ku ovi) siä 


Numenius arguata 21 





Upea, suurikokoinen ja kaarevanokkainen maaseudun lintu kuovi 
heläyttää tunnusomaista soidinlauluaan kevään saapuessa huhti- 
kuussa. Linnun laululento lähtee liikkeelle hitailla ku- kuuvi -äänillä, 
jotka sitten nopeutuvat voimakkaaksi liverrykseksi linnun laskeu- 
tuessa loivasti takaisin maahan. Pariutumisen jälkeen uros ja naaras 
tekevät yhdessä upeita, mutta melko harvoin nähtyjä häälentoja. 

Muuttoaikoina kuovit lentävät usein auramuodostelmassa, ja täl- 
löin kuuluu haikeaa ku-kui-huutelua. Sitä voi kuulla jo juhannuksen 
tienoilla, jolloin se on luonnontarkkailijoille merkki kesän taitekoh- 
dasta kohti syksyä. Kuovilla on myös voimakas varoitusääni, terävä 
kyyvi, kyyvi. l 

Nämä maamme komeimmat kahlaajat viihtyvät ja pesivät avo- 
mailla, niityillä, peltojen liepeillä ja soilla. Sinne ne tekevät pesänsä- 
kin, mihin naaras munii 3-4 munaa. Muninnan jälkeen koiraslintu 
jää yksin hoitamaan poikasia äitilintujen lähtiessä jo juhannuksen 
tienoilla paluumuutolle Länsi-Euroopan rannikolle. Tuskin millään 
muulla linnulla alkaa syysmuutto niin varhain. 


Tehostunut maatalous, kesantopeltojen alan vähe- 
neminen, laidunnuksen loppuminen rantaniityiltä ja 
soiden ojitus sekä Länsi-Euroopassa harjoitettava kuo- 
vien metsästys ovat erityisesti Etelä-Suomessa vähentä- 
neet tämän hienon linnun elinmahdollisuuksia. Tihein 
kanta on nykyisin Pohjanmaalla. Koko Suomen kan- 
naksi on arvioitu 60 000 paria. Kuovi on määritelty < 
maailmanlaajuisesti uhanalaiseksi lajiksi silmälläpidet- — !sokuovi 
tävänä lintuna. 

Maataloustöissä on hyvä mahdollisuudet auttaa kuovien pesin- 
nän onnistumista. Pesäpaikat voi merkitä ennen kyntö- ja kylvötöitä, 
viherkaistojen ja laidunosien määrää pelloilla voi lisätä, ja niittoko- 
neet ja traktorit voi varustaa etuosastaan puomia. 

Kuovin å ääni i kev. 











Grus grus 22 


Kun kurkien törähdysäänet kiirivät taivaalta, niin tietää kevään 
koittaneen. Maamme yli liitää huhtikuussa tuhansittain pitkäkau- 
loja auramuodostelmissa kohti pesimäseutujaan. Syksyisin samat 
trumpettihuudot ovat korkeuksista kuultavissa syyskuun molemmin 
puolin. 

Pesinnän alkuvaiheessa kurjet vahvistavat liittoaan tanssimalla 
aamuvarhaisella yhdessä. Monenlaisia liikkeitä, hypähdyksiä ja 
kaulan ojenteluja säestävät soidintanssin aikana voimakkaat, kauas 
kantautuvat torviäänet. Kurkien tanssi on mahtavaa seurattavaa, ja 
joskus sitä voi katsella myös muuttomatkojen aikana, kun pitkäkau- 

lat levähtävät pelloilla. Kurkien lento- ja kutsuääniä voi 
kuvailla sanoilla kurrui kro, kirr kurr. 

Kurjet pesivät soilla mutta nykyään yhä useammin 
myös sisävesien ja merenlahtien rantaruovikoissa. Pesi- 
mäikään kurki tulee 5-vuotiaana. Se solmii elinikäisen 
parisuhteen lajitoverinsa kanssa. Lintu painaa 4-7 kiloa 
ja on suurimpia lintujamme. 

Suomessa pesiviä kurkia on noin 20 000 paria lähes Kurki 
koko maan alueella. Lisäksi maassamme kiertelee kesäi- 
sin lähes yhtä paljon pesimättömiä nuoria lintuja. Kurjet muuttavat 
kauas Pohjois-Afrikkaan ja Espanjaan. Auramuodostelmassa lentä- 
minen säästää linnuilla energiaa. 

Suomessa soitten ojitus vähensi aiemmin kurkien määrää. Viime 
vuosikymmenen aikana kurkikanta on kuitenkin selvästi kasvanut, 
kun laji on löytänyt uusia pesimäalueita rauhallisten peltoalueitten 
liepeiltä, rannoilta ja kosteikoilta. Myös mm. Baltian maissa kurkia 
pesii aiempaa enemmän. 

Kurjella on ollut suuri merkitys Suomen kansanperinteessä. Lajin 
nimi on peräisin jo 6 000 vuoden takaa, ja lintu esiintyy niin Kale- 
valan kuin Kantelettarenkin runoudessa. Varsinkin keväisin kurjen 
näkeminen oli merkki onnellisen ja lämpimän ajan alkamisesta. 

Saamelaiset pitivät kurkea lintujen johtajana, ja muualla 
Suomessa uskottiin, että pääskyset ja västäräkit tekevät 
muuttomatkojaan kurjen selässä. Aasiassa kurjet 

ovat pitkän iän ja hyvän elämän symbo- 
leita. Pohjois-Savossa on ajateltu, että 
kurjen höyhenten löytäjä saa kuuluvan 
ja komean lauluäänen. Jotta kurkitaika 
tehoaisi, tuli höyhenet sitoa kaulan 
ympärille ja syödä kolmen päivän ajan 

vain karpaloita. 

Kurkia voisi auttaa varaamalla 

niille etenkin Pohjanmaalla lisää rau- 
hallisia peltoalueita muuttomatko- 

jen levähdys- ja ruokailupaikoiksi. 

K A A raita 


Cuculus canorus 23 


Käki on yksi suomalaisten rakkaimmista ja seuratuimmista linnuista. 
Kahden kilometrin päähän kantava käen kukunta on lähes kaikkien 
tuntema, ja sen kuuleminen on merkki kauan odotetun kesän koit- 
tamisesta luonnossamme. 

Käki kukkuu puun oksalla näkyvällä paikalla vaakasuorassa asen- 
nossa. Matkimalla kukuntaa linnun voi houkutella tulemaan liki. Kuk- 
kujat ovat koiraita. Naaraan ääni on erilainen, puliseva pypypy-sarja. 

Käki munii munansa yksitellen tietyn vieraan pikkulinnun pesään. 
Isäntälintuina ovat yleisimmin leppälintu, niittykirvinen, peippo, 
pajulintu ja västäräkki. Käkinaaras voi tuottaa jopa 20 munaa. 

Käen muna muistuttaa väritykseltään isäntälinnun munia, joten 
isäntälintu ei erota munia omistaan. Käen muna kehittyy nopeam- 
min kuin pikkulinnun munat, noin 12 vuorokaudessa. Nopeasti 
kasvava, suurikokoinen käenpoika työntää pesästä ulos isäntälinnun 
omat munat ja poikaset ja saa siten itselleen kaiken emolintujen 
tuoman ruoan. Vieraat vanhemmat ruokkivat käenpoikaa pesässä 
vielä kolmisen viikkoa. 

Haukkamaisen näköinen ja nopea lentäjä käki on harvinaistunut 
Suomessa, ehkä sen yleisen isäntälinnun, leppälinnun vähenemisen 
myötä. Käki on yleisin Kaakkois-Suomen valoisissa mäntymetsissä, 
ja sen kokonaiskanta on reilun sadantuhannen parin luokkaa. 

Käkeen on liitetty hyvin runsaasti uskomuksia ja kansanrunoutta, 
ehkä enemmän kuin mihinkään toiseen kotimaiseen lintuun. Käkeä 
on pidetty Lapissa jumalan lintuna, jonka on syksyllä uskottu muut- 
tuvan haukaksi. Kun käen kukunta keskikesällä päättyy, usein Jaakon 
päivän (25.7.) aikoihin, sen on katsottu johtuvan siitä, että lintu on 
saanut ohran kypsymisen alkaessa viljan vihneen kurkkuunsa. 

Kalevalassa Väinämöinen jätti kaskea polttaessaan yhden koivun 
käelle laulupuuksi, mistä on peräisin yleinen nimitys yksinäisestä 
puusta metsänhakkuualalla, linnunlaulupuu. Kukkujasta sanotaan 
myös: ilona käki metsässä, hyvä vaimo kartanossa. Aiemmin käen 
kukunnan katsottiin ennustavan, koska nuoret neidot voivat odot- 
taa sulhasta vierailuille. Käen kukkumiskerroista on myös laskettu, 
kuinka monta elinvuotta vanhemmalla ihmisellä on vielä jäljellä. 

Eräs syy käen laulun suosioon ja seuraamiseen on, että se muis- 
tuttaa soinnultaan hyvin paljon ihmisääntä. 


Käki 

Käpytikkä ip 





Dendrocopos major 24 


Yleisin tikkalintumme, valkoisen-mustan-punaisen kirjava käpytikka, 
koputtelee puita monenlaisissa metsissä. Koiraan keväinen rummutus 
tarkoittaa kutsua naaraalle, ja samalla se ilmoittaa reviirinsä rajat muille 
koirastikoille. Soidinrummutuksen kesto on noin sekunnin mittainen ja 
voi toistua 5-8 kertaa minuutissa. 

Käpytikan soidinkausi alkaa jo varhain helmikuussa ja jatkuu tou- 
kokuulle saakka. Tikkojen naaraatkin voivat innostua välillä rummutta- 
maan, mikä olisi poikkeuksellista muilla linnuilla. Käpytikan muita ääniä 
ovat tiukka kutsu- ja varoitushuuto krikj kriikj, häirityn linnun kräräkrä 
sekä poikasten terävä kimitys, kun ne kerjäävät ruokaa pesäkolon suulla. 

Käpytikka esiintyy Kalevalan kirjoituksissa erityisesti muutosta tuo- 
vana ennelintuna. Entisten aikojen ihmiselle laji oli tuttu värikkään ulko- 
muotonsa ja äänekkyytensä takia. 

Puitten rungoista käpytikka pyytää pitkällä kielellään toukkia. Myös 
käpyjen siemenet ovat sille keskeistä ravintoa. Vahvakalloisen linnun 
esiintymisen voi paljastaa myös puitten juurella oleva kasa rikottuja 
käpyjä, käpytikan paja. Huonoina käpyvuosina tuhannet tikat lähtevät 
vaelluksille parempia ruokamaita etsimään. Käpytikka saattaa hakeutua 
myös pihojen ruokintapaikoille rasvaa ja pähkinöitä syömään. Sen tapa 


tulla hakkaamaan rikki linnunpönttöjen lentoaukkoja tarkoituksenaan = 














ryöstää sieltä poikasia ravinnoksi ei ole pidetty. 

Käpytikka asustaa kaikentyyppisissä metsissä, eikä sen runsaus 
ole riippuvaista lahopuun määrästä. Kuitenkin Sak- 
sassa on todettu, että mitä suurempi on käpyti- 
kan määrä metsässä, sitä monimuotoisempi 

metsä on. Suomessa käpytikkapareja 
elää puolisen miljoonaa ja viime » 
vuosikymmeninä sen levinnei- i 
syys on laajentunut käsittä- 
mään lähes koko maan. ; 


s 


Käpytikka 














LAU lupon (Sen ji 


Cygnus cygnus 25 


Laulujoutsen, Suomen komea kansallislintu, oli vaarassa kuolla suku- 
puuttoon viitisenkymmentä vuotta sitten. Tällöin sitä oli jäljellä vain 
muutamia kymmeniä pareja Lapin erämaassa. Nykyään joutsen pesii 
koko maassa eteläisintä Suomea myöten, ja voimme nauttia siitä 
myös yleisesti muuttoaikoina. 

Joutsenen kuulu trumpettiääni koostuu korkeista, soinnukkaista ja 
kauaskantavista toitotuksista. Lennossa kaikkuu 2-3-tavuinen kang 
kang -ääni. Toisin kuin laulujoutsenen lähilajilla, lähes äänettömällä 
kyhmyjoutsenella, sen siivistä ei kuulu lentäessä voimakasta viuhuvaa 
ääntä. 

Laulujoutsenella on ollut merkittävä asema Kalevalan runoilijoille. 
Joutsenen nimi polveutuu jo 4 000 vuoden takaa suomalais-ugrilai- 
selta kaudelta. Siperian kansoille joutsen on ollut pyhä, toisin kuin 

esimerkiksi Lapissa, missä niitä vainottiin ja joutsenen 
siipiä käytettiin luutina. 

Ihmiselle joutsenen kokeminen läheiseksi lajiksi on 
johtunut sen ominaispiirteistä. Laulujoutsen on pit- 
käikäinen ja kotipaikkauskollinen, sillä on elinikäinen 
parisuhde, ja sen valkea väritys kuvaa puhtautta ja 
kauneutta. Joutsen on hahmoltaan lähellä enkeliä, ja = % 
sen ääni on kuin urut, torvet ja kirkonkellot yhdessä. = 'aulujoutsen 
Joutsenen arvostus on osin vaikuttanut siihen, että 
metsästettävä riistalintumme saatiin siirrettyä suojeltavaksi lajiksi 
1960-luvulla. 

Säveltäjämestari Jean Sibeliukselle joutsen oli tärkeä innoittaja. 
Hänen säveltämänsä Kalevala-pohjaisen Lemmikkäis-sarjan yksi osa 
on nimeltään Tuonelan Joutsen. Ollessaan sävellystyössä viidennen 
sinfoniansa parissa huhtikuussa vuonna 1915 hän kirjoittaa: ”Järvelle 
laskeutui 16 joutsenta. Yksi elämäni suurista kokemuksista. Tarkkai- 
lin niitä kiikarilla. Outoa, runollista, ainutlaatuista.” 

Joutsenen pesimäjärvillä, jotka voivat olla pienialaisiakin, tulee 
olla rehevyyttä ja suojaavaa kasvillisuutta, mm. kortteita. Lintu syö 
vesikasveja. Poikaset pysyvät vanhempiensa kanssa yhden vuoden 
ikään asti. 

Nykyään laulujoutsenta pesii maassamme noin 5 000-8 000 paria, 
minkä lisäksi pesimättömiä lintuja on noin 10 000 yksilöä. Muuttoai- 
koina huhti-toukokuussa ja loka-marraskuussa muuttavia joutsenia 
on parhaimmillaan 10 000-20 000 yksilöä. Pääosa linnuista talvehtii 
Itämeren eteläisissä osissa. 

Joutsenen viime vuosikymmenien menestystarina näyttää jat- 
kuvan. Laulujoutsen ei vaikuta häiriintyvän kyhmyjoutsenen läs- 
näolosta, ja toisaalta se ei häiritse muiden vesilintujen elämää 
pesintäalueillaan. 





a 

LAU [arastas raita 


Turdus philomelos 26 


Kuusen latvassa ikään kuin tarinaa kertova lintu on laulurastas, jota 

tavataan koko Suomen alueella. Sen monimuotoinen laulu kuuluu 
tunnelmallisimpiin kevään ja kesän aamu- ja iltahämärän ääniin. 

Laulurastaan tapana on toistaa lyhyitä säkeitä 3-5 kertaa peräk- 

käin ja pitää niiden välissä pieniä taukoja. Lauluaiheet ovat huilu- 

maisia, viheltäviä, osin taidokasta matkimista 

sisältäviä. Laulussa saattaa kuulua 

lainauksia vaikkapa kahlaajien 

äänistä. Tämän mestari- 

laulajan kyky luoda 

uusia laulusäkeitä 





on hämmästyttävä, ja kahta täsmälleen samoin laulavaa laulurastasta 
ei hevin löydä. Yötaivaalta syysmuuton aikana saattaa kuulla laulu- 
rastaan lyhyen lentoäänen, joka on kuiva tsik. 

Kansanperinteessä Viita-Aapon kirjauksen mukaan laulurastas 
runoili tähän tapaan: ”Istu kivel istu kivel, paa piiippuun paa piippuun, 
pajun vars pajun vars, kopista pois kopista pois, porot suuhun, porot 
suuhun...” Illalla metsätöistä palaavaa isäntää se taas torui: ”Laiska 
mies, laiska mies, lyö viel, lyö viel, pien pino, pien pino...” 

Tanskassa laulurastaalla on sen sijaan mukavampaa kerrottavaa: 
”Akvavit akvavit, riktig tig, riktig tig”, joka tarkoittaa ”Akvaviittia, on 
oikea aika, on oikea aika”. Akvaviitti on tanskalaista viinaa. 

Laulurastaat viihtyvät kuusivaltaisissa havu- ja sekametsissä. Lop- 
pukesällä ne tulevat useammin puistoihin ja pihoille ruokailemaan. 
Linnut syövät marjoja, hedelmiä ja matoja. Ne osaavat rikkoa koti- 
loita lyömällä niitä nokassaan pitäen kiveen. Euroopassa laulurastas 
on yleisesti puutarhalintu. 

Suomen laulurastaskanta on kasvanut 1970-luvulta lähtien ja on 
nyt yli miljoona paria. Nuorten kuusikoiden syntyminen talousmet- 
siimme on suosinut sitä. Laulurastas, kansan antamilta nimiltään 
kyntö-, puhuja- ja yörastas, muuttaa talveksi Länsi- ja Etelä-Euroop- 
paan, missä sitä myös pyydetään ruoaksi. 

Voidaan sanoa, että laulurastaan runosäkeet ovat kuin taikaa, jotka 
lumoavat kuulijan, mikäli sen ääniin vain malttaa rauhassa keskittyä 
ja hiljentyä. 


< 


Laulurastas 

Lehtokerttu 


Sylvia borin 





Harmaanruskea — lehtokerttu 
on yleinen ja vuolas keskike- 
sän mestarilaulaja lähes koko 
Suomessa. 

Lehtokertun laulu koostuu 
yhtenäisestä, kirkassointui- 
sesta laverruksesta, joka voi 
jatkua useita minuutteja yhteen 
menoon. Laulu on sävelkor- 
keudeltaan tasaista, hieman 
kiurun liverrystä muistuttavaa, 
ja sitä on verrattu myös puron 
solinaan. Linnun konsertti on usein parhaimmillaan keskipäivällä. 
Koiraat laulavat ahkerasti saavuttuaan muutolta toukokuun loppu- 
puolella, ja laulukausi jatkuu pitkälle heinäkuulle. 

Lehtokerttu viihtyy parhaiten rehevissä lehtimetsissä, mutta 
myös puistoissa ja puutarhoissakin. Lintu yleensä piilottelee lehväs- 
tön seassa. Koiras tekee tiheän kasvuston tai pensaan sisään useita 
soidin- ja yöpymispesiä, joista naaras valitsee yhden varsinaiseksi 
pesäpaikaksi. Lehtokertun voi saada pihalajiksikin, mikäli siellä on 
runsaanpuoleisesti rehevyyttä ja pensastoa. 

Tämä ahkera laulaja on runsas luonnossamme pohjoisinta Lappia 
lukuun ottamatta. Yhteensä maassamme elää 1-1,5 mil- 
joonaa lehtokerttuparia. Linnun määrässä ei ole tapah- 
tunut suurempia muutoksia viime vuosikymmeninä. 

Talveksi lehtokerttu muuttaa aina Afrikan eteläosiin asti. 

Lehtokerttua monet pitävät Suomen linnuista lajina, 
jolla on vähiten mitään erityisiä tuntomerkkejä. Laula- 
jana sitä luullaan usein satakieleksi, sillä niin taidokkaita 
lehtokertun esitykset ovat. < 

Lehtokerttu 

Lehtokuissa | raita 


28 





Scolopax rusticola 


Ilta- ja aamuhämärässä puitten latvusten yläpuolella 
jäykin, väräjävin siiveniskuin lentävä, erikoisesti kurnut- 
tava pyylevä lintu voi hyvinkin olla lehtokurppa. Tämä 
kyyhkynkokoinen laji on tekemässä laajaa soidinkierros- 
taan, jolloin se päästää jatkuvaa orr orr orr -ääntä. Välillä 
kurnutus keskeytyy sähköisentuntuiseen pist-ääneen, 
varsinkin silloin kun toinen koiraslintu lentää lähistöllä. 

Soidinlennollaan koiras yrittää herättää naaraitten |ehtokurppa 
huomion. Se voi onnistua parittelemaan jopa viiden 
naaraan kanssa. Poikastenhoitoon se ei osallistu. 

Pitkänokkainen, kauniin punaruskein-kellertävin värein kirjailtu 
lehtokurppa vaikuttaa salaperäiseltä, kun se seuraa metsän yllä kilo- 
metrien mittaista lentoreittiään. Maassa se kätkeytyy suojavärinsä 
avulla, ja ihmisen osuessa paikalle se lähtee lentoon vasta viime het- 
kellä. Pesimäaikaan naaras roikottaa siipiä lentoon lähtiessään, mistä 
on seurannut uskomus, että se tällöin kantaisi poikasia selässään. 

Lehtokurpat saapuvat Suomeen huhtikuussa. Ne muuttavat syys- 
kuussa talveksi lähinnä Välimeren maihin. Lajia metsästetään meillä 
2 000-5 000 yksilöä vuosittain. Lehtokurppaa on eniten maamme 
eteläpuoliskossa, jonka rehevissä lehto- ja sekametsissä sitä voi elää 
1-3 paria neliökilometrillä. Linnun E on levittäytynyt viime 
vuosikymmeninä pohjoiseen ja l 
luoteeseen päin. Kokonais- 
kannaksi on arvioitu reil 
satatuhatta paria. 











Lehtopöllö M 


ä J N 
Strix aluco 


Hurjalla äänellä huhuileva lehtopöllö 
on pääasiassa Etelä-Suomen asukas. 
Sen huuto on korkea ulina, jota lintu 
esittää soidinaikana talvella ja kevään 
korvalla helmi-maalis-huhtikuussa. 

Aluksi lintu päästää kerran tai kaksi huhuilun huu, huu ou, jota 
seuraa pienen tauon jälkeen pitempi, väräjävä huhuhu huuou -huuto. 
Huhuilu voi toistua 2-4 kertaa minuutissa. Syksyisin voi kuulla lehto- 
pöllön naukaisevan äänen kie vit. Lajin poikaset ääntelevät kesäöisin 
ahkeraan terävästi ptsi äh, joka muistuttaa lasten kumilelusta puris- 
tettaessa syntyvää ääntä. 

Lehtopöllö on täysin yölintu. Päivät se viettää tiiviisti piilossa 
tiheän kuusen suojassa. Laji elää metsissä, missä on isoja puita, mie- 
lellään rantojen läheisyydessä. Lehtopöllöä tavataan myös taajamien, 
pihojen ja puistojen liepeillä, mutta syrjäisistä erämaametsistä se ei 
välitä. Pesänsä tämä pöllö tekee pönttöön tai puunkoloon. Lehto- 
pöllö on uskollinen parilleen ja pesäpaikalleen. Jos pöllön pääravintoa 
myyriä on vähän, niin usein se jättää kokonaan pesimättä. 

Lehtopöllöillä on paikoitellen puutetta pesäpaikoista, ja niitä voi- 
daankin auttaa ripustamalla pönttöjä sopiviin ympäristöihin. Pöllö 
on herkkä hylkäämään munavaiheessa olevan pesänsä häiriön takia. 
Runsaslumisina ja kovina pakkastalvina sekä huonoina 
myyrävuosina lehtopöllöjä menehtyy ravinnonpuuttee- 
seen. Suomessa elää noin 1 000—2 000 lehtopöllöparia. 

Lehtopöllön pelottavalta kuulostavaa ääntä käytetään 
yleisesti elokuvissa kuvaamaan kummitusmaista tunnel- 
maa. Entisaikoina Suomessa tapettiin pöllöjä ja niitä 
ripustettiin ulkorakennuksen ovenpieleen. Uskottiin, 
että kuollut pöllö tuo hevosonnea tai pitää taudit ja * 
varkaat poissa talosta. Lehtopöllö 

Leppälin tu l 


Phoenicurus phoenicurus 


Pihapiirien, puistojen ja valoisien män- 
tymetsien lintu, joka ylistää auringonlas- 
kua ja on ensimmäisenä sitä vastaanotta- 
massa, on leppälintu. Kauniilla koiraalla 
on oranssinvärinen vatsa, harmaa selkä 
ja punertava pyrstö, jota se välistä nykii. 

Leppälintu esittää noin kolmen 
sekunnin mittaisen, hieman suruvoittoisen laulusäkeensä puun lat- 
vassa tai lipputangon tai antennin päällä. Sen laulua voisi kuvailla tii 
tri tri tri tritititoo -merkinnällä. Laulun loppuviserrys vaihtelee. Varoi- 
tusääni, jota lintu esittää runsaasti etenkin poikasaikana, on huit dik 
dik. Soidinlauluaan lintu alkaa konsertoida aamuvarhaisella aivan 
ensimmäisten lintujen joukossa, heti keskiyön jälkeen. 

Tämä kesäyön tunnelman luoja oli tunnettu jo vanhan kansan 
parissa. Sen nimiä olivat mm. lepitti, punalintu, hyitti ja huonompi 
satakielinen. Punaisen pyrstön takia sen uskottiin ennustavan karjan 
punatautia ja myös tulipaloa. Nimen alku leppä tarkoittaa verta. 
Ruotsissa sitä pidettiin pyhänä lintuna. 

Leppälintu pesii puun koloissa, kannokoissa, kivikasoissa ja halko- 
pinoissa. Etenkin vanhat lahopuumetsät ovat sen suosiossa. Pihoille 
sitä voi ja kannattaa houkutella ripustamalla sinne pönttöjä, joiden 
lentoaukko on kottaraiskokoa. Vanhoista pöntöistä se 
pitää erityisesti. Pihapiirissä lintu on melko aranoloi- 
nen ja saattaa häirittäessä hylätä pesänsä. 

Leppälintu vähentyi Suomessa 1950-70-luvuilla, 
ehkä vanhojen metsien hakkuiden johdosta. Myös sen 
talvehtimisalueilla Afrikassa ovat elinolot saattaneet 
huonontua. Viime vuosikymmenien aikana kanta on 
kuitenkin jälleen kasvanut ja on nyt yli puoli miljoonaa « 
paria. Leppälintu 

LiFo l rA W raita" 


Tringa glareola 31 





Liro on Suomen runsaslukuisin kahlaaja. Sen terävää varoitusääntä 
kiv kivi kiv voi kuulla koko maassa soilla ja rantakosteikoilla. 

Liron varsinainen laulu on ollut taustana sen nimelle, koska lintu 
tuntuu soidinlennossa ääntelevän kiihkeästi liro liro liro. Tämä rus- 
kean-valkean kirjava kahlaaja on tarkkaavainen ja arkakin, ja se pääs- 
tää lentoon paetessaan tiukan jikh jikh jikh -äänen. Liron pesälle osut- 
taessa se voi seurata pitkäänkin lentäen häiritsijäänsä. Maassa lintu 
keinuttelee rantasipin tapaan takaruumistaan ja nyökyttää päätään. 

Lirot ovat vähentyneet noin kolmanneksen vuosien 1980 ja 2010 
välillä. Soiden ojittaminen metsätalouden tarpeiksi on heikentä- 
nyt lirokantaa. Silti niiden parimäärä on vielä 0,3-0,4 miljoonaa. 
Euroopan liroista peräti 80 % pesii juuri Suomessa, ja siksi se on 
maallemme tärkeä erityisvastuulaji. Eniten liroja tavataan meillä 
pohjoisosissa. 

Osa liroista lähtee paluumuuttoon öiseen aikaan jo kesäkuun 
lopulla — heinäkuussa. Talvehtimisalueiden kirjo on lirolla laaja, 

ihen kuuluvat Länsi- j ja Etelä- Eurooppa, Länsi- 












LahtakonttunoN 


Acrocephalus palustris 





Luhtakerttunen on vaalean vihertävän- 
ruskean värinen lintu, joka häikäisee usko- 
mattoman monipuolisella laulutaidollaan. Tätä 
solakkaa, pitkäsiipistä ja rehevissä rantapensasym- |) 
päristöissä viihtyvää lintua tulisi luonnonystävien 
päästä mahdollisuuksien mukaan kuuntelemaan. 
Luhtakerttunen laulaa lähinnä yöllä ja aamuvarhai- 
sella, ja sen konsertti voi kerrallaan jatkua parikin tuntia. 
Mieluisia laulupaikkoja sille ovat peltojen, järvien ja kosteik- 
kojen laitojen nokkos-koiranputki-vadelmakasvustot. Sen i 
voi saada esiintymään myös villiintyneisiin luonnonläheisiin : 
puutarhoihin. hr 
Luhtakerttusen laulu alkaa hitaasti, mutta se kiihtyy välillä 
hurjiin, nopeisiin juoksutuksiin. Välissä kuullaan säriseviä, säksättäviä 
ja viheltäviä ääniä. Laulun laverteluissa on mestarillisia matkintaää- 
niä, joista osa kuuluu luhtakerttusen talvehtimisalueella Itä-Afrikassa 
eläville lajeille. 
Kotimaisista lajeista luhtakerttusen laulussa matkitaan mm. sini- 
tiaista, mustarastasta ja peippoa. Keskimäärin luhtakerttunen taitaa 
80:tä eri linnun matkintaa, joista puolet on peräisin afrikkalaisilta 
linnuilta. Toiseen mestarilaulajaan viitakerttuseen verrattuna luhta- 
kerttunen laulaa selvästi nopeammin ja kiihkeämmin. 
Suomessa elää 5 000-10 000 luhtakerttusparia maamme 
etelä- ja keskiosissa. Lintu on yleistynyt voimakkaasti, sillä 
1960-luvun tienoilla sen runsaudeksi arvioitiin vain sata- 
kunta paria. Menestymisen yhtenä syynä ovat sopivien 
rehevien ja pensaikkoisten elinympäristöjen määrän lisään- 
tyminen maassamme. 
Muuttolinnuistamme luhtakerttunen on myöhäisimpiä 
saapujia, jonka laulua alkaa kuulla vasta toukokuun loppu- « 
puolelta lähtien. Luhtakerttunen 

PIR? ja 





Anser anser 33 


Merihanhi on suuri, vaalea lintu, jota tavataan kaikkialla merenran- 
nikoillamme. Sen 3-4-tavuinen matala ääni on nenäsointuinen ka 
ga ga tai gang gang ank gank, jota voi kuulla etenkin muuttoaikoina 
pelloilla rannikkoseuduilla, missä se voi ruokailla isoinakin parvina. 

Merihanhen ääni on samanlainen kuin kesyhanhella, joka on siitä 
polveutunut. Sen erottaa muista hanhista siipien vaalean etuosan 
sekä punaisen nokan perusteella. Sukukypsäksi merihanhi tulee kol- 
mivuotiaana. Tämä jykeväpäinen ja paksukaulainen hanhi muodos- 
taa elinikäisen parisuhteen kumppaninsa kanssa. Pesintäalueet ovat 
keski- ja ulkosaaristossa. 

Entisaikojen sulkakynä oli peräisin hanhen siipisulasta. Hanhien 
kävelytavasta on tullut nimitys hanhenmarssi. Painoa merihanhella 
voi olla peräti neljä kiloa. 

Merihanhi muuttaa Etelä-Venäjälle ja Länsi-Euroop- 
paan ja palaa takaisin huhtikuussa. Muuttoparvissa 
se on komeissa aura- tai jonomuodostelmassa. Meri- 
hanhen kanta on viime vuosikymmeninä kasvanut noin 
5 000-6 000 pariin. Aiemmin metsästys esti tätä hanhea 
runsastumasta. 








Merikotka on Euroopan suurin päivä- 
petolintu, jopa seitsemän kilon painoinen 
jättiliitäjä taivaalla. 

Sen kaklattavaa ääntä klou klou klou tai jef jef jef voi 
kuulla pesimäseutujen lähistöllä helmi-huhtikuulla. Varoitus on 
kuuluva ja kimakka kli klii. 

Maaliskuussa merikotkat esittävät upeaa soidinlentoa. Koiras 
syöksyilee kohti naarasta, joka voi heittäytyä selälleen ja tarttua koi- 
rasta kynsistä kiinni. Linnuilla on pitkä parisuhde, ja ne palaavat 
pesimään samalle paikalle vuodesta toiseen. Vanhimmat merikotkan 
pesät, jättimäiset risulinnat suurissa petäjissä, voivat olla jopa yhden 
vuosisadan ikäisiä. 

Merikotka oli aikanaan vaarassa hävitä Suomen luonnosta. Haas- 
kojen pidolla ja keinoruokinnalla sekä pesien vartioinnilla ja pesäym- 
päristöjen rauhoituksilla niiden kanta on saatu ilahduttavasti nouse- 
maan. Lisäksi mereen ja sitä kautta niiden kalaravintoon rikastuneet 
DDT- ja PCB-myrkyt ovat vähentyneet Itämeressä. Aiemmin ne 
haittasivat merikotkien lisääntymistä ja poikastuottoa. 

Parimäärä merikotkilla oli 1990-luvun puolivälissä noin 110, 
nykyään pesiviä pareja on noin 350. Lisäksi nuoria ja pesimättömiä 
lintuja elää Suomessa noin 1 500 yksilöä. Merikotkia tavataan eniten 
Ahvenanmaalla ja Varsinais-Suomessa. Ne ovat levittäytyneet pesi- 
mään meren äärestä myös sisämaahan, Pohjois-Karja- 
laan, Kainuuseen ja Lappiin. 

Merikotka on Ahvenanmaan maakuntalintu. Linnun 
nykytulevaisuus vaikuttaa hyvältä ja on osoituksena 
siitä, miten suojelutyöllä voidaan auttaa ahdingossa 
olevia siivekkäitämme. 


Merikotka 

Tetrao urogallus 


Suurikokoinen ukkometso on mahtava ilmestys. Sen ainutlaatuinen 
soidin, jossa linnut käyskentelevät ja torailevat pyrstö levällään, on 
hienoimpia elämyksiä suomalaisessa luonnossa. 

Metson soidinääni alkaa onttoäänisellä nokan näppäilyllä ja päät- 
tyy poksahdukseen ja suhisevaan hiontaääneen. Äänisarjan kesto 
on noin 6-8 sekuntia. Perinteisille soidinpaikoilleen laajoille met- 





Metso 





säalueille linnut kokoontuvat pääosin huhtikuussa. Noin 4-6-kiloista 
metsokoirasta kolmanneksen pienemmät naaraat, koppelot, tulevat 
myöhemmin huhtikuun lopun tienoilla soidinpaikalle, missä ne parit- 
televat moniavioisten ukkometsojen kanssa. 

Metsot suosivat yhtenäisiä, rauhallisia metsä-suomaita, joissa on 
myös puustoltaan vanhoja osia sekä runsaasti mäntyjä talvista neu- 
lasravintoa antamaan. Poikaset käyttävät hyönteisravintoa. 

Kansa on antanut metsolle monia nimityksiä, kuten homenokka, 
kolso ja kurunokka. Entisaikaan kun metsoa syötiin, oli tapana tehdä 
samalla taikoja. Jos söi metson sydämen, niin se suojasi käärmeen 
puremalta. Naimisiin menevästä miehestä sanottiin: se on kuin koi- 
rasmetso, se ei kuule, ei näe, muuta kuin vain puhaltaa. 

Metso on ollut kauan voimakkaan metsästyksen kohteena, ja 
saalis on ollut vielä 2000-luvullakin viitisenkymmentätuhatta yksilöä 
vuosittain. Metsästys on sallittua koko Suomessa maan lounaisinta 
osaa lukuun ottamatta, vaikka metsojen määrä on laskenut, etenkin 
eteläisessä Suomessa. Vähenemä on ollut noin 70 % 1960-luvulta 
1990-luvulle tultaessa sekä maalintulaskentojen pesimäkanta-arvioi- 
den mukaan noin 50 % aikavälillä 1980-2010. 

Metsojen parimääräksi arvioidaan nykyisin noin 300 000. Metso 
on viimeisimmässä uhanalaisluokittelussa merkitty silmälläpidet- 
täväksi lajiksi. Tämän Ferninand von Wrigtin tunnetun Taistelevat 
metsot -maalauksen mukaan miltei kansallislinnun arvonimen saa- 
vuttaneen lajin runsautta ovat vähentäneet myös metsien hakkuut 
ja laajempien metsäalueiden pirstoutuminen pienemmiksi palasiksi 
sekä samalla perinteisten soidinpaikkojen tuhoutuminen. 

Metsäkirvinen 


Anthus trivialis 





Metsäkirvinen on nimensä mukai- 
sesti aito metsälintu, joka kuuluu 
vähenemisestään huolimatta 
maamme runsaimpiin siivekkäisiin. 
Linnun laululento on hienoa kat- 
seltavaa ja kuultavaa, mutta laji on 
valitettavan huonosti tunnettu ahkerastikin luonnossa liikkuvien 
keskuudessa. 

Kun koiras lähtee reviirillään laululentoon puunlatvasta, niin se 
kohoaa ensin viistosti 10-20 metrin korkeuteen. Samalla kuuluu sen 
aluksi hieman arkaa laulua, joka paisuu vähitellen kiihkeäksi viserte- 
lyksi. Lopuksi lintu laskeutuu liukulentona takaisin puuhun ja laulu 
päättyy venyteltäviin tsdi tsia tsia tsii- tai hyi hyiii hyii -ääniin. 

Metsäkirvinen elää mieluiten valoisissa mänty- ja sekametsissä, 
hakkuuaukioiden reunoilla ja soitten laidoilla. Solakka, pitkäpyrs- 
töinen ja päältä mustajuovainen lintu oli vielä 1940-50-luvuilla 
maamme kolmanneksi runsain laji, jonka tapasi joka niemessä ja 
notkelmassa. Sen jälkeen linnun kanta on pudonnut noin puoleen, 
mutta se on silti edelleen noin 2 miljoonaa paria. 

Metsäkirvinen saapuu Suomeen toukokuussa ja palaa elo-syys- 
kuussa Afrikan keskiosiin. On mahdollista, että muuttomatkoilla 
tapahtuva pikkulintujen pyynti sekä Afrikan sisäosien olosuhde- 
muutokset ovat vaikuttaneet kielteisesti metsäkirvisen 
menestymiseen. Koko Suomessa lajille riittää viljalti 
sopivia pesimäympäristöjä. 








s 


Mersäkirvinen 

Mustapääkerttu raita 


Sylvia atricapilla 37 


Tunnelmallisesti laulava mustapääkerttu elää maamme eteläpuo- 
liskossa puronvarsilehdoissa sekä lehti- ja sekametsissä, joissa on 
tuuhea pensaskerros. Sen laulu muistuttaa lehtokertun laulantaa, 
mutta on luonteeltaan soinnikkaampaa. 

Päälaeltaan musta koiras aloittaa reviirilaulunsa palattuaan muut- 
tomatkalta toukokuun loppupuoliskolla. Laulu kuulostaa monipuoli- 
selta, nopeahkolta visertelyltä, joka päättyy mustarastasmaisiin hui- 
luääniin, toisin kuin lähilaji lehtokertulla. Mustapääkerttu on sukunsa 
paras laulaja, joka pystyy myös matkimaan muita siivekkäitä sekä 

oppimaan uusia sävelkulkuja. Varoitusäänikin on lin- 
nulla tunnusomainen, maiskuttava dsäk dsäk. 

Mustapääkertun voi saada varsinkin loppukesällä ja 
syksyllä asukkaaksi puutarhoihin. Siellä niiden herkkuna 
ovat etenkin musta- ja terttuseljapensaiden sekä pihla- 
jan marjat. Lintulaudoilta ne voivat nauttia murskattua 
pähkinää. $ 

Vielä 1960-luvulla tämän linnun parimääräarvio oli Mustapää- 
15 000, nykyään noin 50 000-100 000. Kannan kasvun kertu 
yhdeksi syyksi on epäilty karjan laiduntamisen loppu- 
mista metsissämme, mikä on lisännyt siellä pensastojen määrää. 
Ilmastonmuutos saattaa suosia mustapääkertun leviämistä pohjoi- 
seen päin. 

Osa mustapääkertuista jää maahamme viivyttelemään aina loka- 
kuulle saakka ennen palaamistaan Afrikkaan, Välimeren maihin tai 
Englantiin. Taiturimaisen laulukykynsä takia mustapääkerttua pide- 
tään häkkilintuna. Tutussa Sylvian joululaulussa häkkiin suljettu sir- 
kuttelija on todennäköisesti juuri mustapääkerttu. 


Mastarastas on 


Turdus merula 38 





Mustarastaan taidokas huiluääni tarjoaa sekä kaupungeissa että 
maaseudulla hienoja luontoelämyksiä kevättalvesta lähtien. Tämä 
mestarilaulaja on runsas eteläisessä Suomessa, mutta se on levinnyt 
viime vuosikymmeninä myös pohjoiseen päin. 

Mustarastaan laulu on erityisen monipuolista huilumaista, hai- 
keaa viheltelyä, jota kuullaan eniten varhain aamulla ja illan hämär- 
tyessä. Tutkimusten mukaan jokainen mustarastasyksilö laulaa 
hieman eri tavalla. Koiraat voivat luoda ja muokata jatkuvasti 
uusia muunnelmia laulustaan. Lauhoina talvina mustarastaan 

laulukausi alkaa varsinkin kaupungeissa jo tammikuun puolella, jopa 
pimeässä katuvalojen innoittamana. 

Keltanokkaisten, tyylikkääseen mustaan pukuun sonnustautunei- 
den koiraiden on sanottu oppivan laulamaan nykyisin paremmin kuin 
entisaikaan. Suomessa mustarastas on valittu parhaaksi lintusolistiksi 
ja lintujen Euroviisuissa se sijoittui kolmanneksi. Myös leikkimie- 
lisessä Suomen Luonto -lehden musiikkikriitikoiden äänestyksessä 
mustarastas valittiin maamme parhaaksi laulajaksi, joka päihitti tai- 
doillaan viitakerttusen, satakielen ja laulurastaan. Hienojen yksinlau- 
lutaitojensa johdosta lajia on siirretty esimerkiksi Australiaan. 

Tunnetun ranskalaisen säveltäjän Olivier Messiaenin (s. 1908) 
sävellyksissä linnut ja erityisesti mustarastas olivat tärkeässä osassa. 
Mustarastaalle hän omisti noin vuonna 1952 myös oman nimikko- 
teoksen, joka oli ”Le Merle” huilulle ja pianolle. 

Mustarastaita arvioitiin eläneen Suomessa 1960-luvulla 10 000 
paria, jonka jälkeen kanta on kasvanut peräti puoleen miljoonaan 
pariin — meidän kaikkien iloksi. Varsinkin 1990—2000-luvuilla mus- 
tarastaat ovat runsastuneet, osin leutojen talvien vuoksi, 
mutta ennen kaikkea niiden lisääntyneen 
talviruokinnan johdosta. N 








Mestarilaulajan ruokalistaan kuuluvat kesäisin madot ja hyöntei- 
set. Talvella niiden herkkuja ovat kuivatut omenat ja pihlajanmar- 
jat. Mustarastaita voi auttaa talvisin tarjoamalla niille lintulaudoilla 
erilaisia hedelmiä, marjoja ja siemeniä. Lajin on sanottu kilpailevan 
metsäolosuhteissa ravinnosta toisen mestarilaulajan, laulurastaan 
kanssa. 

Puutarhoihin ja kesäasuntotonteille tämän Uudenmaan maa- 
kuntalinnun voi saada asukkaaksi, mikäli sieltä löytyy pesäpaikoiksi 
pensastiheikköjä, halkopinoja, köynnöskasviryteikköjä, isoja puita tai 
vanhempien rakennusten onkaloita. Pesä sijaitsee yleensä 
1-2 metrin korkeudella. 

Mustarastaat pesivät taajamien ohella myös seka- ja 
kuusimetsissä. Keski-Euroopassa ne ovat leimallisesti 
kaupunkilintuja. Osa mustarastaista muuttaa talveksi 
Länsi-Eurooppaan. 


< 


Mustarastas 

Naa £ kA | raita” 


Corvus monedula 


Naakka on meluisa 
parvilintu, joka viihtyy 
ihmisen läheisyydessä 
Etelä- ja Keski-Suomessa. Sen voimakasta yhteys- ja lentoääntä 
kuulee nykyisin yhä useammin taajamissa ja kaupungeissa. 

Naakan nenäsointista ääntä voidaan kuvata kja kja- tai kiak kia 
-tavuilla. Useimmiten naakat lentävät yhdessä isonakin parvena, jol- 
loin niiden soinnikkaat äänet täyttävät ilman. Ne ovat hyviä lentäjiä 
ja tekevät taitavia liitoja ja käännöksiä tuulessa. 

Harmaanmusta, kyyhkynkokoinen varislintu solmii elinikäisen 
parisuhteen. Kumppanin kanssa käydään yhdessä ruokailemassakin, 
ja soidinaikana parin välillä kuullaan hiljaisia rupattelevia ääniä. 

Naakat kuuluvat vanhojen kirkkojen kulttuurimaisemaan, mutta 
ne pesivät muissakin paikoissa kuin kirkontorneissa. Niille kelpaavat 
rakennusten onkalot, puiden kolot, isot pöntöt ja voimalinjapylväi- 
denkin ulokkeet. Myös ravintovalikoima on sopeutuvaisella ja älyk- 
käänä pidettävällä naakalla monipuolinen. Ne syövät miltei kaikkea 
hedelmistä ja viljasta jätteisiin. 

Suomen naakkakanta on kasvanut nelinkertaiseksi viimeisen 
30 vuoden aikana. Nykyisin niiden määrä on noin 110 000 paria. 
Eloisa naakka on Varsinais-Suomen maakuntalintu. Aiemmin sitä on 

pidetty kuoleman sanansaattajana, koska se 
on mieltynyt kirkkojen ja hautausmaiden 
ympäristöihin. 











Naakka 





Naurulokki oi 


Larus ridibundus 40 





Harmaanvalkea, äänekäs lintu, jolla on ruskea huppu päässä, kuuluu 
naurulokkien porukkaan. Tämä usein isoinakin parvina esiintyvä ja 
pesivä lokki kirkuu krrrreer, krreer, joka on tuttua kuul- 
tavaa niin kaupungeissa kuin maaseudullakin koko 
Suomessa. 

Naurulokki pesii keskimäärin 50-300 lintuparin 
yhdyskunnissa, ja niiden aiheuttama mekkala on mel- 
koinen. Mutta linnulla on myös sävyisämpi lentoääni 
kek ke kek sekä muuttoaikoina yötaivaalta kuuluva rär 
rä grää -huuto. 





Naurulokki 

Naurulokit viihtyvät rehevillä järvillä ja merenlahdilla. Ravintoa ne 
keräävät pelloilta, satamista, toreilta ja kaatopaikalta, ja ne nappaavat 
myös hyönteisiä ilmasta. Naurulokkiparvi kyntötraktorin jäljessä on 
tuttu näky maaseudulla. Linnut poistuvat Suomesta elo-lokakuussa 
Länsi-Eurooppaan. 

Maatalouden tehostuminen on heikentänyt naurulokkien pärjää- 
mistä, vaikka se onkin sopeutuvainen laji. Peltoviljelyn kemikalisoi- 
tumisen takia niille on tarjolla vähemmän matoja ja muuta syötä- 
vää kuin ennen. Vielä noin 50 vuotta sitten naurulokkien määräksi 
arvioitiin 0,2 miljoonaa paria, nykyisin enää noin 100 000 paria. Nyt 
2000-luvulla naurulokin taantuminen on ilmeisesti pysähtynyt. 

Naurulokit ovat tärkeitä lintuja muiden vesilintujen kannalta, sillä 
niiden yhdyskunnissa sorsien pesät ovat paremmassa suojassa varik- 
silta ja muilta pedoilta. 


Niittykirvinen a 


Anthus pratensis 41 





Niittykirvinen on oliivinruskea, viirukas pieni lintu, jonka voi nähdä 
ja etenkin kuulla avonaisessa maaseutumaisemassa koko Suomessa. 
”Niitsikän” erityispiirteenä on tavattoman hieno laululento, jota se 
esittää varsinkin aamuvarhaisella ja iltapäivisin peltojen, niittyjen ja 
soitten yllä. 

Niittykirvisen laululentoesitys lähtee liikkeelle maasta ja kohoaa 
jyrkästi nykien ja hyppien lentäen 10-20 metrin korkeudelle. Alussa 
kuullaan tsin tsin -ääntä kiihtyvässä tahdissa, ja se muuttuu nopeiksi 
tsyy tsyy -ääniksi linnun laskeutuessa lepattavin siivin maahan alus- 
kasvillisuuden suojaan. Komea soidinlauluesitys kestää parisen 
minuuttia. 

Niittykirviset palaavat huhtikuussa Suomeen talvehdittuaan 
Länsi- ja Etelä-Euroopasta. Linnun pesä on maassa, ja munia on 
5-6 kappaletta. Toisinaan käki munii niittykirvisen pesään. Niittykir- 
viset syövät mielellään siemeniä, matoja, hyönteisiä ja hämähäkkejä. 
Suomessa niittykirvisiä elää noin puoli miljoonaa paria. Avomaista 
erityisesti puuttomat saaret ja luodot sekä laitumet ovat sen suosimia 
elinympäristöjä. 

Viime vuosikymmeninä niittykirvinen on alkanut vähentyä eten- 
kin Pohjois-Suomessa. Maalinnuston pesimäkantalaskennoissa sen 
runsaus on pudonnut 2000-luvulla runsaalla kolmanneksella. Soitten 
tuhoaminen ojituksilla, maatalousmyrkkyjen aiheuttama hyönteis- ja 
rikkakasvilajiston monimuotoisuuden pieneneminen sekä pakettipel- 
tojen vähentyminen voivat olla tähän syynä. Taantumi- 
sen johdosta niittykirvinen onkin joutunut nyt mukaan 
uhanalaisten eläinten Punaiseen Kirjaan silmälläpidet- 
tävänä lajina. 

Niittykirvinen on kuovin, kiurun ja pensastaskun ohella 
hyvinvoivan maaseutuluonnon tärkeimpiä tunnuslintuja. 





Niittykirvinen 

NÄ VA D 





Garrulus glandarius 42 


Linnustomme värikkäimpiin lajeihin kuuluu lähes koko Suomessa 
metsäympäristöissä elävä närhi. Sen varoitus-kutsurääkäisy krrääh 
on monille tuttu linnun lentäessä epävakaalla tyylillään aukioiden yli 
metsästä toiseen. 

Närhellä on myös monia muita ääniä ja kyky matkia vaikkapa 
harakan, kanahaukan ja hiirihaukan ääniä. Soidinaikana kevättal- 
vella koiras esittää hentoa, monimuotoista rupatteluääntä, jossa on 
mukana kurlauksia, naukumista, naputusta ja matkintaa. Yleisemmin 

kuultavissa on sen kutsuääni kiää. Levyllä on 
kuultavissa vain krrääh-kutsuääntä. » 








Keväällä ja kesällä närhet elävät piilottelevaa elämää seka- ja kuu- 
simetsissä. Talvisin ne ovat komeanvärisiä vieraita lintulaudoilla, 
mikäli ruokintapaikka ei sijaitse kovin kaukana metsäympäristöstä. 
Närhet pitävät etenkin pähkinöistä ja rasvasta. Metsästä ne keräävät 
runsaasti tammenterhoja, joista suuri osa piilotetaan vararavinnoksi 
maahan. Närhi onkin metsänhoitajana auttanut tammien taimettu- 
mista Etelä-Suomen metsissä. 

Maalinnuston pesimäkantalaskennoissa närhen on todettu mel- 
koisesti vähentyneen Suomen luonnossa aikavälillä 1980-2010, 
vaikka närhen levinneisyys on laajentunutkin pohjoiseen päin. 
Vuosivaihtelut närhien määrissä ovat suuria. 

Kansan antaman nimityksen mukaan tämä kaunis 
pottuharakka tai pähkinähaukka tekee useina syksyinä 
vaelluksia lounaaseen-etelään päin. Närhi kuuluu älyk- 
käiden varislintujen joukkoon. 


Närhi 

D aJa lin lu raita 


Phylloscopus trochilus 


Pieni, vihertävänruskea pajulintu on 
peipon ohella maamme runsain sii- 
vekäs. Sen ahkerasti esittämää laulua 
voi kuunnella kaikentyyppisissä met- 
sissä ja pensastoissa, eniten siellä 
missä on lehtipuustoa. 

Pajulinnun laulu on surumielinen, 
muutaman sekunnin kestävä säe, 
joka heikkenee ja sävelkorkeudeltaan alenee loppua kohti. Tämän 
oksistossa vilkkaasti liikkuvan linnun laulu muistuttaa peipon laulua, 
joka kuitenkin on tyyliltään ponnekkaampi ja iloisempi. 

Pajulintua on kutsuttu myös peukalolinnuksi ja uunilinnuksi. 
Koiras tekee useita puolivalmiita pesiä, joista yksi viimeistellään 
uunimaiseksi munintaa ja poikasia varten. 

Suomessa pesii kymmenisen miljoonaa pajulintuparia. Niiden 
määrä on kuitenkin pienentynyt viime vuosikymmeninä. Maalin- 
nuston pesimäkantalaskennoissa pajulintujen luku putosi vuosien 
1980—2010 välillä Etelä-Suomessa peräti 40 %. Vähenemisen syytä ei 
tunneta, mutta osansa siihen saattaa olla elinolojen huonontuminen 
kaukaisilla talvehtimisalueilla Itä- ja Etelä-Afrikassa. 

Loppukesällä osa pajulinnuista hakeutuu pihoille, puutarhoihin 
ja puistoihin. Tästä on paljon etua, koska pajulinnut nap- 
sivat valtavasti kärpäsiä, itikoita ja muita hyönteisiä 
ravinnokseen — poikasten ruokinta-aikana jopa 600 
kappaletta vuorokaudessa. Lintu pitää pihoista, joissa 
on paljon pensaita. Etenkin kukkivat pajut ovat loppuke- 
väällä niiden mieleen. Suurin osa pajulinnuista saapuu 





Suomeen toukokuun aikana. 
Pajulinnun haikea laulu on tärkeimpiä ääniä Suomen « 





kesäluonnossa. Pajulintu 

Palokärki E 


Dryocopus martius 44 


Komea, punaisella koristellussa mustassa puvussa esiintyvä palokärki 
kuuluu olennaisena osana suomalaiseen metsäluontoon. Linnun voi- 
makas kui kuikui -soidinhuuto on kuultavissa koko Suomessa, missä 
vain löytyy vanhempaa puustoa sisältävää sekametsää, mielellään 
rantojen läheisyydessä. 

Tämän suurimman tikkamme muita ääniä ovat naukuva kviaa 
sekä lennossa kuulakas kry kry kry. Linnun voimakas, kauaksi kan- 
tautuva rummutussarja on parin sekunnin mittainen. Palokärjen 
ääniä on kuultavissa soidinrummutusta lukuun ottamatta kaikkina 
vuodenaikoina. 

Palokärki on kuvattu monissa merkittävissä kansallisromanttisen 
kauden arvokkaissa maalauksissa, tunnetuimpana esimerkkinä Akseli 
Gallen-Kallelan taulussa palokärki vanhassa männyssä erämaamaise- 
massa Paanajärvellä. Tällä näkyvällä ja äänekkäällä linnulla on osansa 
myös useissa tarinoissa, kansanuskomuksissa ja runoissa, esimerkiksi 
Kantelettaressa. 

Entisaikaan palokärjen katsottiin ennustavan tulipaloa tai muuta 
onnettomuutta, mihin osasyynä oli varmaankin linnun musta väritys. 
Yleisesti palokärjen huudon on uskottu merkitsevän sateen tuloa. 
Linnun muina niminä ovat olleet mm. salon soittaja ja terävän nokan 
johdosta kärkilintu. Tänä päivänä palokärkeä pidetään edelleen erä- 
maan symbolilintuna, vaikka se viihtyy nykyään yhä useammin myös 
taajamien järeämmissä metsiköissä. 

Palokärki hakkaa pesäkolonsa isoon puuhun, mieluiten mäntyyn 
tai haapaan, ja pesä voi olla puolikin metriä syvä. Mikäli tätä lintua 
haluaa suosia, kannattaa kesämökkitonteille ja maaseudun pihoihin 
jättää pystyyn isoja ja hieman lahojakin puita. Palokärjet eivät viihdy 
ihan lähekkäin, sillä niiden reviirit voivat olla 10-30 neliökilometrin 
laajuisia. 

Suomessa tämän komean linnun kanta on 30 000-50 000 paria. 
Palokärkien määrä väheni laajojen vanhojen metsien hakkuiden 
myötä 1960-80-luvuilla, mutta siitä eteenpäin kanta on kasvanut 
melko voimakkaasti. 

Palokärki on hyödyllinen lintu, sillä se napsii puista tuhohyönteis- 
ten toukkia. Myös muurahaiset kelpaavat sille. Taajamissa linnun 
vihollisena voivat olla naakat, jotka ryöstävät sen pesiä. 


< 
Palokärki 

Peippo raita” 


Fringilla coelebs 45 


Peipon ponteva laulu on odotetuimpia ääniä kevään koittaessa. 
Laulusäe on reipas ja iloinen luritus, jossa on loppunielaisu ja jonka 
voima usein nousee loppua kohti. Varoitusääni on kirkas hyit. 

Useinkin peipot saattavat laulaa kuorossa, ja laulutiheys on par- 
haimmillaan jopa 20 säettä minuutissa. Eri puolilla Suomea peipolla 
on hieman erilaisia laulumurteita, esimerkiksi Kaakkois-Suomen 
itäosassa se on omanlaisensa. 

Peipot saapuvat muuttomatkaltaan maalis-huhtikuussa, ja alussa 
niiden laulu on lyhyempää ja vaimeampaa. Tullessaan ne hajaantu- 
vat pesimäalueilleen metsiin, mistä kuuluu myös niiden terävää kut- 
suääntä, joka on pehmeä jyh tai hyit. Aluksi koiraspeipot nahistelevat 
ja uhittelevat oksilla ja ajavat toisiaan takaa. Koiraat saapuvat meille 
pari viikkoa ennen naaraita, ja peipon latinankielisessä nimessä lukee 
coeleps, poikamiehet. 

Peippo on Suomen toiseksi runsaslukuisin lintu pajulinnun jäl- 
keen. Pajulinnun laulu muistuttaa peipon säettä, mutta on sävelku- 
lultaan surumielisempi, mollisointuinen ja pehmeämpi. Koko Suo- 
messa pesii yli viisi miljoonaa peippoparia. Kun osaa näitten kahden 
lajin laulut, niin tuntee jo lähes puolet Suomen laululinnuista! 

Suomalaisessa kansanperinteessä peipot ja niiden laulu on ollut 
erityisesti naisten suosiossa. Hyvin tunnettu on myös vanha sanonta: 
”Kuu kiurusta kesään, puolikuuta peipposesta...”, jonka 
avulla ihmiset ovat seuranneet ja ennustelleet kesän 
saapumista. Peipon sanottiin oppineen kutsuäänensä 
hyit hyit halonhakkaajalta. Ja takatalven yllättäessä 
keväällä peippo laulaa: ”Pälävet peittää, pälävet peittää, 
tui, pui, kesä tulee.” 

Peipon pesä on usein koivussa oksahangassa, mihin se on naa- 
mioitu jäkälillä ja tuohella. Nykyään peipot ovat alkaneet pesiä 
yhä useammin metsien lisäksi myös lähellä asutusta, puistoissa ja 
puutarhoissakin. 

Varsinkin koiraspeippo on komean värinen siivekäs. Siitä löytyy 
sinistä, punaista, valkoista ja ruskeaa väritystä. Kesällä peipot syövät 
etupäässä hyönteisiä ja muina aikoina myös runsaasti siemeniä. 

Peippoja voi auttaa ruokinnalla varsinkin keväällä, jos tulee taka- 
talvi, tai syksyllä, mikäli lumipeite yllättää varhain. Pihan ruokinta- 
paikalle voi laittaa tarjolle pienempiä siemeniä, maapähkinämurskaa 
ja kauraa — mielellään maahan tai matalalle levitettynä, koska peipot 
harvemmin syövät suoraan lintulaudalta. 





Pensastasku 


Saxicola rubetra 





Kauniisti värittynyt pensastasku 
on vilkas ja valpas lintu, jonka 
moninaista laulua voi nauttia 
koko Suomessa läpi kesäöiden. 
Lintu elää avonaisissa maise- 
missa maatalousalueilla, niityillä, 
soilla ja taajamienkin joutomailla 
ja puutarhojen liepeillä. Etenkin 
rikkaruohokasvustot ja viljelemättömät pellot ovat sille mieleen. 

Pensastaskun laulu on mielenkiintoista kuultavaa, ja sen säkeet 
vaihtelevat eri yksilöiden välillä. Laulu koostuu tunnelmallisista, 
hidasrytmisistä muiden lintujen matkintaäänistä sekä huilumaisista 
vihellyksistä ja rahinoista. Säelaulua voidaan toistaa 5-10 kertaa 
minuutissa. Kutsu- ja varoitusäänenä on tunnusomainen karhea 
maiskahdus tshek tshek. 

Lintu aloittaa ahkeran laulunsa kesäisin jo yhden-kahden aikoihin 
yöllä. Laulaessaan pensastasku istuu usein aidan tolpan päällä tai 
putkikasvin tai pajun latvassa. Linnulla on tapana nykiä siipiään ja 
pyrstöään. 

Pensastaskukin kuuluu niihin lajeihin, joka on kärsinyt tehomaa- 
taloudesta, mm. avo-ojien ja rikkaruohokasvustojen vähenemisestä. 
Myös sen talvehtimisalueilla Luoteis-Afrikassa ilmastonmuutos ja 
kuivuudet ovat voineet vähentää sen määrää. 

Tämän kesäöiden tunnelmalaulajan kanta on vähen- 
tynyt kolmasosaan Etelä-Suomessa 30:n viime vuoden 
aikana ja koko maassakin puoleen. Viime vuosina pen- 
sastaskun taantuminen on mahdollisesti pysähtynyt. 
Suomen kanta-arvio on nyt noin 300 000 paria. 

Pensastasku 

Pensaskerttu 


Sylvia communis 





Eloisa, aktiivisesti ääntelevä p 
saskerttu asustaa koko Suomess 
pohjoisinta osaa lukuun ottamatta 
Se viihtyy erityisesti nimensä 
mukaisesti pensaikkoisis 
maastoissa, peltomaisemissa ja 
metsänreunoissa. 

Pensaskertun laulu on nopea- 
rytminen, lyhyt ja äkisti päättyvä ` 
säe, joka kuulostaa kireäsävyiseltä, 
miltei kuin lintu kiroilisi. Soidinai- 
kaan koiras esittää pyrstö levällään 
hienoa, hauskan oloista laululentoa, joka 
päättyy nopeaan pudottautumiseen siivet supussa 
pensaikkoon. Varoitusääni on tiukka rätinä drrr ja säksättävä tsak 
tsak tsak. Pensaskertulta voi myös kuulla hiljaisempaa, monipuolista 
lavertelulaulua. 

Pensaskertun kanta on hieman kasvanut, joskin sen runsaus voi 
vaihdella voimakkaasti eri vuosien välillä. Tähän voivat vaikuttaa 
kuivat sääolosuhteet linnun talvehtimisalueilla Sahelin eteläpuo- 
lella Afrikassa. Parimääräarvio on noin 300 000. Pensaskertun on 
todettu tekevän pitkiä muuttomatkojaan suunnistamalla tähtikuvioi- 
den avulla. 

Pensaskerttu viihtyy myös taajamien puutarhoissa 
ja puistoissa, missä sen pirteää puuhailua ja varsin- 
kin vaihtelevaa ääntelyä on mielenkiintoista seurata. 
Rehevät, kasvillisuudeltaan monilajiset pihat ovat sen 
suosiossa. 





Pensaskerttu 

Peukaloinen M raita" 


Troglodytes troglodytes 48 


Kuin pieni hiiri puikkelehtii peukaloinen pyrstö pystyssä mielimaas- 
toissaan, kosteissa kuusi-sekametsissä, hakkualueitten reunojen risu- 
koissa ja korpipurojen varsilla. Äkkiä linnusta voi tulla esille kokoonsa 
nähden yllättävän voimakas laulu tai rätinä. Peukaloisen 
aktiivisin lauluaika on ilta- ja aamuhämärissä. 

Peukaloinen on toiseksi pienin lintumme hippiäisen 
jälkeen. Sen laulu koostuu rytmikkäästä, vahvasta ja 
vaihtelevankorkuisesta säkeestä, joka kestää 5-7 sekun- 
tia. Peukaloisen laulua arvostetaan hienona ja moni- 
mutkaisena suorituksena, joka voi koostua yli sadasta 
sävelkorkeudeltaan vaihtelevasta nuotista. Lintu esittää «< 
aariansa usein juurakon päältä, ruumis väristen ja pyrstö Peukaloinen 

pystyssä. Peukaloisen varoitusääni on voimakas tse tse ja rätisevä trrr 
trr, aivan kuin vanhaa herätyskelloa vetäisi. 

Keski-Euroopassa peukaloinen on yleinen puutarhojen, pihojen 
ja puistojen lintu, joka saattaa pesiä myös sille asetetuissa pöntöissä. 
Suomessakin samanlaisesta kehityksestä on näkyvissä merkkejä. 
Peukaloisen mielipiha ei saa olla liian siisti, vaan sieltä tulee löytyä 
ryteikkö- ja piilopaikkoja. Metsäoloissa se rakentaa sammalesta 
useita pallomaisia soidinpesiä, joissa poikaset voivat myöhemmin 
yöpyä. Koiras on moniavioinen. 

Peukaloisia elää eniten etelärannikolla, Kaakkois-Suomessa ja 
Ahvenanmaalla. Laji on viime vuosikymmenien aikana runsastunut 
etenkin Länsi-Suomessa. Linnun kanta-arvio on 50 000-120 000, 
ja se vaihtelee eri vuosina. Talvehtimisalueiden (Keski- ja Etelä- 
Eurooppa) kovat talvet voivat olla tälle pienelle linnulle vaikeita. 
Peukaloisen koko levinneisyysalue Euroopassa ja Aasiassa on laaja. 


Pikku varpunen g 


Passer montanus 49 





Pikkuvarpunen on väritykseltään ja käyttäytymiseltään viehättävä 
lintu, joka on ryminällä levinnyt Suomeen kaakosta päin Venäjältä. 
”Tavallisesta varpusesta” pikkuvarpunen eroaa soinnikkaamman 
äänensä, valkoisessa poskessa olevan tumman laikkunsa sekä puner- 
tavan ruskean päälakensa perusteella. 

Pikkuvarpusen yleisesti kuultavissa oleva yhteysääni on silputtava 
tsli tsilip sekä terävä kjäk. Lennossa parvi päästää jäkättävää ääntä 
tek tek tek. Reviirilaulu on melko kirkasta ja vaihtelevaa yhteys- ja 
kutsuäänien toistoa. 

Pikkuvarpusten määrä on kasvanut huimasti: se on yli nelinkertais- 
tunut viimeisten 20 vuoden aikana. Maalinnuston pesimäkantalas- 

kennoissa nousu oli vielä hurjempaa, kun määrät nelinkertaistuivat 
aikavälillä 2004-2012. Levinneisyys on laajentunut Pohjois-Karjalasta 
ja Kymenlaaksosta lähes koko eteläiseen Suomeen. Vielä 1990-luvulla 
pikkuvarpusten lukumääräksi arvioitiin 8 000 paria, nykyään niitä on 
140 000-200 000 paria. Lisäksi talvisin Venäjältä saapuu maahamme 
kymmeniä tuhansia pikkuvarpusia. 

Pikkuvarpunen on sopeutuva menestyjä, joka käyttää monenlaista 
ravintoa ja löytää runsaasti pesäpaikkoja. Pihamailla lintu pesii mie- 
lellään pönttöön, joita voi olla lähekkäin useampiakin. Pikkuvar- 
pusella on tapana jo syksyllä pariskuntana puolustaa seuraavaksi 
kevääksi valitsemaansa pesimäpönttöä. Myös puunkolot, rakennus- 
ten onkalot ja sähkötolppien levikkeet kelpaavat sille pesintään. 

Puutarhoissa pikkuvarpusta voi suosia pönttöjen ohella ruokin- 
nalla. Talvisia herkkuja sille ovat mm. hirssin ja auringonkukan sie- 
menet, kaura sekä leivänmurut. Myös pihan pensasaidat ovat sille 
mieluisia, samoin kuin puutarhan osin villiintynyt, monila- 
jinen kasvillisuus. 

Pikkuvarpunen on ihmisen seuralainen, mutta se ei 
viihdy kaupunkien keskustoissa. Se kansoittaa mielui- 
ten omakotialueita. 








Pikkuvarpunen 


Pikkuvarpunen alkaa 


tuttu lintu pihamailla. 








Punakylkirastas pm 





Turdus iliacus 50 


Lintumaailmamme erikoisuuksiin kuuluu rastaista pienin, punakyl- 
kirastas. Linnun jännittävänä ominaisuutena pidetään sen laulun 
erilaisia murteita eri puolilla maata. 

Punakylkirastaan erottaa muista rastaista punaruskeitten 
siivenalusten ja valkean silmäkulmajuovan perusteella. Lintu laulaa 
varsin näyttävästi etenkin kevätparvissa kuorossa saapuessaan maa- 
hamme huhtikuussa. Punakyljet ovat aamuvirkkuja: laulu voi alkaa 
jo heti keskiyön jälkeen. 

Tämän murrelinnun laulun alkuosassa on 2-6 tavua, 
jotka voivat olla sävelkorkeudeltaan nousevia tai laske- 
via sekä luonteeltaan surumielisiä tai harvemmin iloi- 
sia. Eri puolilla Suomea vaihtelevaa alkusäettä seuraa 
hiljaisempi ja kitisevä visertely. Linnun varoitusäänenä 
on rätisevä, voimakas trrr. Varsinkin punakylkirastaiden 
paluumuuttoaikaan syys-lokakuussa on sen sthiih yksi —* 
tunnusmaisimpia luonnon ääniä syystaivaalta. Punakylkirastas 
Punakylkirastas on maamme 3:nneksi tai 4:nneksi 
runsain lintu, ja sen parimäärä on 2-3 miljoonaa. Se viihtyy kaiken- 
tyyppisissä metsissä ja niiden reunoilla sekä nykyisin yhä useammin 
taajamien ja asutuskeskusten lähistöllä ja puistoissa. Kesämökkiton- 
teilla rastasta voi suosia pitämällä ulkona halkopinoa, mihin rastas 
tekee mieluusti pesänsä. Punakyljen koirailla on taipumus palata 
vuosi toisensa jälkeen aina samalle pesäpaikalle. 
Kansan antamia nimiä punakylkirastaalle ovat mm. lahorastas ja 
jänkärastas, Saksassa sitä kutsutaan viinirastaaksi. 





Punarinta 


Erithacus rubecula 








Kevät- ja kesäöitten tunnelmalintu, helmeilevästä laulustaan tun- 
nettu, söpön oloinen punarinta on pidetyimpiä siivekkäitä kaikkialla 
Euroopassa. Tämä alun perin kuusi- ja sekametsien lintu on alkanut 
pesiä yhä yleisemmin myös asutuskeskuksissa pihoilla ja puistoissa. 

Pullea, isosilmäinen ja tummanpunaisessa rintahöyhenistössä 
esiintyvä punarinta on mestarilaulaja. Soidinlaulu koostuu monimut- 
kaisesta, kirkassointisesta, solisevasta, ”hopeatiukumaisesta” sävelvir- 
rasta, jossa on välillä hauraita osia sekä laskevia että nousevia ääniä. 
Laulussa on myös niin korkeita ylä-ääniä, että niitä kuulevat vain 
nuoret ihmiset. Myös punarinnan kutsusääni on tuttu, napakka tsik, 
joka muistuttaa jäähtyvän autonmoottorin tiksutusta. Varoitusääni 
on rätisevä tiktikstrittrit. 

Punarinnan laulu solisee voimakkaimmin sen palattua muuttom, 
kaltaan Länsi-Euroopasta huhtikuun alussa. Tällöin se la 
västi esillä puun tai pensaan oksalla, myöhemmin k 
lossa kuusen kätköissä. Laulukausi kestää meill 
loppupuolelle asti. Euroopassa lintu laulaa ympä 
sen suosiota luonnonystävien parissa. 

Punarinnalla on tapana puolustaa omaa 
riään voimakkaasti. Koiraan hyökkäyksen 
voi laukaista punainen höyhentupsu 
sen elinpiirillä. Lintu liikkuu hypellen 
ja pörröttää höyheniään viileässä. / 

Tarinan mukaan punarinta hel- 
potti Jeesuksen oloa ristiinnaulit: 
misessa. Lintu otti Jeesuksen pä in 
orjantappurakruunusta piikin 
jolloin veripisara valui punari nan 

rinnalle. Silloin Jeesus sanoi: ”Älä pyyhi verta pois, se jääköön kau- 
niiksi merkiksi lajillesi.” 

Manner-Euroopassa ja Britanniassa punarinta on leimallisesti 
puutarhojen asukas. Laji on valittu Englannin kansallislinnuksi, ja 
se on monien tarinoitten ja etenkin lastenkirjojen suosikki. 

Punarintaa voi houkutella asukkaaksi rehevään puutarhaan, missä 
on pensastiheikköjä, puukasoja ja myös avointa nurmikkoa hyönteis- 
ravinnon etsintää varten. Syksyllä ja varhaiskeväällä linnulle kelpaavat 
myös pilkotut marjat ja hedelmät. Punarinta tekee pesänsä yleensä 
matalalle, esimerkiksi juurakon koloihin tai mättään viereen. Englan- 
nissa laji on tunnettu erikoisista pesäpaikoistaan puutarhoissa, joita 
voivat olla vanhat kengät, postilaatikot yms. 

Punarinnan esiintymisalue kattaa koko Suomen. Tämä luon- 
tomme kevään ja alkukesän hämärähetkiin olennai- 
sesti kuuluva laulaja on viime vuosikymmeninä 
runsastunut maassamme. Linnun pari- 
määrä on 2-3 miljoonaa. 





Punarinta 


-= 


Punatulkku A 


Pyrrhula pyrrhula 





Punatulkku on joulukorttien suo- 
situimpia lintuaiheita. Se on tuttu 
syksyisin ja talvisin pihojen lintulau- 
doilla sekä marjapuissa ja -pensaissa. 
Myös linnun pehmeä kutsuääni, 
kaunis vihellys hjyy, kuuluu talven 
yleisiin tunnelmiin. 

Punatulkun varsinainen laulu on melko monipuolinen sekoitus 
vihellyksiä, hyrähtelyjä, kirskunoita ja visertelyjä. Sitä ovat pahat 
kielet verranneet jopa vanhan, tuulessa heiluvan pubikyltin kitinään. 

Vanhan tarinan mukaan punatulkku kantoi Jeesukselle ristillä puo- 
lukoita ja sai siitä kauniin punavärin rintaansa. Lisäksi punatulkkua 
on pidetty lumipyryn ennelintuna. 

Talvisin tätä kaunista lintua voi auttaa ruokinnalla. Se pitää erityi- 
sesti auringonkukan siemenistä, kaurasta ja hirssistäkin. Pihojen pih- 
laja-, saarni- ja seljaistutukset ovat sille mieleen. Keski-Euroopassa 
punatulkkua pidetään paikoin haitallisena, koska se käyttää ravinto- 
naan myös hedelmäpuiden lehti- ja kukkasilmuja. 

Keväällä punatulkut katoavat äkisti pihoilta ja taajamista ja siirty- 
vät viettämään huomaamatonta elämää kesäympäristöönsä, tiheisiin 
kuusimetsiin. Pesä sijoitetaan tiheään kuuseen tai katajaan. Punatul- 
kun kanta-arvio on n. 200 000 paria, mutta se vaihtelee vuosittain. 





< 


Punatulkku 

Ran (AS ipi raita 


Actitis hypoleucos 53 








Rantasipi on ruskean ja valkoisen värittämä kahlaaja, joka esiintyy 
karujen järvien ja jokien rannoilla koko maassa. Kesäisin linnun 
näkee usein lentävän lisääntymisaikana pitkin vedenpintaa värisevin 
siivin. 

Tämän pirteän, juoksupyrähdyksiä tekevän ja alati pyrstöään hei- 
luttavan linnun livertävää soidinääntä kuvaa titidiidi tititidii. Vanha 
kansa on kertonut rantasipin tällöin juttelevan ”kivelläviivyn, kivellä- 
viivyin...”. Laulua lintu voi esittää ahkerasti ja pitkäkestoisesti, ja se 
laulaa sitä voimakkaimmillaan aamu- ja iltahämärissä. Kutsuäänenä 
sillä on terävä on fi-vii-vit. 

Suomessa pesii noin 150 000 rantasipiparia. Koko maassa laji on 
jonkun verran vähentynyt, sillä aiemmin tämän kahlaajan määräksi 
arvioitiin 0,2-0,3 miljoonaa. EU:n rantasipeistä 60 % pesii vain Suo- 
messa. Tämä lintu on mukana uhanalaisten lajien Punaisessa 
kirjassa silmälläpidettävänä lajina. Rantasipin taantumi- 
sen syytä ei tiedetä. 

Pirteän ja lyhytjalkaisen kahlaajan muuttoalueet 
ovat Välimerellä ja Saharan eteläpuolella Afrikassa. 
Paluumuutto etelään voi alkaa jo varhain heinäkuussa 
ja jatkua lokakuulle asti. 

Rantasipi on kesämökkirantojen tutuimpia ja pide- « 
tyimpiä lintujamme. Rantasipi 

Riekko sä 


Lagopus lagopus 54 





Peräpohjolan kansallislintu riekko on talvisin täysin 
valkea metsäkana, joka lentoon säikytettynä päästää 
räkättävän bek prrrrr -äänen. Sen elinympäristönä ovat 
suot ja muut puoliavoimet koivua ja pajua kasvavat alueet. 

Riekon soidinaikana kaikuu ympäristössä sen haus- 
kalta kuulostava ”kopeekkaääni”, käheä kobek kobek 
kobeuk -nauru. Koiraat suorittavat lentopyrähdyksiä ja 
tekevät lyhyitä, matalia liitoja kuperin siivin. 

Riekko on nykyään pääasiassa pohjoisen lintu, jolla oli siellä aiem- 
min tärkeä merkitys paikallisessa kulttuurissa ja taloudessa. Saame- 
laiset lauloivat joikuja riekoista ja pyyntikohteena se oli elämänlintu. 

Vielä sata vuotta sitten riekkoa käytettiin kaupankäynnissä rahana. 
Se oli myös noitien apulintu, ja se ennusti lumentuloa. Aiemmin on 
kaupunkikielessä tyttöjä nimitetty riekoiksi. 

Riekko on voimakkaasti vähentynyt ja monin paikoin kokonaan 
hävinnyt Etelä- ja Keski-Suomessa. Se on uhanalaisten lajien Punai- 
sessa kirjassa määritelty silmälläpidettäväksi. Nykyään riekkoja on 
lähinnä Pohjois-Suomessa jäljellä 50 000-80 000 paria. — 

Suurin syy riekon taantumiseen on ollut liikametsäs- 
tys, joka jatkui lajin vähenemisestä huolimatta vielä 
2000-luvun loppupuolelle asti vuotuisten pyyn- 
timäärien ollessa sadantuhannen yksilön kiep- » 
peillä. Lisäksi Etelä- ja Keski-Suomessa soitten 4 
ojittaminen on heikentänyt riekon asemaa. On w 
myös osoitettu, että ehkä ilmastonmuutok- < 
sen aiheuttamat lämpimämmät, vähälu 
set talvet ovat tehneet riekosta n n 
vämmän ja alttiimman saalii 
petolinnuille ja -nisäkkäi 





s 
Riekko 




















Ru ISKÄÄLSÄ i > 


Crex crex b 


Ruisrääkän laulu kesäyön heinäniityltä on luontomme tunnelmalli- 
simpia ääniä. Linnun raksutus oli vähällä hävitä Suomesta, mutta 
nykyään sitä voi kuunnella monin paikoin maamme eteläpuoliskolla. 

Ruisrääkkäkoiraat esittävät reviirilauluaan heti maahamme saa- 
vuttuaan toukokuun lopulla, ja parittomat koiraat jatkavat sitä aina 
heinäkuun lopulle saakka. Laulupaikkoina ovat pakettipellot, heinä- ja 
rantaniityt. Pääasiassa vain yöllä laulavaa ruisrääkkää on lähes mah- 
doton saada näkyviin kasvillisuuden seasta. Linnun narina, rääk räk, 
tai kuten sen latinankielinen nimi kertoo, rex rex, voi jatkua yhteen 
menoon muutamia tunteja. 

Punertavanruskean ja mustaviiruisen ruisrääkän erityinen öinen 
ääni on herättänyt kiinnostusta jo kauan kansan keskuudessa ja 

runoilijoiden parissa. Sille annettuja muita nimityksiä ovat ruislintu, 
kärsittäjä ja peltonärhi. 
Larin Kyösti runoili ruisrääkästä 1930-luvulla seuraavasti 


(katkelma): 


Ruisrääkkä mittaa illan hämärää, 
ruiskukka uinuu, nuokkuu tähkäpää, 
ruisrääkkä kehrää salaääniään, ja nukkuu omaan onneen käheään... 
...Ruisrääkkä, ennenlintu elokuun 
sun soittos loihtii kummaan haaveiluun, 
niin yksitoikkoiseen ja ikävään, 
kuin suru itkis alla tähkäpään. 


Tunnettuja ovat myös Eino Leinon säkeet hiljentyvään hämärään 
maalaismaisemaan ruisrääkän avulla: 


Ruislinnun laulu korvissani, 
tähkäpäiden päällä täysi kuu 
kesä-yön on onni omanani, 
kaskisavuun laaksot verhouu 


(Nocturne vuodelta 1905, katkelma) 


Vanhanajan maatalousympäristöissä tämä öitten narisija oli melko 
yleinen lintu. Sen kohtalonhetket alkoivat 1930-50-luvuilla, kun niit- 
tokoneet ja myöhemmin leikkuupuimurit yleistyivät pelloilla. Myös 
heinänteon aikaistuminen aiheutti linnun pesien tuhoutumista, mikä 
johti sen rajuun vähenemiseen. 

Viime vuosikymmenien aikana ruisrääkkäkanta on osaksi palautu- 
nut entiselleen ja lintuja on levittäytynyt Itä- ja Kaakkois- 

Suomesta maamme keski- ja länsiosiin päin. Ruisrää- 
kän runsaudessa on eri vuosien välillä kuitenkin suurta 
vaihtelua. Nykyään laulavia koiraita tavataan meillä 
3 000-7 000 yksilöä vuodessa. 

Ruisrääkän talvehtimisalueet ovat Itä-Afrikassa. 
Muuttomatkoillaan ne joutuvat pyynnin kohteiksi. 

Onneksi Venäjän puolelta kaakkoissuunnasta näitä yön < 
narisijoita on vielä riittänyt Suomeen asti. Ruisrääkkä 

Ruoko- 
kerttunen 


Acrocephalus schoenobaenus 





Ruokokerttunen laulamassa ruo- 
vikkojen ja rantojen äärellä on 
osa kesäaamujen ja iltojen tyy- 
pillistä äänimaisemaa. Sen revii- 
rilaulu koostuu vuolaasta ja kiih- 
keästä lavertelusta, johon kuuluu 
myös säriseviä ja säksättäviä 
ääniä sekä taitavia matkintoja 
muilta linnuilta, kuten kahlaa- 
jilta. Usein laulu alkaa varovasti 
ja kiihtyy loppua kohden. Varoi- 
tusääni on rätisevä trrr. 

Kellanruskean, raidallisen linnun esiintymispaikkana on usein 
järviruo'on, pajun tai osmankäämin latva. Soidinaikana lintu tekee 
hienon räpyttelevän ja ponnahtelevan soidinlennon, mistä se sitten 
laskeutuu siivet ja pyrstö yläviistossa takaisin ruovikon kätköihin. 
Ruokokerttunen on ahkera laulaja, ja muutenkin lintu on vilkkaan 
ja uteliaan tuntuinen. Lintuslangissa sen nimi skönäri. 

Ruokokerttunen on yleinen koko Suomessa, ja kan- 
naksi on arvioitu 0,3-0,4 miljoonaa paria. Rantojen 
rehevöityminen on suosinut lajin esiintymistä. Ruoko- 
kerttusta tavataan laajalla alueella myös Aasiassa, ja mei- 
käläiset linnut talvehtivat Afrikassa Saharan etelä- 
puolella. 








Ruoko- 
kerttunen 

Räkättirastas ii 


57 





Turdus pilaris 


Luontomme tunnusomaisia ääniä on räkättirastaan kräk kräk -lento- 
ja varoitusääni. Tämä kookas ja värikäskin lintu pesii yleisenä koko 
Suomessa. 

Harmaapäinen ja punaruskeaselkäinen räkättirastas esittää soi- 
dinaikana myös varsinaista lauluaan. Se koostuu tutuista räksätysää- 
nistä, joiden välissä on kiihkeää visertelyä ja kitinää. Laulua kuulee 
etenkin aamuyöllä ja keväisin usein esitettävän laululennon aikana. 

Entisaikaan pikkupoikia kehotettiin hävittämään räkättirastaiden 
pesiä. Näin tehdessään viikarit saattoivat saada niskaansa linnun 
pudottamia ulostepommeja. Nykyään räkättirastas on 
rauhoitettu pesimäaikana. 

Räkättirastaiden porukka on runsastunut maas- 
samme ainakin kaksinkertaiseksi 40:n viime vuoden 
aikana eli noin 1-1,5 miljoonaan. Huhtikuussa linnut 
saapuvat suurina parvina pelloille ruokailemaan. Ne 
loikkivat maassa välillä pysähtyen kuuntelemaan saa- 
lismatojen ääniä. 

Alun perin räkättirastaat olivat 
metsien lintuja, mutta nykyisin 
ne ovat yleisiä myös taajamissa 
ja kaupunkien puistoissa. Usein 
ne tulevat ruokailemaan piha- 
nurmikoillekin. Syksyisin linnut 
kerääntyvät nauttimaan pihla- 
jan ja aroniapensaiden marjoja 
ennen siirtymistään etelämmäksi 
Länsi-Eurooppaan. 

Räkättirastaalle annettuja kan- 
sannimityksiä ovat mm. ruikku- 
rastas, rätyharakka ja isorastas. 





Räkättirastas 

Satakieli 


Luscinia luscinia 





Väritykseltään vaatimaton, har- 
maan-ruskean-vaalea satakieli 
on länsimaiden ehkä tunnetuin 
ja arvostetuin laululintu. Se on 
myös valittu maassamme toi- 
seksi suosituimmaksi laulajaksi. 

Satakielen laulu on kuulu- 
vaa, rytmikästä, solistimaisen 
taidokasta konsertointia. Ei ihme, että itse Beethoven otti pasto- 
raalisinfoniaansa mukaan satakielen laulua. Verrattuna moniin 
muihin huippulaulajiin, satakielen laulu ei sisällä muitten lintujen 
matkimista. 

Pohjoisen tunnettu saarnamies ja kirkkoherra Lars Levi Laesta- 
dius piti satakieltä yhtenä Jumalan sanansaattajana. Hän kirjoitti lin- 
nusta seuraavasti: ”Suokoon Jumala armonsa, että minä saan kuulla 
(pulmusen) ja satakielen visertävän, Jumalan ja Karitsan edessä, tai- 
vasten valtakunnassa, ja elämän puussa veisaten uutta virttä.” 

Satakieli laulaa mieluiten hämärässä yöllä ja piilossa tiheässä pen- 
saassa. Lämmin yö voimistaa sen lauluhalua. Laulukausi alkaa voi- 
mallisesti, kun koiraat saapuvat muutoltaan Itä-Afrikasta toukokuun 
puolenvälin tienoilla. Laulun alussa on huiluääniä, joita seuraavat 
näppäilyt ja vihellykset. Aina välillä konsertoinnissa kuul- 
laan äkillisiä särähdysääniä. Laulu voi kantaa tyyninä 
öinä kaksikin kilometriä, ja sen voimakkuudeksi on 
enimmillään mitattu sata desibeliä. Meluisilla alueilla 
kaupungeissa ja liikenteen humussa satakielet esiintyvät 
kovemmalla volyymillä kuin maalaisserkkunsa. Koirai- 
den laulukausi on ohi yleensä juhannukseen mennessä. 

Satakielen pesimäympäristöt ovat pensaikkoja « 
jokien, järvien ja merenlahtien äärellä. Sitä voi tavata — Satakieli 

usein myös rehevistä lehtimetsistä. Lintupari viettää elinpiirillään 
yhdessä monta kuukautta. 

Tämä mestarilaulaja esiintyy runsaimpana Etelä- ja Kaakkois- 
Suomessa. Vielä 1960-luvulla satakielien parimääräksi arvioitiin noin 
400 paria. Sittemmin laji on runsastunut noin 20 000 pariin, minkä 
yhtenä syynä on ollut rantojen ja lehtipuuvaltaisten metsien pensoit- 
tuminen. Kanta ei ole kuitenkaan enää kasvanut 1980-luvun jälkeen. 

Satakielen ainutlaatuinen laulu on innoittanut myös runoilijoita 
ja kirjailijoita. Satakieli on nimetty Etelä-Karjalan maakuntalinnuksi. 


Sepelkyyhky 


Columba palumbus 


Sepelkyyhky on tyylikkään näköi- 
nen lintu, joka ihastuttaa hienolla 
lentotaidollaan. Sen äänenä on 
huhuilu, jonka monet luulevat 
kuuluvan pöllölle. Sepelkyyhky on 
kuitenkin äänessä vain päivisin. 
Huhtikuusta elokuuhun kuu- 
luva sepelkyyhkyn soidinääni on 
matala puhallus, hu huu hu huu, 
joka laskee ja nousee. Lintu toistaa ääntä ahkerasti, jopa viisi kertaa 
minuutissa. Soidinaikana näkee sepelkyyhkyn upeaa lentonäytöstä, 
jossa lintu nousee ensin hitain siivenlyönnein ylös, sitten se pysäyttää 
siiveniskut, mutta lento nousee edelleen ja lintu läiskäyttää kuuluvasti 
siipiään yhteen, kunnes se aloittaa alas liitämisen. Linnun matkalento 





on nopeaa, miltei haukkamaisen joutuisaa. 

Kyyhkystä pidetään rauhan symbolina, ja sielun on arveltu kohoa- 
van taivaaseen kyyhkysen muodossa. Aiemmin hautojen päälle tai 
hautakiviin laitettiin useasti kyyhkysen eli toukomettisen kuva. 

Sepelkyyhky pesii 2-3 kertaa kesässä. Viimeisin pesimäajankohta 
on usein vasta elokuun puolella, jolloin maassamme on käynnissä 
sepelkyyhkyjen metsästys. Tällöin pesinnässä olevia emolintuja voi 
joutua ammutuksi, mikä aiheuttaa poikasten kuolemista pesiin. Ne 
ovat täysin riippuvaisia emojen niille nokan kautta juottamasta kyyh- 
kynmaidosta, joka on viljasta syntynyttä ruokatorven eritettä. Vuosit- 
tain meillä tapetaan noin 150 000-200 000 sepelkyyhkyä. Pyyntiaika 
alkaa jo 10.8. 

Sepelkyyhkyt viihtyvät peltojen metsäsaarekkeissa. Nykyisin ne 
tulevat pesimään myös puistoihin ja puutarhoihin. Englannissa sepel- 
kyyhky on jo täysin kaupunkilintu kesykyyhkyn eli pulun tapaan. 
Keväisin ja syksyisin ne voivat Suomessakin vierailla pihojen linnun- 
ruokintapaikoilla syömässä mieluusti siemeniä, viljanjyviä 
ja vaikka herneitä. 

Viime vuosikymmenien aikana on sepelkyyhkykanta 
lisääntynyt noin 1,5-kertaiseksi. Nykyisin niiden luku- 
määräksi arvioidaan 0,2-0,3 miljoonaa paria. Kyyhkyjen 
määrää on kasvattanut etenkin viljanviljelyn runsastumi- 
nen eteläisessä Suomessa. Lisäksi taajamat ovat tarjon- 
neet niille uusia pesimäympäristöjä. N 

Sepelkyyhky 





SEKISOKSA. ia” 


Anas platyrhynchos 60 





Sinisorsa on se lintu, johon useat suomalaiset tutustuvat ensimmäi- 
senä. Talvisin sinisorsia eli heinäsorsia kerääntyy yleisesti kaupun- 
kien sulapaikkoihin, missä lapset usein osallistuvat niiden ruokintaan. 
Siellä ja varsinkin kevät-kesäaikaan monentyyppisten vesistöjen ran- 
noilla voi kuulla tämän kauniin sorsan käheän äänen, brää-brää-brää 
tai räbräb, jota myös naaraat esittävät. 

Varsinkin soidinaikana sinisorsakoirailta pääsee ilmoille myös 
heleää vihellysääntä pjiy. Lajin kosiskelumenojen seuraaminen on 
vauhdikasta nähtävää. Koiraat ajavat naaraita takaa, pumppaavat 
päätään ja suorittavat muitakin rituaaliliikkeitä. 

Pariutuminen sinisorsalla tapahtuu jo pesintää edeltävänä syksynä, 
ja se kestää naaraan haudontaan asti. Sen jälkeen koiraat poistuvat 
omiin poikamiesryhmiinsä ja naaras jää poikasten kuoriuduttua hoi- 
tamaan omaa lapsikatrastaan. 

Sinisorsan muita nimiä ovat sinikko, ukkosorsa ja ohrasorsa. Vesi- 
linnun kuva, joka usein esitti sinisorsan tyyppistä sorsaa, oli suoma- 
lais-ugrilaisen kantakansan symboli. 

Vain pieni osa sinisorsista elää talvisin kaupunkien kesyinä pul- 
lasorsina. Useimmat sinikot muuttavat talveksi Etelä-Ruotsiin ja 
Tanskaan sekä Länsi-Eurooppaan. Toisin kuin kaupungeissa, pesi- 
mäseuduillaan laji on hyvin arka. Tähän on vaikuttanut sinisorsaan 
kohdistuva voimakas metsästys, jonka saaliiksi joutuu satojatuhansia 
yksilöitä vuosittain. 





Suomen sinisorsakanta on noin 0,2 miljoonaa. Sinisorsa on levin- 
nyt koko maan alueelle. Talvikanta on 10 000-50 000 yksilöä. Näiden 
erottamattomasti suomalaiseen järvien ja merenlahtien luontoon liit- 
tyvien eläinten ruokkiminen talvisin on suositeltavaa, koska silloin 
niiden poikastuotto paranee. 





Sinisorsa 





Sinitiainen  & 


Parus caeruleus, syn. Cyanistes caeruleus 61 





Pirteä, aktiivinen ja aina liikkeessä oleva sinitiainen on tuttu näky 
talvisella pihalla. Sen laulukausi alkaa jo helmikuussa, josta lähtien 
helisevää tili tili tlitlitlii -soidinääntä voi kuulla heinäkuulle asti. Lau- 
laessaan koiras saattaa värisyttää siipiään, varsinkin naaraan ollessa 
lähellä. 

Sinitiainen esittää myös muunlaisia lauluvariaatioita sekä varoi- 
tus- ja kutsuääniä, joita se tuo esille ahkerasti. Muutenkin sinitinttiä 
voidaan pitää älykkäänä siivekkäänä, joka keksii uusia ruokintatapoja 
ja ravintokohteita. Linnun suosikkiruokia lintulaudoilla ovat rouhi- 
tut maapähkinät, rasva ja siemenet. Kesäravinto koostuu toukista ja 
hyönteisistä, talvella ravintona ovat rantojen ruovikkojen siemenet. 

Pihojen lisäksi sinitiaiset pesivät seka- ja lehtimetsissä. Pienikul- 
kuaukkoisten pönttöjen tarjoaminen sille lisää lajin menestymistä. 
Puutarhoissa lintu on mieltynyt monien koristekasvien siemeniin, 
joihin se turvautuu etenkin syksyn ja talven aikaan. Myös pihan pen- 
saiden marjat saattavat kelvata sille. 

Suomessa pesii puolisen miljoonaa sinitiaisparia. Talvella niitä on 
Suomessa 2-3 kertaa enemmän. Kanta on runsastunut liki 
kymmenkertaiseksi vuosien 1980-2010 välillä ja levinnyt 
pohjoisemmaksi ja idemmäksi maassamme. Syynä tähän 
ovat lisääntyneen talviruokinnan ja pönkötyksen ohella 
vesien rehevöityminen, jonka takia rannoille on kasvanut 
lisää järviruokoa linnun talvikäyttöön. 

Sinitiainen on Satakunnan maakuntalintu. Se on run- 
saimpia talvilintujamme ja erittäin pidetty söpön ulko- 
näkönsä ja kauniin värityksensä johdosta. 





Sinitiainen 

Talitiainen ön 


Parus major 62 





Talitiainen on ehkä tunnetuin lintumme variksen ohella. Pihapön- 
töissä asusteleva ja talvisilla ruokintapaikoilla taajaan vieraileva ute- 
lias ja touhukas tintti on myös yksi kevään tulon ennustaja, kun se jo 
tammikuun puolella alkaa esittää tuttua lauluaan. 

Itse asiassa talitiaisen tunnetuin laulu ti-ti-tyy on vain yksi variaatio 
linnun muista soidinlaulusäkeistä. Taajamissa kolmiosainen, perintei- 
nen laulu on usein korvautunut — ehkä lisääntyneen liikennemelun 
takia — lyhyemmillä ja nopeammilla säkeillä, kuten tityy tai tyyti. Lin- 
nulla on useita muitakin laulutapoja, samoin monenlaisia varoitus- ja 
kutsuääniä kuten pink tse tse. Talitiaisen äänien monimuotoisuutta 
voidaan pitää merkkinä lajin älykkyydestä ja oppimiskyvystä. 





Talitiainen on saanut kansan suusta kymmeniä erilaisia kutsumani- 
miä, kuten pakkastiainen, rasvatiainen ja törötiitti. Useat vanhat tai- 
kaloitsut kuvasivat ja selittivät tiaisen syntyä. Kantelettaren mukaan 
pakkastiaisella oli taitoa västäräkin ohella oluen valmistamisessa: 
”Tiainen pani olutta, hyvin se tiainen tiesi, osasi oluen panna, vaan 
ei tiennynnä nimetä.” Ja kun tiainen koputti ikkunaan, niin se mer- 
kitsi lumimyrskyn tuloa. 

Pihojen, puistojen ja puutarhojen ohella talitiaiset pesivät lehti- 
ja sekametsissä. Talviruokintapaikoilla niiden suosikkisapuskaa 
ovat auringonkukan siemenet, varsinkin kuoritut, ja rasva. Viljan- 
jyvät eivät niinkään maistu talitiaisille. Kesällä poikasia ruokitaan 
hämähäkeillä, hyönteisillä ja perhostoukilla. Varsinkin rehevät, kas- 
villisuudeltaan monilajiset ja hyönteisrikkaat pihat ovat talitiaisten 
suosikkiympäristöjä. 

Pääosin lintulautojen antimien turvin talitiaiset ovat runsastuneet. 
Niiden määräksi arvioitiin aiemmin noin miljoona, mutta nyt luku 
voi olla jo noin 1,5-2 miljoonaa paria. 

Tulevan pesintäkauden talitiaispariskunnat muodostuvat jo edel- 
lisen syksyn aikana. Pesyeitä voi linnulla olla kaksi kesässä, ja sam- 
malilla vuoratussa pesässä on munia 5—12 kappaletta. Nuoret linnut 
voivat lähteä kiertelemään kotikonnultaan kymmenen, jopa viiden- 
kymmenen kilometrin päähän. Osa pohjoisemmista talitiaisista vael- 
taa talveksi etelämmäksi, aina Baltian maihin ja Etelä-Ruotsiin asti. 

Talitiainen on yksi suomalaisten eniten pitämistä linnuista. 

Tse l | NN raita 


Lyrurus tetrix 63 


Komean metsäkanalinnun teeren kevätsoidin kuuluu luontomme 
hienoimpiin näytelmiin. Teeret asustavat seka- ja lehtipuuvaltaisissa 
metsissä, soitten ja hakkuiden reunoilla miltei koko maassa. Soidinki- 
sailut tapahtuvat huhti-toukokuussa varhaisen aamuhämärän aikana 
soilla, pelloilla, järven jäällä ja muillakin aukkopaikoilla. 

Teerikoiraitten soidinesitykseen kuuluu kukerrusta, pulputusta 
ja suhahduksia. Pulputus voi kuulua parin kilometrin päähän kuin 
kaukainen soiva äänimatto. Koiraat tanssivat ja taistelevat soitimella 
siivet puoliriipuksissa, ja myöhemmin paikalle tulee myös ruskean- 
kirjavia naaraita. 

Aiemmin katsottiin teeren soidintamisen olevan ohi Eskon päi- 
vänä 12.6., mutta nykyisin esitykset loppuvat jo toukokuun puolella. 
Ensimmäisen soidinäänen katsottiin keväällä ennustavan, että aikaa 
kauran kylvämiseen on kymmenen viikkoa. Teeren syysäänen kuule- 
minen taas kertoi, että lumen tuloon on 10 viikkoa. Paikoin teeri on 
ollut noitalintu tai tietäjän, kuten Lemminkäisen, apulainen. 

Virossa tunnetussa kansansadustossa suuri kansansankari Kalevan- 
poika (Kalevipoeg) löysi kerran kaksi teeren munaa. Niistä kuoriutui 
kaksi ihanaista neitoa. Toinen meni naimisiin Pohjantähden kanssa, 
ja toinen liittyi jumalasta polveutuvaan Kalevanpoikaan ja sai hänen 
kanssaan kolme poikaa. 

Teerien määrä on 30 viime vuoden aikana vähentynyt noin vii- 
denneksellä. Lajin metsästys on runsasta, 100 000-200 000 lintua 
vuosittain. Myös koivikoiden korvaantuminen havupuilla on pie- 
nentänyt teerikantaa huomattavasti etenkin 1960-1990 Etelä- ja 
Keski-Suomessa. Kanta-arvio nykyään on 300 000-700 000 paria, ja 
kannanvaihtelut ovat suuria. Laji luetaan uhanalaisuusluokittelussa 
silmälläpidettäväksi. 

Talvisin teerien hyödyllinen käyttäytymispiirre on 
kaivautua lumen sisään ns. kieppiin pakkasilta suojaan. 

TEILLÄ 


Bucephala clangula 64 


Kaunis telkkä on kesämökkirantojen tuttu vesilintu, joka pesii pön- 
töissä ja puunkoloissa koko Suomessa. Tämän kokosukeltajasorsan 
vauhdikas soidinnäytelmä on hauskaa seurattavaa, ja sen aikana on 
mahdollista kuulla myös telkän narisevaa ääntelyä. 


Telkät saapuvat maahamme varhain keväällä ensimmäisiin sula- 
paikkoihin, jolloin ne aloittavat heti soidinkisailunsa. Koiraat nakke- 
levat niskojaan taaksepäin, ajavat muita koiraita takaa ja uivat pää 
vedenpintaa viistäen kohti naaraita. Tällöin ne päästävät ilmoille kvik 
kri krii -ääntänsä. Naaras ääntelee karkealla narkutuksella ber ber ber. 





Lennossa telkältä kuuluu soinnikas, viheltävä, kesäöiden tunnelmaan 
kuuluva siipiääni, jonka mukaan lintua on kutsuttu Karjalassa helyksi. 

Telkällä on ollut merkittävä asema suomalais-ugrilaisten kansojen 
mytologiassa ja Kalevalassa, missä tämän sotkaksi kutsutun vesilin- 
nun munien kappaleiden sanottiin olevan alkuna koko maailman 
synnylle. 

Entisinä aikoina, itse asiassa jo vuosituhansien ajan, ihmiset ovat 
keränneet telkältä munia ravinnokseen. Karjalankannaksella Ukko 
ylijumalaa on rukoiltu telkän munien saamiseksi seuraavasti: 


Oi Ukko ylijumala, 
kuule miu kutsuani, 
tuota tuoretta munnii, 
miu kurja kulkkuhui. 


Telkkää varten asetettiin aikaisemmin pönttöjä, joista käytiin 
poistamassa osa sinne ilmestyneistä munista. Naaras pystyi tällöin 
tuottamaan uusia sinisiä munia jopa kaksikymmentä kappaletta. 
Normaali munamäärä on 8-10. 

Nykyään munittaminen on kiellettyä, mutta telkkää on edelleen 
suositeltavaa auttaa pöntöttämällä, sillä sen kilpailu kolopesäpai- 
koista on kovaa mm. naakkojen, pöllöjen ja kottaraisen kanssa. 
Telkän pönttö voi sijaita kauempanakin rannasta, jopa kilometrin 
päässä. 

Suomen telkkäkanta on pysynyt vuosikymmeniä vakaana. Linnun 
parimääräarvio on noin 200 000. Elinympäristöinään tämä sorsa 
suosii rehevämpiä järviä, mutta se viihtyy myös muunlaisilla 
vesistöillä ja meren rannoilla. 

Karaistunut telkkä viettää talvensa Itämeren ete- 
läosissa ja Länsi-Euroopassa. Kevätmuutto Suomeen 
ajoittuu maaliskuulle ja huhtikuun alkuun. 


Telkkä 

Torvapääsky 


Apus apus 


Kun tervapääskyjen viikatteen muote 
kiitävät kaupungin yllä ja taivaan tä 
terävä ääni, niin silloin tietää, että kesä 
Tämä lähes koko elämänsä ilmassa vietti 
tarilentäjä on saapunut Afrikan eteläosis 
pesimään. 

Tervapääskyn lentoääni on vaihtelevan pituista kima ; 
kaa kirkunaa, jota ne usein esittävät suuressakin parvessa. 
Nimensä tervapääsky on saanut pukunsa väristä, ja sitä on myös kut- 
suttu ukkopääskyksi. Lintu ei kuitenkaan kuulu pääskyjen sukuun vaan 
kiitäjälintuihin, jotka puolestaan ovat sukua Amerikan kolibreille. 

Tervapääsky on poissa lennosta vain pesäkolollaan hautoessaan ja poi- 
kasia ruokkiessaan. Se lepää ja joskus nukkuukin lentäessään. Sadesäällä 
tervapääskyt lentävät matalammalla. Aistiessaan saderintaman lähesty- 
vän ne lentävät sen tieltä pois jopa sadan kilometrin päähän. Viileän sää- 
jakson aikana poikaset voivat vajota paastoten horrokseen jopa kahden 
viikon ajaksi. Kesällä soitimen aikana tervapääskyt järjestävät porukalla 
hurjia takaa-ajolentoja huippunopeuden ollessa jopa 150 km tunnissa. 

Lintu pesii yhdyskunnittain kattotiilien alle, teollisuushalleihin ja kir- 
kontorneihin. Parhaimmilla alueilla niitä saattaa pesiä jopa 400 paria 
neliökilometrillä. Pihoille voi ja kannattaa ripustaa tervapääskylle pönt- 
töjä. Niille sopivat kottaraispöntön kokoiset, vaaka-asentoon sijoitetut 
asumukset, jotka kiinnitetään seinustoille 5-8 metrin korkeuteen. 

Suomen tervapääskykanta on noin 50 000 paria. Lintulas- 
kentojen mukaan niiden määrä on vähentynyt noin kolman- 
neksella viimeisten 30 vuoden aikana, etenkin kaupungeissa, 
mutta myös harvinaisemmilla erämaisilla pesäpaikoillaan 
metsien kolopuissa. Yhtenä syynä vähenemiseen voivat olla 
maatalouden torjuntakemikaaleista niiden hyönteisravintoon 


kertyneet myrkyt. < 


Tervapääsky 

Carduelis niell 


Tikli kuuluu Suomen linnuston värikkäim- 
piin edustajiin. Ihmisasutuksen lähistöllä 
elävä lintu viihtyy puistoissa, kartanonpi- 
hoilla ja puutarhoissa, rikkaruohokentillä 
ja teollisuusalueilla, missä voi kuulla sen 
tyypillisen lentoäänen, helähtävän dip lit, 
di de lit. 

Tiklin monitahoinen soidinlaulu on kirkassointinen, nopea viser- 
rys, jonka lomassa on kutsu- ja lentoääniä sekä kanarialintumaisia 
trilliääniä. Parven ruokaillessa ne päästelevät jatkuvasti karkeita 
yhteysääniä. 

Lentotyyli on tiklillä syvästi aaltomaista. Ilmassa näkyy hyvin 
linnun kirkkaan keltainen siipijuova. Syyspuolella tiklit kaivavat suu- 
rinakin parvina ohdakkeiden, takiaisten, pujojen ja muiden rikkakas- 
vien kukista esille siemeniä ravinnokseen. 

Tiklien määrä Suomessa on 10 000-20 000 paria, ja esiintyminen 
on vahvasti painottunut maan eteläosiin. Lintu on runsastunut viime 
vuosikymmenen aikana ja levinnyt Pohjanlahden rannikolle ja Keski- 
Suomeen päin. Vielä 1960-80-luvuilla tiklien määrä laski 
voimakkaasti, minkä syyksi epäiltiin maatalouden vah- 
vojen rikkaruohomyrkkyjen ja hyönteistorjunta-aineiden 
käyttöä. 

Hyvän laulutaitonsa ja kauneutensa perusteella tikli on 
suosittu häkkilintu sen laajalla esiin! a 
ja Euroopassakin. í 








Tiltaltti än 


Phylloscopus collybita 67 





Pieni harmahtavanruskea lintu tiltaltti on laji, jonka laulun oppii hel- 
posti tuntemaan. Se visertää rytmikkäästi zip zpp zyp tai til tal till till, 
jonka mukaan se on nimensä saanutkin. 

Tiltaltin laulu on tiputtelun omaista, sävelkorkeudeltaan vaihte- 
levaa. Laulun mukaan sille on annettu kansannimiä, kuten oluen- 
tiputtaja, tynnyrilintu ja juomanlaskija. Tiltantista sanottiin, että se 
panee olutta mutta ehtii vain kuunnella sen tippumista kerkiämättä 
juoda sitä itse. 

Lintu on melko ahkera laulaja, jonka konserttikausi voi kestää 
pitkälle heinäkuulle. Myös syyslaulua sillä esiintyy yleisesti. Laulua 
kuulee eniten kuusi-seka-lehtimetsissä. Lintu on liikkuvainen ja puik- 
kelehtii oksistossa vilkkaasti. 

Vielä 1990-luvulla tiltalt- 
tia pidettiin vaarantuneena 
lajina, koska sen kanta oli 
pienentynyt voimakkaasti. 
Lintu vaatii elinpiirikseen 
melko laajan, yhtenäisen 
metsäalueen. Sittemmin 
oluentiputtajien määrä on 
selvästi kasvanut. Nyky- 
kanta on noin 300 000 
paria, ja esiintymisen paino- 
piste eteläisessä Suomessa. 

Talvet lintu lomailee Afri- 
kan sisäosissa, mutta mat- 
kalla sinne se kokee vaaroja 
Pohjois-Afrikan ja Välime- 
ren rannikoilla pikkulintujen 
pyynnin johdosta. 





Tiltaltti 

Pitkästä päälakitöyhdöstä tunnistett: 
töhyyppä on lähes koko Suomessa viljely 
den ja rantaniittyjen tunnusomaisia lint 
Keväisin se lentää heittelehtien peltojen yll 
ja päästää ilmoille naukuvaa ääntään peu-uvit, ; 

Kissalinnuksikin kutsutun hyypän nykivistä siiveniskuista kuuluu 
kumea jumputusääni. Lintu tekee lennossaan myös voltteja ja syök- 
syjä. Silloin töyhtöhyyppä välkkyy vuoroin valkealle, vuoroin mus- 
talle. Se on liikkeellä soidinaikana usein öisinkin. 

Töyhtöhyypät levisivät Suomeen vasta 1900-luvun alkupuolella. 
Vuosisadan loppupuolella se alkoi voimakkaasti vähentyä tehoviljelyn 
suosiman torjunta-ainekäytön ja ehkä lisääntyneen salaojitustoimin- 
nan takia. On myös havaittu, että karjan vähentyminen laitumilla on 
vaikuttanut hyyppiin kielteisesti: tehopelloilta ei aina löydy tarpeeksi 
ravintoa poikasille. 

Töyhtöhyypän pesiä tuhoutuu runsaasti varsinkin alkukesällä 
kyntötöissä. Vain pieni osa linnuista pesii soilla ja rannoilla. Viime 
vuosina lajin kannat ovat alkaneet ilahduttavasti vahvistua Etelä- 
ja Keski-Suomessa. Maamme töyhtöhyyppien kokonaiskanta on 
100 000 parin kieppeillä. 

Ensimmäiset töyhtöhyypät saapuvat lumisille pelloille jo maalis- 
kuun puolella. Osa linnuista lähtee syysmuutolle Länsi- ja Etelä- 
Eurooppaan myös hyvin varhain, kesäkuusta lähtien. Vanhalla kan- 
salla oli uskomus, että hyypät talvehtivat Suomessa horroksessa 
sammalen alla ruohonkorsi suussa. 

Töyhtöhyypän suojelua edesauttaisi, jos niiden pelloilla 
sijaitsevat pesät merkittäisiin ja ne pyrittäisiin sitten kier- 
tämään maataloustöiden yhteydessä. 


Töyhtö- 


hyyppä 

VA (koposkihanhi raita” 


Branta leucopsis 69 


Valkoposkihanhi on kuulunut maamme lintulajistoon vasta noin 30 
vuotta. Etenkin muuttoaikoina nämä mustavalkoiset hanhet lentä- 
vät Suomenlahden rannikkoseutujen ja Kaakkois-Suomen yli. Tällöin 
voi erityisesti kuulla niiden kva kva kva -ääntä, joka on kun pienien 
koirien haukuntaa. 

Valkoposkihanhi näyttää suurelta, mutta sen paino on vain 1,5-3 
kiloa. Varsinkin valkoposkihanhien emolinnut ovat rohkeita poikasia 
puolustaessaan ja laiduntaessaan syksyisin ruohokentillä kaupunkien 
keskustoissa. 

Maamme valkoposkihanhien määrä on lisääntynyt huomatta- 
vasti etenkin 2000-luvulla. Nykyisin niitä pesii maamme koko ran- 

nikkoalueella aina Perämeren pohjukkaan asti. Pesivän kannan 
parimäärä on nykyisin noin 3 500-4 000 ja syyskanta 22 000 
hanhiyksilöä. 

Monia muita hanhilajeja metsästetään, mutta valkoposkihanhet 
ovat olleet rauhoitettuina Euroopassa EU:n päätöksellä. Tämä on 
vaikuttanut niiden määrän kasvuun ja ehkä pelon vähenemiseen 
ihmistä kohtaan. 

Aiemmin valkoposkihanhia kyllä syötiin. Etelä-Euroopassa hanhea 
pidettiin herkkuna, mutta lihaa ei saanut nauttia katolisissa maissa 
paastoaikana. Siksi silloin levitettiin vallalle uskomusta, että valko- 
posket ja muutkin hanhet ovat syntyneet puun hedelmistä, ja linnut 
joutuivat pataan. 

Kevät- ja syysmuutolla valkoposkihanhet lentävät hie- 
noissa aura- tai jonomuodostelmissa. Talvehtimisalueet 
ovat Pohjanmeren tienoilla. Muuttoreittien levähdys- 
paikoille, etenkin Viron rannikolla mutta myös Suomen 
puolella, lintuja voi kerääntyä yhteen kymmeniä tuhansia. 
Muuttavat valkoposkihanhet ovatkin eräiden kaikkein 
hienoimpien luonnonnäytelmien järjestäjiä pohjolassa. 





Valkoposki- 
hanhi 





Valkoviklo 


Tringa nebularia 





Valkoviklo on kaunis vaalea poh- 
jolan lintu, jota ei etelämpänä 
Euroopassa pesivänä paljonkaan 
tavata. Tämä valpas ja varovai- 
nen kahlaaja pakenee ihmistä 
jo kaukaa ja päästää samalla 
ilmoille kimeän kjykjy, kjyk kjyy 
-äänensä. 

Soidinlaulu valkoviklolla on kuuluva ja soinnikas hjykly hjykly 
hjykly, jota on kuvattu myös siten, että lintu lausuisi sukunimeään 
viklo- viklo- viklo. Soidinlennossa lintu kohoaa siivet väristen kor- 
kealle. Joskus valkoviklon ääni muistuttaa kuikan huutoa. Muuttoai- 
koina yötaivaalta se ääntelee tjy tjytjy. 

Valkoviklo on eniten Pohjois-Suomen lintu ja elää siellä suoseu- 
duilla ja mäntykankailla, usein kaukanakin vedestä. Kevät- ja syys- 
muutolla sitä tapaa etelämmässä rantaniityillä ja tulvapelloilla. Muut- 
tomatka on pitkä, sillä se ulottuu aina Afrikan länsirannikolle asti. 
Aikuiset linnut voivat lähteä kohti etelää jo kesä-heinäkuussa. 

Tämän voimakkaasti lentävän ja ylväsasentoisen kahlaajan kanta 
on säilynyt Suomessa vakaana. Nykyarvion mukaan sen parimäärä 
on noin 60 000. Valkoviklo on viime vuosina hieman levittäytynyt 
Lounais- ja Länsi-Suomeen päin. 

Komea valkoviklo on EU-maiden tilannetta tarkastel- 
len yksi Suomen tärkeistä vastuulajeista, koska muualta 
Euroopasta se pesivänä lähes puuttuu. 

Varpunen DR 


Passer domesticus 71 





Varpunen on ihmisen seuralainen lähes kaikkialla maailmassa. Sen 
tirskuttavaa ääntä voi kuulla koko Suomessa niin maaseudulla kuin 
kaupungeissakin. 

Varpusen laulu koostuu näppäilevistä yhteys- ja kutsuäänien tois- 
toista. Lintu esittää sitä aktiivisimmin pesäkolojen lähistöllä. Varpu- 
sella esiintyy varsinkin lopputalvesta ja keväisin ryhmäsoidinta, jossa 
kymmeniäkin yksilöitä pitää yhteismekkalointia. 

Varpunen on ollut hyvin seurattu lintu jo kauan. Kansa on antanut 
sille kymmeniä rinnakkaisnimiä, kuten rönkkö, rölli ja möttönen. Sitä 
on pidetty köyhän ja vähävaraisen vertauskuvana sekä rakkauden 
jumalattaren Afroditen lintuna. Varpunen on ollut myös dominikaa- 
nimunkkien vertauskuva Jumalan huolenpidosta, joka ulottuu hal- 
vimpaankin luontokappaleeseen, vähäväriseen varpuseen. Slangissa 
varpunen on ollut taskumatin nimityksenä. 





Varpunen on mukana Kalevalan ja Kantelettaren runoissa ja 
säkeissä. Tunnettu on myös Zacharias Topeliuksen sanoittama jou- 
lulaulu Varpunen jouluaamuna, josta tässä ensimmäinen säkeistö: 


Lumi on jo peittänyt kukat laaksosessa, 
järven aalto jäätynyt talvipakkasessa. 
Varpunen pienoinen, syönyt kesäeinehen. 
Järven aalto jäätynyt, talvipakkasessa. 


Varpunen muodostaa elinikäisen parisuhteen. Se on valpas ympä- 
ristöstään, kinasteleva, kekseliäs ja oppivainen lintu. Tästä huoli- 
matta varpuskannat ovat Suomessa vähentyneet rajusti — etenkin 
1990-luvulla — ja pudonneet puoleen viime vuosikymmenien aikana. 
Nykykannaksi arvioidaan noin 250 000 paria. Viime vuosina on 

osin havaittu kannan toipumista, ja linnut ovat selvinneet 
paremmin kaupungeissa kuin maaseudulla. 

Vähenemisen taustalla voi olla monia syitä: varpusiin 

kohdistuvien tautien yleistyminen, ympäristön saastu- 
minen ja maaseutuluonnon köyhtyminen, kuten karja- 
tilojen ja hevosien väheneminen sekä peltojen rikkakas- 
vimyrkytykset. Viime vuosikymmenenä runsastuneen 
lähilaji pikkuvarpusen ei ole todettu heikentävän var- 

Varpunen pusen elinmahdollisuuksia. 
Varpusen ahdinkoa voi auttaa talviruokinnalla tar- 





joamalla sille siemeniä, kauranjyviä, leivänmuruja ja 
lohkottuja hedelmiä. Se hyväksyy mieluusti pihapön- 
> tön pesäpaikakseen ja suosii rehevää, pensaita kas- 
vavaa puutarhaa. Varsinkin orapihlaja- ja aroniapen- 
sasaidat ovat sille mieleen. Varpusesta on todettu, 
että se sopisi hyvin lajiksi, jonka seuraamisella me 
ihmiset voisimme kiinnostua lisää elinympäris- 
tömme tilasta ja muutoksista. 

Viherpeisso = ia 


Carduelis chloris 72 


Vahvanokkainen, vihertävänvärinen viherpeippo on Suomen vastine 
kanarialinnulle. Jo talven puolella tämä upeasti laulukautensa aloit- 
tava lintu vetää solistintaidoissaan vertoja häkkilintuna maailmalla 
yleisesti pidettävälle sukulaislajilleen. 

Viherpeipon tyypilliseen lauluun kuuluu djy djy djy -lavertelua 
sekä ryystäviä ja näppäileviä kutsuääniä. Jo helmikuussa alkavalla 
soidinkaudella koiraat harrastavat ryhmässä kilpalaulantaa ja tekevät 
tyylikkäitä soidinlentopyrähdyksiä hidastetuin siiveniskuin. 

Talvisin viherpeipot, jotka ovat ihmisen seuralaislintuja, viihtyvät 
suurinakin parvina asutuskeskuksissa. Ne vierailevat lintulaudoilla, ja 
ruokintapaikoille tuotujen auringonkukan siemenien ja kauran lisäksi 
ne syövät myös mm. ohdakkeiden siemeniä sekä etenkin kurtturuu- 

sun kiulukoita. Kesäisin ne oleilevat mieluusti rypsi- ja 
viljapelloilla. 

Viherpeippo pesii matalalla tiheissä pensasaidoissa, 
kuusissa ja katajissa. Sen voi saada asukkaaksi myös puu- 
tarhaan, varsinkin jos siellä on suuria tuijapensaita ja 
puita. 

Viherpeippo on runsaudella mitattuna linnustomme 
voittajia. Lajin kanta kuusinkertaistui vuosien 1970 ja 
2000 välillä. Syynä tähän ovat olleet leudot talvet, lin- 
tujen ruokinta sekä suuria ruusunmarjakiulukoita tuottavien kurttu- 
ruusupensaiden lisääntynyt käyttö viherrakentamisessa. Kuitenkin 
vuosien 2007 ja 2010 välillä ankara alkueläimen aiheuttama tauti 
vähensi viherpeippojen määrää puolella. Onneksi kanta näyttää sen 
jälkeen hieman toipuneen tästä epidemian aiheuttamasta iskusta. 
Nykyisellään viherpeippojen määräksi voidaan arvioida ehkä 0,2 mil- 
joonaa paria. 

Viherpeippo on ihmisen seuralainen. Sen kauniin laulun kuule- 
minen talvella vielä pakkaskeleilläkin on ensimmäisiä merkkejä siitä, 
että kevät on sittenkin tulossa! 


Viherpeippo 


Vhervar Unen. =) raita? 





Carduelis spinus 73 


Vihervarpunen on pienikokoinen, vilkas ja kellanvihreä lintu, jonka 
iloiselta kuulostava, monipuolinen laulu on kuultavissa etenkin havu- 
metsäympäristöissä. Syksyisin ja talvisin linnun tapaa myös taajamien 
leppä- ja koivukasvustoissa. 

Vihervarpuskoiraan vaihtelevankuuloinen soidinlaulu on vauhdi- 
kasta viserrystä, jossa on mukana viheltäviä ja kireitä ääniä sekä myös 
matkimisääniä ja linnun venähtävää dsvii dsviyy -kutsuääntä. Laulu 
päättyy erikoiseen kirahdukseen krieee. 

Vihervarpunen 


Välistä koiraat intoutuvat perhosmaisesti lepattavaan laululentoon 
ja voivat tanssien ruokkia naarasta, joka vastaa lahjaan siipiä värisyt- 
tämällä. Vihervarpuselle on myös tyypillistä, että ne juovat vesilätä- 
köistä ja peseytyvät niissä eloisasti. 

Vihervarpusen lentotyyli on heittelehtivää. Niiden syys- ja tal- 
viparvet heittelehtivät vilkkaasti lentäessään puusta toiseen, missä 
ne kieppuvat ruokailemassa siemeniä syöden selkä alaspäin. Myös 
rikkakasvien, kuten voikukan, siemenet kelpaavat vihervarpusille. 
Tätä eloisaa lintua kannattaa talvisin houkutella ruokintapaikoille 
tarjoamalla sille murskattuja auringonkukan siemeniä ja maapähki- 
nöitä sekä kauraa ja hirssiä. 

Kuusen ja koivun siemensadon runsauden mukaan vihervarpusten 
lukumäärä vaihtelee eri vuosina. Linnun määrä on kasvanut vajaassa 
40 vuodessa noin kolminkertaiseksi ja on keskimäärin noin miljoo- 
nan parin luokkaa. Kuusivaltaisten metsien lisääntyminen on hyö- 
dyntänyt lajia. Sydäntalven ajaksi pääosa vihervarpusista muuttaa 
Etelä-Skandinaviaan. 

Vii laho (n ne n raita 


Acrocephalus dumetorum 74 





Viitakerttunen on kaakosta käsin maahamme reilut viisikymmentä 
vuotta sitten levittäytynyt mestarilaulaja. Nykyään tämän vaatimat- 
toman värisen, harmaaruskean ja vaaleavatsaisen linnun hienoja soin- 
tuja voi kesäöitten hämärässä kuunnella Keski-Suomessa asti. 
Viitakerttunen laulaa melko voimakkaalla äänellä, hitaasti ja hilli- 
tysti, aivan kuin omaa esitystään kuunnellen. Se luo jatkuvasti omia 
sävelkulkuja ja toistaa samaa aihetta viitisen kertaa. Laulusta on 
tunnistettavissa myös monia matkimisääniä, kuten västäräkkiä, pen- 
saskerttua, haarapääskyä sekä myös aasialaisia varpuslintuja, koska 
lajin päälevinneisyys on siellä. Tyypillinen säeääni on laskeva drii-hyy. 








Koiraan kiihkein lauluaika osuu toukokuun loppupuolelle ja 
kesäkuuhun ja jatkuu toisinaan jopa heinäkuun puoliväliin saakka. 
Lauluaikana ovat iltayön tunnit aamun sarastukseen, kello viiteen- 
kuuteen asti. Laulupaikkana ovat viitakerttusen elinympäristöt, 
vadelma-maitohorsma-vuohenputkikasvustot ja pensaikkoiset ruovi- 
kot. Rauhallisesti lähestyttäessä laulavaa lintua voi päästä muutaman 
metrin päähän. 

Viitakerttunen on runsain Kaakkois-Suomessa ja Pohjois-Kar- 
jalassa. Sitä on alkanut esiintyä myös taajamien villiintyneitten ja 
luonnonläheisten puutarhojen liepeillä, missä on runsaasti pensaita. 
Lajin sanotaan suosivat mm. seljapensaita. 

Tämä laulutaiteilija saapuu meille Lounais-Aasiasta toukokuun 
puolivälistä lähtien. Vielä 1960-luvulla viitakerttunen oli Suomessa 
harvinaisuus ja sen kannaksi arvioitiin ainoastaan noin sata paria. 
Nykyään tämä luku on noin 10 000 paria, mutta se vaihtelee eri 
vuosien välillä, mikä johtuu kulloisenkin loppukevään sääolosuh- 
teista — lämpimät itäiset virtaukset suosivat viitakerttusen saapumista 
maahamme. Maalinnuston pesimäkantalaskennoissa viitakerttusen 
määrä oli kolminkertaistunut 30 vuodessa. 

Viitakerttunen on eittämättä maamme linnuista yksi kaikkein 
vaikuttavimmista ja tunnelmallisimmista laulajista, jonka esityksiä 
kannattaa hakeutua kuuntelemaan kauempaakin. 

Viitakerttunen 

i Poal, rannoilla ja saaristossa. Myös västäräkin kutsuääni on 
Moile tuttu: tsilit tai tsiip. 

Västäräkin varsinainen laulu kuulostaa hauskalta sopertelulta, 
jossa on mukana vaihtelevasti toistettavia erilaisia kutsu- ja lentoää- 
niä. Linnun pirteä käyttäytyminen ovat varsinkin lapsista hauskaa 
seurattavaa. Eräs hauska tapa sillä, kuten sinitiaisellakin, on räpi- 








köidä auton pölykapselin tai sivupeilin edessä, koska se luulee omaa 
kuvaansa kilpailevaksi koiraaksi. 
Västäräkki on osana tunnettua tuutulauluamme: 


Nuku nuku nurmilintu, 
väsy väsy västäräkki, 
nuku kun minä nukutan, 
väsy, kun minä väsytän. 

Ennen sanottiin, että kun västäräkki juoksi jäällä, niin se pienillä 
jaloillaan särkee enemmän jäätä kuin tuhat tuuramiestä. Ja kun saa- 
melainen näki tiellä kesän ensimmäisen västäräkin, niin hän kutsui 
sitä morsiamekseen. Muuallakin västäräkki keväisin on ollut hyvän 
huomenen ja onnen toivottaja sekä erityisesti kyntömiehen ystävä. 
Linnun lempi- ja perinnenimiä ovat västi, liinahäntä, päistärikkö, 
toukolintu ja kyntäjäinen. 

Västäräkit pesivät hyvin monenlaisissa paikoissa, pihoilla mm. 
kiviaidoissa, halkopinoissa, avopöntöissä ja rakennuksien ulokkeissa. 
Västäräkin viihtymiseksi pihassa tulee olla myös niukkakasvustoista 
avointa tilaa, missä lintu voi juosta huristaa pyydystäessään maasta 
ravintoa. Ne ovat hyödyllisiä puutarhoissa, koska ne pitävät toukkia 
ja hyönteisiä kurissa. 

Suomen västäräkkikanta on runsas, noin puoli mil- 
joonaa paria. Talvisin ”västit” lentävät aina Lähi-itään 
ja Pohjois-Afrikkaan saakka ja palaavat iloisina kevään 
tuojina takaisin huhtikuussa. 

